
Creaţia este un risc 

5 

Prefaţă 



Cei care construiesc şi cei care se căsătoresc nu sunt niciodată în 
siguranţă, sună un proverb suedez. 

Deci creaţia, care este o c-o-n-s-t-r-u-c-ţ-i-e, presupune un risc, atrăgând prieteni 
dar şi duşmani, şi lăsând o a treia categorie de oameni indiferenţi (ca-n logica 
neutrosofică). 

în a doua jumătate a vieţii producţia-mi literară s-a redus în cantitate, eu 
fiind absorbit în (şi sponsorizat pentru) creaţia ştiinţifică aplicată (matematică 
folosită în inginerie, robotică, medicină, aeronautică, sau încercări sporadice de 
fizică teoretică). 

în afara unor autotraduceri, şi-acelea înaintând greu din lipsă de timp, iar 
în domeniul plastic al ‘artei electronice’ (pe computer), mai scriu ca “literatură” 
doar memoriile despre diversele conferinţe ştiinţifice internaţionale la care sunt 
invitat să prezint lucrări de cercetare ori seminarii. 

Memorii care, de fapt, sunt nişte reportaje, îmbinate cu expunerea de idei şi teorii 
ştiinţifice, documentarii istorice, geografice, filozofice, antropologice, religioase, 
artistice, etc. de la diversele muzee, galerii de artă, monumente şi locuri culturale 
vizitate. 

Aceste scrieri literare târzii, adunate în volumul de faţă, au fost ocazionale, 
fie solicitări de interviuri (“o întrebare prudentă este o jumătate de înţelepciune”, 
afirmase F. Bacon), de scurte eseuri şi omagieri prozaice, ori de traduceri , 
precum şi creări de versuri pe-o temă anumită cerută de editori. 

15 martie 2008 



Autorul 

INTERVIURI 

Legătura dintre paradoxism 
şi Teoria Dezert-Smarandache 

(Interviu cu Flavia Teoc) 



Flavia Teoc: 

Puteţi încadra momentul „naşterii” teoriei care vă poartă numele în destinul 
dumneavoastră personal? Ar fi deplasat să-i găsim paradoxismului rădăcini 
autobiografice? 

Florentin Smarandache: 

Desigur, sunt legături foarte strânse. Paradoxismul a pornit din viaţa cotidiană a 
anilor ’80, din frustrările avute la tot pasul, şi din duplicitatea oamenilor într-o 
societate închisă, totalitară: una se vorbea la radio şi televiziune ori în presă, ăi 
alta era realitatea, deci paradoxism de zi cu zi. A fost o reacţie antitotalitară. 
Paradoxismul se bazează pe folosirea excesivă de antiteze, antinomii, 
contradicţii, paradoxuri în creaţia, nu numai literară sau artistică, dar şi in filozofie, 
şi chiar în ştiinţă. 

FT: Pentru ca aţi amintit şi de ştiinţă, ce legătură există între paradoxism şi 
Teoria Dezert-Smarandache privind Raţionamenult Plauzibil şi Paradoxist [DSmT 
în engleză], pe care aţi prezentat-o la multe conferinţe internaţionale, ultimele în 
Australia şi Suedia? 

FS: Acum 4-5 ani mă contacta prin e-mail un inginer de la Oficiul Naţional de 
Cercetări Spaţiale din Paris, Dr. Jean Dezert, pentru care paradoxismul era 
“năstruşnic” (îl găsise pe Internet promulgat de scriitorii francezi Pierre Lamarque 
şi J. M. Charrier). El lucra în fuziunea informaţiei, care se folosea în robotică, 
medicină, şi în cercetări militare. Am purtat o lungă corespondenţă electronică, 
ajungând ca de prin anul 2002 să dezvoltăm o teorie ce prelucrează informaţiile 
care au un grad înalt de conflict. Paradoxismul a devenit, astfel, singura 
avangardă literară folosită în ştiinţă! [Alte aplicaţii ştiinţifice paradoxiste se 
găsesc în Fizica Cuantică, unde lumina este atât undă cât şi particulă (vezi de 
Broglie), adică două atribute opuse în acelaşi timp - o dualitate paradoxistă.] 
Această teorie, plauzibilă şi paradoxistă, a devenit cunoscută în cercetările de 
fuziune a informaţiei, încât am fost invitaţi, eu şi Jean, de către Dr. Wu Li, s-o 
prezentam la NASA Langley Research Center, în Hampton, Virginia, SUA, pe 5 
noiembrie 2004. 

FT: Aşadar paradoxismul a ajuns şi la NASA, unde aţi fost sponsorizat să 

prezentaţi cercetările dvs... O performanţă internaţională remarcabilă. 

FS: Roboţii trimişi pe planeta Marte trebuie să prelucreze şi informaţii 

conflictuale, paradoxiste furnizate de sensorii lor pentru a lua o decizie ei insişi. 
DSmT şi alte teorii dezvoltate de către Dempster-Shafer, Dubois-Prade, Yager, 
Smets, etc. se ocupă de aceste combinaţii. DSmT folosit la prelucrarea 
imaginilor de teren furnizate din satelit a format un capitol special al tezei de 
doctorat a lui Samuel Corgne de la Universite de Rennes, Franţa, sub 
conducerea profesoarei Laurence Hubert-Moy. 

FT: Dar cum a intrat în filozofie? Este conectat cu neutrosofia şi logica 

neutreosofică? 

FS: Chiar aşa. Paradoxismul s-a ramificat. De pildă, citind despre o şcoală 
filozofică, un curent, sau un filozof X, am observat că unii cercetători veneau cu 
argumente solide, viabile, logice pro X, alţii în sens contrar veneau cu acelaşi fel 
de argumente palpabile să demonstreze contra X. Şi toti aveau dreptate în mod 
simultan! în special adevărurile în domeniul umanistic sunt mai elastice, 
subiective, parţiale. 

O explicaţie simplistă a neutrosofiei: în vreme ce dialectica pedalează pe 
contradicţii, <A> şi <Anti-A> (adică o idee şi contrara ei care, cum ştiţti, se 
balansează/contrabalansează una pe alta), neutrosofia ia în considerare şi ideile 
neutre faţă de <A> şi faţă de <Anti-A> deoarece şi ele influenţează evoluţia ideii 
<A> în confruntarea ei cu <Anti-A>, de aici şi numele de " neutro -sofie = ştiinţă a 
cunoaşterii neutre". Deci neutrosofia studiază conecţia dintre <A>, <Anti-A>, şi 
<Neut-A>, unde <Neut-A> nu este nici <A>, nici <Anti-A>. 

Logica neutrosofică este o generalizare a logicii fuzzy (în special a logicii fuzzy 
intuţionistice a lui K. Atanassov). Pe lângă procentul de adevăr şi de fals într-o 
propoziţie, se include şi procentul de neutralitate, necunoscut (nici adevărat, nici 
fals), al posibilităţii unor parametri ascunşi. Extinderea logicii fuzzy am făcut-o 
din dorinţa de a putea caracteriza propoziţiile paradoxiste care sunt şi adevărate 
şi false în acelaşi timp. Logica fuzzy impunea ca suma componentelor logice ale 
unei propoziţii să fie 1, rectricţie eliminată în logica neutrosofică. în prezent 
logica neutrosofică are aplicaţii financiare (vezi teza de doctorat a lui Sukanto 
Bhattacharya de la Bond University din Australia), şi inginereşti (cercetările lui 
Haibin Wang sub conducerea profesorilor Yanqing Zhang şi Rajshekhar 
Sunderraman de la Georgia State University din Atlanta). 

FT: Sute de scriitori străini au colaborat la cele patru antologii paradoxiste 

internaţionale tipărite până în prezent. Cum aţi reuşit să intraţi în relaţii literare 
cu ei ? 

FS: Nici eu nu-mi dau seama exact, dar primesc periodic creaţii paradoxiste de 
prin toate colţurile lumii. 

FT: Aţi publicat 70 de cărţi (şapte zeci!)... în literatură, matematică, fizică, artă, 
filozofie, ba chiar şi rebus. Ba v-a apărut o carte şi în limba... chineză !! Când 
aveţi timp pentru toate ? 



8 




FS: Pot să vă spun că scriu în condiţii: de stres, de boală, când călătoresc fie la 
bordul maşinii ce o conduc îmi notez idei, fie în avion. 

FT : De ce, şi în ce context aţi părăsit Romania? A fost o despărţire definitivă? 

FS: Am părăsit ţara pentru că nu puteam să mai rezist, nu puteam să mă 
desfăşor, mă simţeam încorsetat. Securitatea întocmise patru dosare la adresa 
mea, erau zile când mă urmărea continuu. Am reuşit să recuperez copii, după 
cele aproximativ 880 pagini întocmite la adresa mea, prin CNSAS. Astfel, am 
văzut că îmi confiscau scrisorile, manuscrisele, mă fotografiau ori mă urmăreau 
pas cu pas fără ca eu sa-mi fi dat seama. 

Deşi am apelat din nou la CNSAS să-mi returneze manuscrisele confiscate, 
menţionate în rapoartele Securităţii, acestea nu mi-au fost restituite. 

Am descoperit prieteni care scriau note informative despre mine, de pildă fostul 
meu profesor de franceză din liceu, Traian Nica, în vreme ce eu îi meditasem o 
fiică la metamatică gratuit! 

Dar am găsit şi aserţiuni false despre mine în rapoartele lor: că aş fi avut maşină 
Dacia 1300, că aş fi posedat 3000$ în bancă, etc., deci nu toţi informatorii îşi 
faceau “datoria” corect. 

Nu a fost o despărţire definitivă, deşi în 1988, când am fugit în Turcia, unde am 
aşteptat aproape doi ani de zile viza americană de emigrare în lagărele de 
refugiaţi politici desfăşurând munci necalificate pentru a supravieţui, nu 
prevedeam o revoluţie în ţară. La doi-trei ani eu revin în România să-mi văd 
rudele şi prietenii, lansez cărţi scrise în limba română. 

FT: Dacă adevărul şi falsul se sprijină pe terenuri nisipoase atunci când vorbim 
despre validitatea lor, credeţi că ne mai putem aştepta în istoria umanităţii la un 
salt atât de puternic, precum a fost saltul de la scrierea pictografică la cea 
fonetică? 

FS: Salturi vor fi întotdeauna în orice domeniu. Odată cu logicile moderne: fuzzy, 
neutrosofică, paraconsistentaă, intuiţionistică, dialetheistă s-au spart tiparele 
logicii Boolene, şi vorbim acum de procente ori grade de adevăr ori grade de fals 
ori grade de nedeterminat. Logica aristoteliană şi principiul terţului exclus au fost 
încălcate. 

FT: Credeţi că într-o operă, nu numai literară, într-un act de creaţie artistică, a 
pune în discuţie transcendenţa, rămâne o atitudine deşuetă? 

FS: Nu rămâne o acţiune perimată, însă probabil discuţia transcendentă va fi 
privită din alt unghi, din altă perspectivă. 

FT: Cum credeţi că va surprinde istoria umanităţii acest moment prezent în care 
cu toţii ne aflăm, dincolo de barierele spaţiale, ideologice, religioase? 

Sunt voci care compară acest moment, cu criza alexandrina care măcina Europa 
şi Orientul apropiat la începutul mileniului I. Care este locul României, văzut cu 
un ochi liber şi detaşat? 

FS: Este o perioadă de tranziţie. Dar, dacă ne gândim mai bine, în largo sensu, 
toate perioadele sunt ‘de tranziţie’ din moment ce transformarea este continuă. 
România a pendulat întotdeauna între est şi vest fiind în această zonă 
geopolitică. 

FT: Sunteţi familiarizat cu literatura română contemporană? Puteţi să ne vorbiţi 
despre neajunsurile şi frumuseţea ei? E prematur să sperăm la o nominalizare 
Nobel pentru literatură după ce, intrată în Uniunea Europeană, ţara noastră va 
încerca să se dovedească în ochii Europei? 

FS: Menţin corespondenţa cu mulţi scriitori români contemporani, unii au 

colaborat la antologiile internaţionale paradoxiste pe care le-am editat: Mircea 
Monu, Ion Soare, Doru Moţoc, Marian Barbu, Jeanet Nică, G. Niculescu, C. 
Dincă, C. M. Popa, M. Preoteasa, Virgil Titarenco, Gh. Truţă, Dragoş Teodorescu, 
Dumitru Cioacă-Genuneanu, Eugen Evu, Liviu Jianu, T. Negoescu, Marian 
Mirescu, Victor Martin, Adrian Lesenciuc, George Achim, Duşan Baiski, Ovidiu 
Bufnilă, Şerban Codrin, etc. cât şi români din străinătate : loan Baba, Vasile M. 
Barbu, Ionel Stoiţ, Titu Popescu, Emilian Mirea, Svetlana Garabaji, Costel Baboş, 
etc. 

Nominalizări pentru Nobel din literatura română au mai fost făcute şi cred că vor 
mai fi. 

FT: Există un sfat pe care l-aţi da unui tânăr literat român? Cum vă imaginaţi 
destinul dumneavoastră dacă aţi avea 20 de ani în România postdecembristă? 

FS: Nu am pretenţia de a da sfaturi, deoarece fiecare tânăr are individualitatea 
şi aspiraţiile sale. 



21 noiembrie 2004 

Exil sau diasporă? 

(Interviu cu Silvia Constantinescu) 



Silvia Constantinescu: 

Este deja tradiţie ca acei cu care fac un interviu pentru CURIERUL ROMÂNESC 
să se prezinte ei înşişi cititorilor şi vă rog ăi pe dvs. să urmaţi această tradiţie: 
Cine sunteţi d-le Smarandache? (Povestiţi cât doriţi de mult despre dvs., despre 
familie, despre studii, despre viaţa îin România, înainte de exil, etc.). 

Florentin Smarandache: 

Sunt un emigrant român în America. Am stat aproape doi ani de zile, 1988-1990, 
în lagărele de refugiaţi politici din Istambul şi Ankara (Turcia), unde am 
desfăşurat munci din cele mai diverse pentru a supravieţui (zugrav, vopsitor, 
muncitor necalificat în construcţii, la curăţenie, ghid pentru turiştii francezi), până 
s-ajung pe acest continent la Alma Mater. Am doi fii, Mihai - student la Ştiinţe 
Medicale la University of Arizona, şi Silviu - elev la liceu. în prezent sunt 
conferenţiar dr. la Universitatea New Mexico unde predau matematicile. Dar am 
scris şi literatură (poezie, teatru, roman, proză scurtă, traduceri, eseuri), am 
publicat două volume de artă ("outer-art" numite!), rebus, filozofie, în afara 
cercetării matematice. Recent am pregătit, împreună cu Dr. Jean Dezert de la 
Office National d'Etudes et Recherche Aeronautique din Paris, o conferinţă 
internaţională asupra fuziunii informaţiei cu aplicaţii în cibernetică, ce-a avut loc 
la Cairns, în Australia, între 8-1 1 iulie 2003. Urmând ca anul următor o 
conferinţă similară să se desfasoare chiar în oraşul dv. Stockholm, unde sper să 
cunosc comunitatea românească. 

Privind mai în detaliu activitatea sau problemele politice care m-au marcat: 
în anul 1986 nu am putut obţine viza de ieşire din ţară pentru a participa la 
Congresul International al Matematicienilor de la Universitatea din Berkeley 
(California) şi am făcut greva foamei; am publicat o scrisoare de protest în 
“Notices of the American Mathematical Society” (Providence, Rl) în care 
solicitam libertatea de circulaţie a oamenilor de ştiinţă - la fel procedase un alt 
matematician român, Radu Roşu; s-a interesat de soarta mea Dr. Olof G. 
Tandberg, secretar la Academia de Ştiinţe din Suedia, care mi-a telefonat din 
Bucureşti. în perioada anilor 1986-1988 Inspectoratul Şcolar Judeţean Dolj nu 
mi-a acordat post în învăţământ, din motive politice, fiind obligat să 
supravieţuiesc din meditaţii. în toamna anului 1988 am obţinut cu greutate un 
paşaport de turist pentru Bulgaria. De aici am trecut în Turcia, unde am cerut azil 
politic. Am fost deţinut în lăgarele de refugiaţi din Istambul şi Ankara (1988-1990). 
Am emigrat în Statele Unite ale Americii în martie 1990, unde am lucrat ca 
inginer de software la corporaţia Honeywell, din Phoenix (Arizona), specializată 
în calculatoare (1990-1995); pe urmă profesor adjunct de matematică la Pima 
Community College din Tucson (1995-1997); din 1997 predau la University of 

New Mexico (Campusul din Gallup) unde am fost promovat conferenţiar 
universitar ( associate professor ) de matematică. 

în 1997 la Universitatea din Craiova s-a organizat de către Dr. C. Dumitrescu şi 
Dr. V. Seleacu, foştii mei profesori de la universitate, “Prima Conferinţă 
Internaţională asupra Noţiunilor de tip Smarandache în Teoria Numerelor”, cu 
participarea unor cercetători din ţară dar şi din Suedia, Franţa, Rusia, şi Spania. 
Pal Gronas, din Norvegia, şi-a susţinut teza de Masterat în Matematică, la 
Universitatea din Oslo, cu un subiect inspirat din Funcţia Smarandache, sub 
conducerea profesorului Oyvind Solberg. 

Referitor la activitatea publicistică: 

Din 1970 am început colaborarea la revista şcolii, “Năzuinţe”, apoi la alte 
periodice româneşti şi străine (vreo 50 ştiinţifice şi peste 100 literare). Mi-am 
tradus o parte din lucrări în franceză şi engleză, altele mi-au fost traduse în 
spaniolă, portugheză, italiană, esperanto, rusă, sârbă, japoneză, şi arabă. Am 
colaborat cu poeme şi piese de teatru la 42 de antologii româneşti, franceze, 
italiene, americane, indiene, şi coreene. 

Ca autor, coauthor, si editor am publicat 62 de cărţi şi circa 85 de articole şi note 
în matematică (teoria numerelor, geometrie neeuclidiană, logică, aplicaţii în 
cibernetică), fizică, filozofie (generalizare a dialecticii), literatură (poeme, nuvele, 
povestiri, un roman, piese de teatru, eseuri, traduceri, interviuri), rebus (careuri, 
enigmistică) şi artă (experimente în desene, picturi, colaje, fotografii, design, artă 
pe computer) în română, franceză şi engleză, dintre care: Formule pentru spirit 
(debut editorial, 1981, sub pseudonimul Ovidiu Florentin); Le sens du non-sens, 
Problemes avec et sans ... problemes!, Fes, Maroc (1983); 
Antichambres/Antipoesies/Bizarreries, Caen, Franţa (1989); NonPoems (poeme 
de avangardă), Phoenix (1990); Only problems, not Solutions!, Chicago (1991); 
LE PARADOXISME: un nouveau mouvement litteraire, Bergerac, Franţa (1992); 
Dark Snow, Phoenix (1992); NonRoman, Craiova (1993); Metalstorie (trilogie 
teatralaă), Bucureşti (1993); întâmplări cu Păcală (piese de teatru pentru copii), 
Fugit.. ./jurnal de lagăr, Bucureşti (1994); Collected Papers, Voi. I, II, III, Bucureşti, 
Chişinău, Oradea (1996, 1997, 2000); Scrieri defecte (proza scurtă), Craiova 
(1997); Distihuri Paradoxiste, Afinităţi (traduceri), Norresundby, Danemarca 
(1998); întreabă-mă, să te-ntreb! (interviuri), Târgovişte (1999); Outer-Art (album 
de artă), Cântece de mahala, In seven languages (poeme), Oradea, 2000; A 
Unifying Field In Logics. / Neutrosophy. Neutrosophic Probability, Neutrosophic 
Set, and Neutrosophic Logic, SUA (2000). Am editat, printre altele: Second 
International Anthology on Paradoxism (cuprinzând 100 scriitori de pe glob), şi 
Third International Anthology on Paradoxism (distihuri paradoxiste de la 40 poeţi 
de pe glob), Oradea (2000); în prezent editez volumul iv al acestei antologii 
internaţionale - şi oricine este invitat să contribuie, precum şi un Dicţionar al 
Scriitorilor Paradoxişti. 

în matematică am generalizat logicile fuzzy, intuitivă, paraconsistentă, multi- 
valentă şi logica dialetheistă la “logica neutrosofică” (numită şi Logica 

Smarandache în “Dictionary of Computing” de Denis Howe); în mod similar am 
generalizat mulţimea fuzzy la “mulţimea neutrosofică”. Am propus extinderea 
probabilităţilor clasice şi imprecise la “probabilitatea neutrosofică”, ca un vector 
tridimensional ale cărui componente sunt submulţimi ale intervalului ne- 
standard ]-0, 1+[. 

în fizica am emis ipoteza că nu există nici o barieră a vitezei în univers, adică 
viteza poate fi infinită (ipoteza Smarandache în “Dictionary of Physics” de Eric 
Weisstein), ipoteză foarte controversată. 

în filozofie am introdus conceptul de “neutrosofie”, ca o generalizare a dialecticii 
lui Hegel, care stă la baza cercetărilor mele în matematică şi economie, precum 
“logica neutrosofică”, “mulţimea neutrosofică”, “probabilitatea neutrosofică”, 
“statistica neutrosofică”. 

în literatură şi artă am fondat în 1980 curentul de avangardă numit paradoxism, 
ca un protest împotriva totalitarismului, care are mulţi adepţi în lume. Constă în 
folosirea excesivă în creaţii a contradicţiilor, antitezelor, antinomiilor, 
oximoronelor, paradoxurilor. Am introdus “distihul paradoxist”, “distihul tautologic”, 
“distihul dual”. Experimente literare am realizat şi în drama “Patria de animale”, 
unde nu există nici un dialog, iar în “O lume întoarsă pe dos” scenele sunt 
permutate dând naştere la un miliard de miliarde de piese de teatru distincte! 
Piesele s-au jucat în România (Teatrul “I. D. Sârbu” din Petroşani, Teatrul 
“Thespis” din Timişoara), Germania (la Karlsruhe), şi Maroc (la Casablanca, 
unde “Patria de animale” a obţinut Premiul Special al Juriului Internaţional). 

La bibliotecile de la Arizona State University (Tempe) şi University of Texas 
(Austin) sunt depozitate manuscrise, reviste, cărţi, fotografii, casete, videocasete, 
privind activitatea mea creativă, în două colecţii speciale, numite “The Florentin 
Smarandache papers”. 

Sunt membru al mai multor societăţi ştiinţifice şi literare din România şi 
străinătate, şi am primit premii pentru activitatea desfăşurată. 

8 cărţi au fost dedicate activităţii-mi literare (dintre care “Estetica paradoxismului”, 
de Titu Popescu, şi “Un scriitor al paradoxurilor”, de Ion Soare), şi 21 de cărţi 
matematice despre funcţii, secvenţe, paradoxuri, şi - în ultimul timp - structuri 
algebrice Smarandache (de pildă seria de zece cărţi ale profesoarei W. B. 
Vasantha Kandasamy de la Indian Institute of Technology din Madras). 

2. SC: Sunteti un exilat sau un român în diaspora? (Va rog să definiţi 
noţiunile "exilat” şi ”în diaspora”). 

FS: “Exilat”, conform Dicţionarului Explicativ al Limbii Române, înseamnă 
“pedepsit cu exilul, izgonit sau plecat din ţara sa, aflat în exil; surghiunit” dar şi 
“retras, izolat” în sensul figurativ. 

“Diaspora”, negăsit în DEX, înseamnă în Larousse, “dispersiunea unui popor, a 
unor elemente ale sale, a unei comunităţi”, iar după dicţionarul american Webster, 
“împrăştierea unor oameni de origine comună, credinţă comună, etc.”. 
Etimologic provine din greacă, şi se referea la dispersarea evreilor după exilul 
babilonian. 

La început am fost un exilat, plecat de nevoie; mi s-a dat un paşaport de la 
Inspectoratul de Miliţie Dolj ca să scape de mine, devenisem un disident; vezi 
cele patru dosare ale Securităţii la adresa mea, însumând circa 880 de pagini: 
manuscrise şi scrisori confiscate, telefoane ascultate, zile când mă urmăreau pas 
cu pas făcându-mi poze în anumite ipostaze (eu nici nu mi-am dat seama!... 
lucrau fin...), rapoarte seci despre activitatea mea şi a celor care intraseră în 
contact cu mine; am descoperit, de pildă, un aşa-zis prieten, căruia în vara lui ‘88 
îi meditasem fiica gratuit la matematică, iar el, probabil drept mulţumire!, scria 
rapoarte despre mine la Securitate (Traian Nica); analog, un penticostal ce 
predica, vorba ‘ceia, ‘cuvântul lui Dumnezeu’ în faţa adunării, iar în spate predica 
informaţii securiştilor. Dar a fost şi un profesor amabil de matematică, Nicolae 
Ivăşchescu, ce a avut curajul să mă avertizeze chiar în acea perioadă: “vezi că 
eşti urmărit de Securitate”, fiindcă venise la el un colonel care i-a propus să mă 
invite la un restaurant anumit în Craiova, la o masă pregătită dinainte unde ar fi 
instalat un microfon, şi să mă fi provocat la discuţii dăcă doresc să părăsesc ţara 
şi ce opinii aveam despre societate. 

Desigur, am citit şi date false la adresa mea în acele dosare, de pildă că 
posedam maşina Dacia 1300 (nici eu, nici părinţii mei, ori socri, ori soţia n-am 
avut nici un fel de maşină când trăiam în România), că în contul de la 
Romconsult Bucureşti deţineam 3000 (trei mii) de dolari proveniţi din salariul meu 
de fost profesor cooperant în Maroc (în realitate aveam de zece ori mai puţin în 
contul valutar de la Romconcult!) - vreau să spun date care se pot verifica, ori că 
m-a vizitat la Craiova traducătoarea mea Chantal Signoret în vara lui 1984 (însă 
noi niciodată nu ne-am întâlnit, am ţinut doar o corespondenţă prin poştă), etc.; 
deci şi acolo existau lucrători/informatori care-şi făceau “lucrul” de mântuială. 

Am recuperat copii ale acestor dosare prin Consiliul Naţional de Studiere a 
Arhivelor Securităţii din Bucureşti, dar nu şi manuscrisele pomenite în ele care ar 
fi fost compromiţătoare la adresa regimului. Deşi am insistat asupra acestora, nu 
mi s-a mai dat vreun răspuns... 

în prezent mă consider în diaspora, am devenit cetăţean american, dar păstrez şi 
cetăţenia română, m-am integrat noii ţări, dar ţin legături şi cu românii de 
pretutindeni. 

3. SC: Când a început exilul dvs. şi de ce? 

FS: Când am comis eroarea să mă întorc în ţară din Maroc, unde lucrasem ca 
profesor cooperant, predând matematica în franceză la un colegiu din Sefrou 
(1982-4). Mă obişnuisem cu libertatea de acolo, cu stilul de viaţă occidental prin 
diversele contacte stabilite mai ales cu francofoni. 

A fost, iniţial, un exil în propria ţară, exil interior. Nu mă puteam reacomoda la 
restricţiile şi mizeriile morale din România ceauşistă. 

4. SC: Cum a fost începutul în ţara în care v-aţi exilat / v-ati aflat în diaspora? Aţi 
fost primit cu braţele deschise, vi s-a pus totul la dispoziţie sau a trebuit să lucraţi 
din greu, să vă refaceţi studii, sau să daţi diferenţe, etc. ca să puteţi să vă 
exersaţi meseria? 

FS: Acomodarea a fost dificilă, America un şoc. Problema limbii, pe care nu o 
stăpâneam, carnetul de conducere - fără automobil în vestul Statelor Unite eşti 
mort -, n-aveam nici o cunoştinţă la care să stau ori apelez. Stilul de căutare a 
unui loc de munca diferit, asigurările (medicale, de circulaţie), însăşi închirierea 
unui apartament, sistemul pensiilor... toate fiind neobişnuite pentru mine. 

Dar m-a ajutat fundaţia de emigranţi “Tolstoy”, de la numele celebrului scriitor rus, 
şi în special un român ardelean care lucra acolo, loan Nicoara, cu care m-am 
împrietenit ulterior, plus colegii mei de muncă de la Honeywell, dintre care un 
inginer mormon Chuck Clifton a organizat o festivitate “Welcome to America” la 
el acasă când mi-a sosit familia (soţia şi doi copii) din ţară, iar colegii din 
departament ne-au donat îmbrăcăminte şi mobilier. 

Am citit că, într-un mic orăşel american, pentru o familie de noi sosiţi, 
comunitatea obştească a organizat chiar o... paradă! 

5. SC: Consideraţi ca exilul a avut o semnificaţie aparte? 

FS: Pentru mine da. Am învăţat enorm despre felul de viaţă vestic, am căutat să 
m-adaptez cât mai bine (darwinismul social!), dar am menţinut legături cu 
românimea. Mi-am putut desfăşura activităţile de colaborare cu cercetători şi 
scriitori de prin întreaga lume. America ne oferea un alt orizont, foarte larg, 
deschis. 

6. SC: V-a fost vreodată ruşine că sunteţi român? Poate un preşedinte, un şef de 
stat să vă redea mândria de a fi român? (Mă refer la afirmaţia d-ului Emil 
Constantinescu, care într-un interviu pe care mi l-a acordat în 1998 spunea că 
prin venirea domniei sale ca preşedinte al României, ne-a redat "mândria de a fi 
români”). 

FS: Nu. “Ruşinea de a fi român” a fost o propagandă anti-românească făcută 
metodic de cercuri revizioniste care căutau subminarea conştiinţei naţtionale, 
destrămarea ţării prin mijloace morale, psihologice, dezicerea de origini. Dacă 
unii ţigani din România mâncau lebede prin parcurile din Viena, nu înseamnă că 
toţi românii fac acelaşi lucru, aşa precum dacă o femeie americană şi-a omorât 
proprii ei copii nu înseamnă că toate americancele procedează identic, ori dacă 
huliganii englezi au bătut şi omorât spectatori italieni pe stadionul de fotbal din 
Bruxelles nu rezultă că toti englezii sunt criminali. 

A fost (şi mai este oare?) o politică anti-romanească, dibaci orchestrată în 
stigmatizarea unui întreg popor prin faptele câtorva indivizi. 

Cum sâ ne fi redat Emil Constantinescu mândria de a fi român: prin semnarea în 
1997 a umilitorului tratat cu Ucraina în care renunţă de bună voie la teritorii 
româneşti precum Bucovina de Nord şi Basarabia, legitimând nedreptul Pact 
Ribbentrop-Molotov, ba renunţând şi la Ţinutul Herţa şi Insula Şerpilor 
neprevşzute în acel tratat?! Iar, paradoxal, D-l Constantinescu se născuse chiar 
în Basarabia (la Tighina)! 

7. SC: De un exil în masă al românilor se poate vorbi după 1947, când foarte 
mulţi români au părăsit ţara. Au apărut o serie de organizaţii ale românilor în exil, 
atât în diferite ţări europene cât şi în SUA, care au încercat într-o oarecare 
măsură să arate Occidentului situaţia gravă în care se află poporul român. 
Consideraţi că se poate vorbi de o politică a exilului românesc? 

FS: Da. Publicaţiile exilului au arătat în mod susţinut acest lucru, în primul rând 
ziarul “Cuvântul românesc” din Canada, care ocupa un loc principal în presa din 
străinătate înainte de 1989, dar şi celelalte: Micro-Magazin, Lumea Liberă, 
Universul, Luceafărul românesc, Dialog, Clipa, Meridianul românesc, etc. 

De un pronunţat exil românesc se poate vorbi şi după 1989... când, în numai un 
deceniu de la Revoluţia din decembrie, au părăsit ţara circa 800 000 persoane, 
în special tineri. Ca urmare, statisticile arată că populaţia României scade (asta 
şi din cauza diminuării drastice a natalităţii datorită nivelului redus de trai) şi 
îmbătrâneşte, iar raportul dintre numărul salariaţilor (circa 4,6 milioane) şi al 
pensionarilor (circa 6,2 milioane) este de 0,75, spre deosebire de 2,57 cât era 
înainte de ‘89. 

8. SC: A avut exilul românesc vreun rol în ameliorarea situattiei din tară înainte 
de '89? 

FS: Cred ca da. Eu am emigrat la începutul lui septembrie 1988 şi, cât am stat 
în lagărele de refugiaţi politici din Istambul şi Ankara primeam gratuit diverse 
publicaţii româneşti, unde am citit despre luările de poziţie ale multor oameni 
politici din exil: Traian Golea din Florida, pictorul loan Nicoară din Arizona, 
George Duma din California, Ion Solacolu din Germania, etc. 

9. SC: Ce rol a avut biserica în exil şi ce rol ar trebui să aibă astăzi? 

FS: Să ajute pe noii veniţi, să unească fraţii întru credinţă. La biserica ne 
adunam duminicile ori în zile de sărbători religioase, ne mai consolam între noi. 
Bisericile constituie şi un mijloc de păstrare a tradiţiilor, culturii. 

10. SC: în Suedia există şi astăzi biserici în paralel, adică o bisercă cu 
reprezentanţi ai Patriarhiei de la Bucureşti şi alta cu reprezentanţi ai Patriarhiei 
de la Constantinopol, de exemplu. Cum vedeţi această situaţie? Consideraţi că 
parohiile care nu ţin de Bucureşti ar trebuie sş se uneascş cu Patriarhia? Dacă 
da, de ce? Dacă nu, de ce nu? 

FS: Această problemă este discutata de zeci de ani, fără sa se fi ajuns la vreo 
soluţie, şi probabil că se va mai discuta încă zeci de ani. Aceasta este părerea şi 
a Rev. Pr. Theodor Damian din New York. Ştiu cazuri când, înfiintându-se o 
biserică, dacă o Patriarhie nu vroia s-o accepte din oarecare motive, enoriaşii 
apelau sş fie luaţi sub tutela altei Patriarhii. O situaţie recentă s-a întâmplat în 
Sydney, Australia, oraş prin care am trecut vara aceasta şi-am întâlnit români de 
la Societatea Culturală “Mihai Eminescu”, unde o nouă biserică ortodoxă, 

înfiinţată de D-l G. M. Vărieşescu, a fost acceptată de o Patriarhie Macedoneană! 
Şi, uite-n acest fel, s-a ajuns la mai multe Patriarhii. 

Când locuiam în Tucson, Arizona, deoarece nu aveam o biserică ortodoxă 
românească, mergeam la cea grecească. Iar în Phoenix, Arizona, exista o 
biserică ortodoxă siriană, la ale cărei slujbe participau şi ruşi, români, etc. cu 
slujba în limba engleză. Dar în Phoenix există şi biserica “Sfântul loan 
Botezătorul” cu slujba în limba română. 

11. SC: M.S. Regele Mihai şi familia regală s-au angajat în a sprijini România 
pentru intrarea în structurile NATO (s-a realizat deja) şi UE. Cum vedeţi aceasta? 

FS: Desigur, un lucru pozitiv. Recent a avut loc ratificarea de către Senatul SUA 
a Protocoalelor de aderare a României la NATO. 

Iar, la summit-ul Uniunii Europene din 19-21 iunie, la Porto Carras din Salonic, 
Grecia, s-a decis că România şi Bulgaria vor fi acceptate în UE în 2007, dar 
până atunci, în 2004, Romania trebuie să încheie tratatele de aderare. Una din 
cauzele întârzierii ţării noastre a fost cea economică: neprivatizarea tuturor 
întreprinderilor, inflaţia, corupţia. De aceea am ratat şi primul val al intrării, din 
care au făcut parte: Letonia, Estonia, Lituania, Cipru, Malta, Ungaria, Polonia, 
Slovacia, Cehia, şi Slovenia. 

12. SC: Este posibilă o reinstaurare a monarhiei în România? 

FS: Nu cred, omenirea converge spre republici, iar monarhiile - ce încă mai 
rezistă - sunt fie decorative (de pildă în Anglia, unde primul ministru şi 
parlamentul conduc), fie totalitare (precum în unele ţări din lumea a treia). 

13. SC: Cum apreciaţi situaţia politică-socială-economică din România astăzi la 
aporape 14 ani de la căderea regimului Ceauşescu? 

FS: Perioada de tranziţie nu s-a încheiat, vechi concepţii mai persistă. Tineretul 
a emigrat cu sutele de mii în Occident, iar cei plecaţi la studii în străinătate nu se 
mai întorc (decât în rare cazuri). Un exod de creiere s-a produs. România a fost 
transformată dintr-un producător într-un consumator. Corupţia la nivel înalt îşi 
pune amprenta pe situaţia generală. Locurile de muncă s-au îimpuţinat enorm 
prin îinchiderea atâtor întreprinderi, combinate, instituţii. 

Circulă, pe vremea lui Ceauşescu, un banc (iată paradoxismul în folclor) referitor 
la situaţia precară de atunci din ţară: 

Pesimistul zicea: 

- Mai rău de-aşa nu se poate! 

Iar optimistul răspundea: 

- Ba se poate! 

[Şi, într-adevăr, din păcate se poate: situaţia actuală din România...] 

14. SC: M. S. R. Mihai vorbea într-un interviu pe care mi-l acorda în 1994 despre 
greutatea "schimbării comuniste” în România. Consideraţi că autorităţile şi 

populaţia în general şi-au schimbat mentalitatea comunistă? 

FS: Nu toţi, consider că trebuie să treacă cel puţin o generaţie pentru adaptare la 
condiţiile de piaţă liberă, de concurenţă (adesea acerbă). Persoanele în vârstă 
se obişnuiesc mai greu la schimbări. Dar s-a format şi o categorie de cameleoni, 
oportunişti ce se dau după cum bate vântul ori de unde vin banul! 

15. SC: în timpul regimului Ceauşescu populaţia din România a fost instigată 
împotriva românilor care erau în exil. Şi după căderea lui Ceauşescu s-a 
continuat o instigare împotriva românilor din afara graniţelor. Consideraţi că s-a 
schimbat atitudinea autorităţilor şi a populaţiei în general, faţă de românii care 
trăiesc în afara graniţelor? 

FS: Parţial s-a schimbat. Dar sunt destui români în ţară care manifestă antipatie 
pentru noi, cei din exil, fie din cauza nivelului de viaţă mai ridicat în Occident, fie 
din motive politice, ideologice. S-au format găşti literare, artistice - susţinute 
financiar de oculte ostile neamului nostru - care se laudă ei între ei, se premiază 
între ei - â la Caragiale!, şi boicotează pe alţii. 

Un diletant plin de ifose, Paul Cernat, ponegreşte scriitori din exil prin reviste 
literare pe care nu le mai cumpără nimeni - se găsesc de vânzare doar la Muzeul 
Literaturii din Bucureşti, în vreme ce acest ins fără realizări prea-mareşte indivizii 
din gaşca lui; se conturează în România o cultură de clan. Sunt ei plătiti să-l 
înjure şi pe Eminescu, deci ce să mai vorbim! Este semidoct acest Cernat (afirmă 
despre mine că sunt în Arizona la Universitatea New Mexico; dăcă ar învăţa 
niscai geografie elementară ar vedea ca Univ. New Mexico este evident în Statul 
New Mexico nu în Statul Arizona!)... Cică reviste obscure şi mai puţin obscure 
mă ridică în slăvi (asta-i e lui ciudă!): păi, Observatorul Cultural la care publica el 
recenzii leşuite este la fel de obscură; în 16 ani de exil n-am văzut-o nici măcar 
citată prin presa de exil pentru că nu interesează pe nimeni. Mă întreb ce fel de 
revistă de trei lulele poate fi Observatorul Cultural care publică informaţii 
nedocumentate, false, roase de invidie ale unui veleitar de teapa lui Cernat?! 
Minte ca as fi membru al Academiei Dacoromâne (eu n-am depus niciodată vreo 
cerere de aderare), iar in privinţa Securităţii exista 4 (patru!) dosare la adresa 
mea, se pot verifica prin CNSAS, eu am şi obtinut copii după ele, dar câte dosare 
are el? Fiindcă, după Revoluţie se dau toţi democraţi de... mucava! 

Cum să se îndrepte situaţia când printre senatori sunt foşti securişti, sau chiar 
hoţi de drept comun, precum de pildă George Pruteanu... Păi, în ţările dezvoltate, 
persoanele cu cazier juridic sunt îndepărtate din posturi politice - mass media 
căşună asupra lor... Fiindcă a desemna un hoţ drept senator, este echivalent cu 
a pune un lup paznic la stână! 

16. SC: Consideraţi că românii din afara graniţelor au anumite obligaţii faţă de 
ţara de origine? Dacă da, de ce şi care sunt aceste obligaţii? 

FS: Românii de pretutindeni trebuie să susţină prin toate mijloacele cauzele ţării, 
iar prin activitatea lor (la locul de muncă, sau în creaţia artistică, ştiinţifică) ei 

trebuie să creeze o imagine favorabilă României în străinătate. 

17. SC: Care consideraţi câ este rolul celor aflaţi în afara graniţelor la 
dezvoltarea României pe toate planurile: politic, cultural şi economic? 

FS: Să investească în România, să colaboreze şi ajute românii de pretutindeni. 
Trebuie, totuşi, o unificare a exilului, prea este divizat din motive politice, 
ideologice, religioase. 

18. SC: Ar trebui ca statul român să folosească cunoştinţele şi practica românilor 
care trăiesc în afara graniţelor? 

FS: Desigur. Românii din diaspora ar putea constitui o punte, sau trambulină 
chiar, spre conecţiile României cu celelalte ţări în toate planurile, deoarece 
găseşti compatrioţi de-ai noştri lucrând prin toate sectoarele de activitate ale 
ţărilor de adopţie. 

19. SC: Consideraţi că actuala conducere a României are, la rândul ei, obligaţii 
faţă de originarii români care se află în afara graniţelor României? Dacă da, ce 
obligaţii? Dacă nu, de ce nu? (Mă refer la cei care au plecat de pe teritoriul 
României între 1947-1990.) 

FS: După cum transmite Agenţia Rompres, Titus Corlatean, noul secretar de stat, 
a declarat la Palatul Victoria că autorităţile de la Bucureşti vor elabora o strategie 
de susţinere a comunităţilor româneşti de peste hotare - indiferent de perioada 
când au emigrat. Există şi un Departament de Stat pentru Românii de 
Pretutindeni, care acţionează pentru sprijinirea minorităţilor româneşti din Balcani, 
dar preocupându-se şi de diaspora românească, având ca director pe Eugen 
Popescu. 

La fel procedează şi alte ţări, de pildă Ungaria are un ministru al emigranţilor. 
Aflăm, de pildă, dintr-un comunicat al D-lui Mugurel Stănescu, ataşat al 
Ambasadei Române din Washington D. C., că în data de 2 septembrie 2003, în 
Aula Magna a Universităţii "Babeş-Bolyai" din Cluj-Napoca, va avea loc 
deschiderea festivă a Concursului de limbă şi literatură română “Mihai Eminescu” 
- etapa internaţională, la care sunt invitaţi să participe elevi ai comunităţilor 
româneşti din 19 tari: Albania, Macedonia, Bulgaria, Uniunea Serbia-Muntenegru, 
Republica Moldova, Ucraina, Ungaria, Austria, Australia, Argentina, Canada, 
Franţa, Germania, Grecia, Israel, Italia, Turcia, Spania, S. U. A. Acţiune lăudabilă 
pentru menţinerea limbii şi spiritualităţii româneşti în lume. 

20. SC: Ajutorarea României de către originarii români, astăzi cetăţeni ai altor 
state, prin diverse acţiuni în favoarea României ar putea fi interpretată ca o 
manifestare de dublă loialitate? 

FS: Indiferent cum ar fi considerată, nu văd ce ar fi rău în asta? Fiecare 
comunitate procedează similar, adică întreţinând legături şi ajutând cetăţenii 

din/sau ţara nativă. 

21. SC: Românii aflaţi în afara graniţelor Românei ar trebui să lucreze voluntar 
pentru România, sau ar trebui să fie retribuiţi pentru activitatea depusă, aşa cum 
sunt şi ambasadorii şi trimişii speciali ai României în alte ţări? 

FS: Depinde, se intelege, de functţiile îndeplinite. Cei care ar lucra pe la 
misiunile româneşti din străinătate ar trebui plătiţi. Guvernul ar putea sponsoriza 
şi unele publicaţii, posturi de radio sau televiziune româneşti din diaspora. 
Desigur, există Radio România Internaţional, care transmite de la Bucureşti şi 
este interceptat în străinătate, cu personal înzestrat: Maria Minciu, Marilena 
Gheciu, Ioana Niţescu, etc. Am avut ocazia să colaborez cu dumnealor. 

Ţin minte ce mă bucuram în Phoenix când A. Buhoiu prezenta la televiziune un 
program de-o ora în limba română, duminica dupa-amiază! Ne strângeam mai 
mulţi români la D-l Nicoară, ba invitam şi alte naţionalităţi din oraş, colegi de 
muncă sau prieteni, să ne admire cântecele şi costumele populare. Aşa l-am 
revăzut odată pe Dem Radulescu într-un sketch despre noua societate formată 
în România din tot felul de investitori. Sau în Chicago am vizionat un canal TV 
ce transmitea în româneşte, iar în Toronto un post de radio, etc. 

22. SC: Ce funcţii credeţi că li s-ar putea acorda originarilor români, cetăţeni ai 
altor state astăzi? 

FS: Consider că funcţiile pe la ambasadele, consulatele, centrele culturale 
româneşti din străinătate, precum şi reprezentanţi sau parteneri în afară ai unor 
firme româneşti. 

23. SC: Ce mai doriţi să adăugaţi. 

FS: Despre “oximoronul genetic” la români - cele doua euri ale romanului, 
obsesie a lui Laurenţiu Ulici în cartea-i postumă “Mitică şi Hyperion”, şi despre, 
citând pe Vasile Andru: “viciile de fond ale firii româneşti, impasul creativităţii 
româneşti şi a politicii româneşti, incapacitatea de a valoriza elanurile minţii şi 
energiile naţionale, incapacitatea de ‘a produce relaţii’ ” (eseul “Mutat la Domnul”, 
în Luceafărul, p. 12, Nr. 17, 7 mai 2003). Ca să nu mai amintim şi de ura sau 
dispreţul românului faţă de român întâlnită şi în exil... 



15 august 2003 

GOD DOES PLAY DICE! 



Ovidiu Bufnită: 

How do you define your mission of writer? 

Florentin Smarandache: 

I have no mission, for me writing is a hobby. 

OB: What do you think about the idea of Science of the fiction? 

FS: The probable world from today’s literary fiction could become the real world 
of tomorrow. 

OB: How do you feel in the role of webmaster of the internaţional avant-garde 
called paradoxism? 

FS: Of course, I cannot feel otherthan very... paradoxist! 

OB: Is the mathematical Science a multiplier of the poetry? 

FS: Yes and no. Yes, when taking in consideration the algorithmic impact that 
mathematics have in creation of cyber-poems using fixed rules, charts, 
combinatorics, and computer programs - see, for example, my paradoxist / 
tautological / dualistic distichs. No, when poetry comes from soul and feelings. 

Yes is for the hardware part of a poem, no is for the software one. 

OB: Is the poet Florentin Smarandache a constructor of worlds? In what fashion? 

FS: I am a constructor of impossible worlds, as impossible as possible! 

OB: As a mathematician and poet in the same time what does Florentin 

Smarandache believe about being? Is it in functioning or in setting? 

FS: Both. 

OB: Is God a good mathematician? If so, why do you believe that? 

FS: God was a good mathematician within classical Sciences, where anything 
could be determined, when Einstein said “God doesn’t play dice”. But now, with 
modern logics, with quantum physics and chaos theory, with indeterminism, God 
modernized too, and one can paraphrase that God does play dice! 

“TOTUL ESTE POSIBIL, CHIAR Şl IMPOSIBILUL!” 1 



(Interviu cu Florentin Smarandache, întemeietorul 
Paradoxismului) 



Florentin Smarandache s-a născut la 10 decembrie 1954, 
la Bâlceşti, Vâlcea. Este de profesie informatician. 
între anii 1982-1984 activează ca profesor de 
matematică în Maroc. 

Persecutat pe motive politice, este dat afară din 
învăţământ. Fuge din ţară în anul 1988, ajungând în 
Turcia. După 2 ani de lagăr, emigrează în S. U. A., unde 
trăieşte şi în prezent. Este profesor de matematică la 
Universitatea din New Mexico. Este celebru înTeoria 
Analitică a Numerelor prin noţiunile care-i poartă 
numele, Funcţii şi secvenţe Smarandache. îşi leagă 
destinul de o nouă mişcare avangardisâ, Paradoxismul. 

Tudor Negoescu: 

- Stimate d-le Florentin Smarandache, 
sunteţi recunoscut drept întemeietorul, sufletul 
Mişcării Literare Paradoxiste. 

Cum a apărut această mişcare cu caracter 
neoavangardist? 

Florentin Smarandache: 

- La începutul anilor '80, 

supărat pe lume, m-am retras în studiul matematicii. 

Dar mi-am dat seama că nu puteam protesta împotriva 
totalitarismului prin intermediul cifrelor, ecuaţiilor 
şi figurilor geomerice. Aveam nevoie de o defulare; şi 
am găsit-o în scris. 

Paradoxismul a pornit ca un protest anti-totalitar 
împotriva unei societăţi închise, România anilor 1980, 
unde întreaga cultură era manipulată de un singur 
grup. Numai ideile lor contau. Noi, ceilalţi, nu 
puteam publica aproape nimic. Eram trataţi ca nişte 
marionete. Era o situaţie umilitoare. 

Ermetismul acestei societăţi mă adusese la disperare! 
Şi-atunci am zis: hai să facem literatură... fără a face 



1 Acesta este denumit “Paradoxul Smarandache” în Enciclopedia Matematică, de E. W. Weisstein, CRC 
Press, Boca Raton, FL, SUA, 1998; http://mathworld.wolfram.com/SmarandacheParadox.html . 

literatură! Să scriem... fără sa scriem nimic. 

Tudor Negoescu: 

- Cum e posibil aşa ceva? Vreţi să 
detaliaţi ? 

Florentin Smarandache: 

- Cum? Simplu: 

literatura-obiect. “Zborul unei păsări”, de pildă, 
reprezenta un “poem natural”, care nu mai era nevoie 
să-l scrii, fiind mai palpabil si perceptibil decât 
nişte semne aşternute pe hârtie, care, in fond, ar fi 
constituit un “poem artificial”: deformat, rezultat 
printr-o traducere de către observant a observatului, 
iar orice traducere falsifică într-o anumită măsură. 
“Maşinile urnind pe străzi” era un “poem citadin”, 

“ţăranii cosind” un “poem semănătorist”, “visul cu 
ochii deschişi” un “poem suprarealist”, “vorbirea in 
dodii” un “poem dadaist”, “conversaţia în chineză 
pentru un necunoscător al acestei limbi” un “poem 
lettrist”, “discuţiile alternante ale călătorilor, 
într-o gară, pe diverse teme” un “poem postmodernist” 
(inter-textualism). 

O clasificare pe verticală? “Poem vizual”, “poem 
sonor”, “poem olfactiv”, “poem gustativ”, “poem 
tactil”. 

Altă clasificare în diagonală: “poem fenomen (al 
naturii)”, “poem stare sufletească”, “poem 
obiect/lucru”. în pictură, sculptură analog - toate 
existau in natură, de-a gata. 

Deci, un protest mut am făcut! 

Mai târziu, m-am bazat pe contradicţii. De ce? Pentru 
că trăiam în acea societate o viaţă dublă: una 
oficială - propagată de sistemul politic, şi alta 
reală. în mass-media se promulga că “viaţa noastră era 
minunată”, dar în realitate “viaţa noastră era 
mizerabilă”. Paradoxul in floare! Şi atunci am luat 
creaţia în deriziune, în sens invers, sincretic. 

Astfel s-a născut paradoxismul. Bancurile populare, la 
mare vogă în “Epoca” Ceauşescu, ca o respiraţie 
intelectuală, au fost surse de inspiraţie superbe. 
“Non”-ul si “Anti”-ul din manifestele-mi paradoxiste 
au avut un caracter creativ, nicidecum nihilistic (C. 

M. Popa). Trecerea de la paradoxuri la paradoxism a 
descris-o foarte documentat Titu Popescu într-o carte 
clasică asupra mişcării: “Estetica paradoxismului” 

(1994). Pe când I. Soare, I. Rotaru, M. Barbu, Gh. 
Niculescu au studiat paradoxismul în opera mea 
literară. N. Manolescu se exprima despre un volum de 
versuri al meu că este "în răspăr". 

Tudor Negoescu: 

-Cu ce alte înfăptuiri se mai poate 
mîndri Mişcarea Paradoxistă? 

Florentin Smarandache: 

-în 1993 am efectuat un turneu 

paradoxist în Brazilia pe la universităţi si asociaţii 

literare, cu multe conferinţe. 

în decursul a 20 de ani de existentă a paradoxismului, 
s-au publicat 25 de cărţi şi peste 200 comentarii 
(articole, recenzii, note), plus 3 antologii 
internaţionale cuprinzând circa 300 scriitori de pe 
glob, cu texte în diverse limbi. Anul acesta, în 
decembrie, voi edita cea de-a patra antologie 
internaţională de literatură paradoxistă. în paginile 
ei îşi vor găsi locul şi câţiva autori din România, 
care au îmbrăţişat ideile Paradoxismului, trei dintre 
ei fiind chiar craioveni de-ai noştri!, 
în SUA editez revista “The Paradoxist Literary 
Movement Journal”(multilingvă). 

Tudor Negoescu: 

- Ce mentori, ce modele artistice aţi 
avut, d-le Smarandache? 

Florentin Smarandache: 

- Unii comentatori mă văd ca pe 

un continuator al unorTristan Tzara, Urmuz, Adrian 
Maniu, Jacques Prevert, Eugen lonesco, că aş practica 
o artă a absurdului, că aş fi un exorcist al ideii de 
literatură! Eu declar că nu am avut un premergător 
care să mă fi influenţat, ci m-am inspirat din 
situaţia pe dos care exista în ţară. Am pornit din 
politic, social, si treptat am ajuns la literatură, 
artă, filozofie, chiar ştiinţă. 

Prin experimente bazate pe contradicţii s-au adus 
termeni noi în literatură, artă, filozofie, ştiinţă, 
chiar şi noi proceduri, metode, algoritmi de creaţie, 
într-unul dintre manifeste propusesem deturnarea 
sensului, de la figurat la propriu, interpretări în 
contra-sens ale expresiilor si clişeelor lingvistice, 

etc. 

Tudor Negoescu: 

- Un critic avansa ideea că dvs. aţi 

propune, mai degrabă” o nouă dezordine” în lumea 
artelor. Cum comentaţi? 

Florentin Smarandache: - Câinii latră, caravana 
trece. Adevărul e că toţi care propuneau un stil nou 
provocau o aparentă nouă dezordine. Vezi cubiştii, 
futuriştii, minimaliştii, suprematiştii (Malevich), 
constructiviştii (Kupka, Gabo, Rodchenko), 
deconstructiviştii (în arhitectură), barochiştii, 
orphiştii, populiştii, Arta Op(tică) (Vasarely), Pop 
Art şi asambliştii (Andy Warhol, Wayne Thiebaud, Roy 
Lichtenstein), conceptualiştii, abstracţioniştii. 

Chiar şi incercări mai puţin cunoscute precum, de 
pildă, rayonismul (Larionov, Goncharova), bazat numai 
pe raze liniare de lumină în pictură, a trezit 
interesul unui Kandinski. 

îmi plac experimentele, sînt înnebunit după ele; iar, 
de aici, se ajunge la debalansare, şi iar la un 
echilibru în dezechilibru. Nimic nu poate rămâne 
static. Am admirat mişcările de creaţie, şi le-am 
citit regulile nu pentru a le urma, ci a le încălca. 

Precum Chaim Soutine, peintre maudit, între cele două 
războaie, de la Ecole de Paris, care îşi distrugea 
periodic pânzele, aşa îmi păstrez eu nepicturile. 

Pictura involuntară mă preocupă, fiindcă arta voită 
(cu tendinţă sau fără) e artificială, nesinceră, 
nespontană. 

Tudor Negoescu: 

- Care este destinul unui scriitor de 
limba română în străinătate? 

Florentin Smarandache: 

- Vorbind despre destin l-aş 

aminti pe P. Pandrea care, în eseul “Sociologia şi 
metafizica Olteniei” făcea remarca: “Noi suntem 
olteni, peste acest destin nu se trece!” Ca scriitor 
de limba română, în străinătate nu prea ai destin, te 
poţi rata foarte uşor. Nu prea ai şanse. Doar să scrii 
pentru o măruntă gazetă a diasporei româneşti. şi, cu 
mici excepţii, nu se poate trăi din literatură. Dar eu 
sunt optimist. Mă bazez pe voiciunea inteligenţei 

olteneşti, pe ambiţia specifică oltenilor şi pe şansa 
de a trăi în lumea liberă! 

încerc să-mi traduc operele în engleză, să iau contact 
cu scriitori de prin diverse ţări, să am cărţi în cât 
mai multe biblioteci mari. îmi construiesc sigur 
destinul. 

Tudor Negoescu: 

- Deci, cum vă simţiţi în America? 

Florentin Smarandache: 

- Parafrazîndu-I pe Petre 

Roman aş zice că mă simt ca dracu. Adică, serios acum, 
mă simt foarte izolat. Fierb în suc propriu! în 
orăşelul actual, Gallup, n-am nici-o comunitate 
românească, în afară de familia mea. Mă mai salvează 
activitatea universitară, cât de cât. în timpul liber 
stau călare pe telefon şi pe calculator. Trimit de zor 
mesaje prietenilor şi rudelor din ţară. Aş vrea să am 
confortul american, dar să trăiesc printre prietenii 
mei din România. Le duc dorul. 

Tudor Negoescu: 

- Ca matematician, ce definiţie daţi 
Paradoxismului? 

Florentin Smarandache: 

- Rezumând, aş spune: Totul 
este posibil, chiar şi imposibilul! 

Tudor Negoescu: 

- Când trăiaţi în ţară, eraţi un fan 

recunoscut al echipei de fotbal Universitatea Craiova. 

Ce mai ştiţi despre ea? 

Florentin Smarandache: 

- Mă îngrijorează, chiar sunt 

mâhnit când aflu de la prieteni că echipa fanion a 
Olteniei a ajuns ciuca bătăilor într-un campionat, 
nici el prea serios. Leii din Bănie au ajuns nişte 
mâţe jigărite. 

Am auzit că ne bat acum până şi blajinele echipe 
moldovene, altădată victime sigure în meciurile cu 
noi. Păcat! 

Tudor Negoescu: 

-Vă mulţumesc pentru amabilitatea 

dvs, şi vă doresc succes în lupta cu îngerul 

paradoxist! 

Florentin Smarandache: 

- Şi eu vă mulţumesc! 



A consemnat Tudor NEGOESCU 

Literatura şi ştiinţa experimentală 

(Interviu cu Adrian Lesenciuc) 



Adrian Lesenciuc: 

Domnule Smarandache, ce nu este paradoxismul? 

Florentin Smarandache: 

Paradoxismul nu este creaţia care nu se bazează în mod predominant pe 
contradicţii, antiteze, antinomii, oximoroni, paradoxuri în literatură, artă, sau 
ştiinţă - 

asta pentru a răspunde, în sensul întrebării Dvs., prin definiţia negativă a 
curentului. 

AL: 

în contextul dezintegrării postmoderne, care e raportul paradoxismului cu 
marginalul şi frangmentarul? 

FS: 

Nu ştiu în ce procent se vorbeşte despre ‘dezintegrarea postmodernismului’, dar 
experimentul, care-i componentă postmodernistă, va rezista întotdeauna. Ştiinţa, 
de pildă, verifică rezultatele teoretice numai prin experiment. 

Şi experimentele literare vor continua, într-o măsură mai mare sau mai mică. 
Desigur nu toate vor fi reuşite, dar fără ele nu se concepe dezvoltarea 
domeniului respectiv. 

Experiment înseamnă cercetare practică. 

Paradoxismul se manifestă în destule sectoare ale sferelor sociale, politice, 
economice, literare şi ştiinţifice. Contradicţia este în firea omului. 

Marginalul şi fragmentarul, în anumite situaţii când concordă cu definiţia 
paradoxismului, fac casă bună cu acesta. 

AL: 

în interiorul Mişcării Paradoxiste se manifestă deja doua intenţii (critice) diferite. 
Una dintre ele vizează exploatarea fecundă a paradoxului, cealaltă o neagă pe 
prima şi se raportează la pastişă şi oximoron. încotro se va îndrepta literatura 
paradoxistă? 

FS: 

Eu nu am observat doua intenţii critice diferite în paradoxism, cum spuneţi. La 
ce şi cine anume vă referiţi? 

Pastişa nu este procedeu paradoxist, ci o imitare sterilă. Desigur, pot fi unele 
cazuri când nuanţa pe care o prezintă să fie antinomică [de pildă pastişare 
pentru a contrazice ori ironiza], dar în general nu. 

AL: 

Mă refeream la următoarele direcţii: 

a) pentru exploatarea paradoxului - domnii Titu Popescu şi Florin Vasiliu (nu 
necesită explicaţii suplimentare); 

b) pentru negarea paradoxului: domnul Ion Soare (negarea este exprimată 
deschis în "Paradoxism şi postmodernism", în partea introductivă), respectiv D-l 
Janet Nică (în "Făt Frumox din lacrimă de paradox... ", în care uzează de pastişă, 
de multe ori depăşind acel prag al contrazicerii interne, generatoare de paradox). 

Cred că întreaga intenţie în critica paradoxistă se coagulează pe cele două 
nuclee despre care am amintit. Cei din interiorul mişcării aleg, de regulă, "calea 
regală" a exploatării fecunde a paradoxului; din exterior mişcarea se vede uşor 
deformat. în mod normal, ar trebuit să fie invers. Dar, paradoxal, vedem o 
imagine răsturnată a paradoxismului. 

Eu sunt crescut în spiritul paradoxului. Convieţuiesc cu el. De aceea lupt pentru o 
exploatarea lui fecundă, şi nu pentru abuzul prin oximoron (întâlnit şi la d. Soare, 
şi la d. Nică, de exemplu). Mai există o tendinţă, aceea de a copia modelul dvs. 
de poezie paradoxistă (distihul paradoxist, îndeobşte) şi de a crea, pe marginea 
ei, tot felul de împleticiri de limbă. 

FS: 

Ca în orice mişcare literară, există creaţii bune şi creaţii mai puţin bune - totul 
depinde de creator. 

De exemplu, câte creaţii suprarealiste slabe nu sunt?! Dar asta nu înseamnă că 
întreg curentul suprarealist al lui Breton este neimportant doar fiindcă unii sau 
alţii n-au creat adecvat. 

Distihul paradoxist este o nouă specie de poezie formată, evident, din doua 
versuri care se se contrazic reciproc dar împreuna au un sens unitar. 

Deci, a scrie distihuri paradoxiste nu înseamnă a imita pe cineva, la fel cum a 
scrie sonete sau balade. Au apărut, pe lângă volumul meu “Distihuri 
paradoxiste” din 1998, şi un volum al lui Doru Moţoc bilingv (română-engleză), iar 
în prezent un poet din India, B. Venkateswara Rao, are sub tipar un astfel de 
volum şi mi-a cerut sş-i fac o scurtă prefaţă. 

La Antologia Paradoxistă, Voi. III, dedicată distihului paradoxist, au participat 40 
de poeţi din 15 ţări cu texte în mai multe limbi. Dovada ca stilul a atras. 

Criticile la adresa paradoxismului, care la-nceput mă enervaseră, au sfârşit prin a 
face bine: promovându-l. {în Occident multe idei se lansează prin scandal 
provocat public.} 

Uitasem de literatură, ocupat mai degrabă cu cercetări ştiinţifice datorită activităţii 
profesionale, şi-a trebuit să răspund detractorilor, reînviindu-mi apetitul pentru 
paradoxism şi publicând până la urmă patru antologii internaţionale de care nu 
prea-mi faceam vreme înainte. Antologiile se pot descărca din situl: 
www.gallup.unm.edu/~smarandache/a/Paradoxism.htm. 

Desigur, aceste atacuri se fac şi din motive ideologice, politice, şi mai ales de 
găşti literare. Corupţia din România s-a extins şi în literatură mai rău ca 
niciodată! 

Iar, conform neutrosofiei, care-i o generalizare a dialecticii, când o noua idee 
(sau mişcare literară, daca vreţi) se iveşte, există trei categorii de persoane: unii 
care o acceptă, alţii care o resping, şi a treia categorie care-i indiferentă (nici n-o 
acceptă, nici n-o respinge, ci nu-i interesează). Aceste categorii sunt însă 
dinamice, şi persoanele se mută de la o categorie la alta în timp conform noilor 
convingeri şi ale evoluţiei ideii respective. 

Cazuri când toata lumea acceptă o idee se întâmplă numai în totalitarism, unde 
“acceptarea” se face cu forţa, de frică, ori din oportunism. 

Paradoxismul se manifesta şi în ştiinţă, vezi de pildă Teoria Dezert- 
Smarandache (DSmT) din fuziunea informaţiei, relevată la nivel internaţional 
( www.qallup.unm.edu/~smarandache/DSmT.htm ). 

Paradoxismul se întâmplă în mod natural, nu este o 

forţare, o falsificare. Nici o altă avangardă literară nu s-a întâmplat să fie folosită 
în ştiinţă. 

Să dau un exemplu din cibernetică, robotică, privind fuziunea 

informaţiei de pildă. Roboţii dispun de sensori care transmit 

informaţii ce trebuiesc prelucrate, însă de multe ori aceste 

informaţii sunt contradictorii, conflictuale, paradoxiste deci într-un grad mai mare 

sau mai mic; fuzionarea acestor informaţii contradictorii (care este de fapt 

paradoxismul în ştiinţă) 

era o problemă pentru vechile teorii Dempsetr-Shafer, Dubois-Prade, 

Smets, Yager, Zadeh (mulţimile fuzzy), etc. Robotul trebuie să 
fuzioneze/prelucreze/interpreteze aceste informaţii conflictuale si 
să ia singur o decizie. Aici se utilizează şi paradoxismul. 

Aplicaţiile militare includ tragerea şi direcţionarea unui proiectil 
la ţintă (care este dirijat datorită sensorilor săi), ori prelucrarea 
imaginilor din satelit, etc. 

[Pentru necredincioşi, ori denigratori ai paradoxismului, pot pune la 
dispoziţie şi articolele matematice de folosire a paradoxismului (vezi situl DSmT 

de mai sus) pe 

care s-a întâmplat să le prezint eu şi alţii la conferinţe internaţionale în 
Australia (2003), Suedia (2004), la NASA (2004), la NATO (2005), 
în SUA (2005), Italia (2006) asupra Fuziunii Informaţiei, 
unde am organizat sesiuni speciale asupra fuziunii 
informaţiilor paradoxiste împreună cu cercetătorul francez Dr. Jean 
Dezert de la Office Naţionale d'Etudes et Recherches Aeronautiques 
(ONERA) din Paris.] 

Fără să mai vorbesc despre comentarea şi definirea paradoxismului în 
reviste internaţionale ştiinţifice, precum "Sciences et Avenir" din 
Paris (No. 135, Juin-Juillet 2003, p. 54), unde există şi o notă de 
1/2 pagină intitulată "La figure du paradoxisme" de Noemi Pizarosso. 

De altfel întregul număr este dedicat paradoxurilor în ştiinţă 
(matematică, fizică, economie, filozofie), care nu pot fi negate. Ele 
EXISTĂ. 

Analog în revista internaţională americană “Multiple Valued Logic”, unde 
s-a publicat un articol de C. Le privind originea şi trasaturile 
paradoxismului, June 2002, Voi. 8, No. 3, “Preambule to neutrosophy and 
neutrosophic logic”. 



Apelez la ştiinţă, pentru că literatura este privită derizoriu în 
multe cercuri, iar în Occident ce să mai vorbim! Un scriitor nu poate 
trăi din scris aici (doar 2-3% dintre ei), iar universitatea mea nu m- 
ar sponsoriza să merg la o conferinţă de literatură, dar la cele 
ştiinţifice m-a sponsorizat de nenumărate ori (chiar şi-n China, de 
pildă, în 2002). 

AL: 

Daca ar fi sa-l credem pe Zenon, o mişcare (fie ea şi literară), poate sta pe loc? 
FS: 

O mişcare literară poate sta şi pe loc, poate şi regresa. Curba evoluţiei şi-a 
involuţiei are multe flexiuni şi inflexiuni. Pentru a cita din poetul latin Virgiliu aş 
exclama: viresque acquirit eundo [se consolidează mergând], E bine să fie în 
atenţia contemporană, pozitiv sau negativ. 

Conform lui Zenon, mişcarea săgeţii îin zbor este formată dintr-o infinitate de 
şederi pe loc! Deci, starea pe loc, acumulată, poate duce la salturi calitative. 

AL: 

în literatura română Ahile cel iute de picior poate întrece ţestosul? 

FS: 

Depinde cum priviţi acest paradox antic. 

Dacă mergem pe diviziunea la nesfârşit a unui interval, răspunsul e nu. 

Dacă însă privim infinitul ca parte de finit (pare neverosimil, dar o infinitate de 
puncte este cuprinsă într-un subinterval limitat la ambele capete), atunci 
răspunsul este da. 

AL: 

Filosoful Aurel Ion Brumam afirma, undeva, că "diavolul se ascunde în paradox". 
îl putem crede, ţinând cont de incertitudinea heisenbergiana, de gradul de 
acoperire al contururilor lui Mandelbrot, de monştrii lui Peano etc. Putem vorbi 
despre o dimensiune faustică a matematicianului? 

FS: 

“Diavolul se ascunde în paradox” - frumos a spus D-l Brumaru, metaforic. 
Diavolul se ascunde şi-n alte idei ori noţiuni, iar când dispare, idea işi pierde 
farmecul. 

Privind fractalii lui Mandelbrot sau axiomele lui Peano, acum prăfuite, aş zice să 
tragem cu chioarda ochiului la logicile actuale, începând cu logica fuzzy - unde 
nu mai avem de-a face cu adevăruri sută la sută, ci fracţiuni de adevăr - până la 
logica neutrosofică unde avem grade de adevăr, de fals, şi de neutralitate (nici 
adevărat nici fals, ori amândouă în acelaşi timp). 

Este pactul cu diavolul creaţiei al cercetătorului în general, nu doar al 
matematicianului. 

AL: 

O ultima întrebare, paradoxală: Braşovul se vede de peste ocean? 

FS: 

Din păcate nu prea se vede. De fapt nici România nu-i în atenţtia internaţională, 
iar când este focalizată apare negativ - probabil că sunt cercuri străine interesate 
să ne formeze o imagine necorespunzătoare... prezentând de pildă copii orfani 
români, Bucureştiul plin de câini vagabonzi, corupţia politicienilor, prostituţia 
tinerelor prin Turcia sau prin Occident, ori infracţiunile unor emigranţi români în 
străinătate... 

Gândirea pozitivistă 2 

(Interviu cu Gabriel Stănescu) 



Gabriel Stănescu: Epoca 

Luminilor a stabilit paradigma de 
gândire a epocii noastre bazată pe 
atotputernicia ştiinţei şi caducitatea 
religiei. Odată cu revoluţia ştiinţifică 
şi cu apariţia pozitivismului comtian 
credeţi că e necesară, ca 
alternativă, statuarea unei gândiri 
religioase în sensul întoarcerii 
omului contemporan la valorile 
morale şi spirituale primordiale? 

Florentin Smarandache: 

Luminismul, ca gândire raţională, a 
inclus protagonişti atât ateişti cât şi 
deisti, atât materialişti cât şi 
idealişti. Epoca Luminilor s-a 
debarasat de obscurantismul 
religios, dezvoltând ştiinţa şi răspândind cultura (făcând „lumină”), dând 
reprezentanţi de renume mondial: Voltaire, Montesquieu, J. J. Rousseau, Diderot 
(enciclopedist), Lessing, Herder, Schiller, Goethe, etc. Pozitivismul se limitează 
la faptele pozitive, confirmate de experienţă. 



Cunoaşterea este restricţionată la senzaţii şi trăiri. Neopozitivismul, înrudit cu 
pragmatismul şi operaţionismul, cuprinde ca variante : filozofia analitică, 

empirismul logic, şi pozitivismul logic. Eu aş pleda pentru logicile moderne, în 
expansiune actuală: intuitivă, paraconsistentă, modală, fuzzy, neutrosofică. 
Auguste Comte (1798-1857), fondator al pozitivismului dar şi unul din 
întemeietorii sociologiei ca ştiintă separată, a cerut inlocuirea creştinismului 
printr-o religie a umanităţii. El prefera ordinea, ierarhia. Gândirea lui converge de 
la studiul teologic, trecând prin cel metafizic, spre raţionamentul ştiinţific („Legea 
celor trei stadii ale dezvoltării progresiste a gândirii umane”). Apropo, din 
curiozitate, există un current, numit “luminism” şi-n artă, referitor la efectele de 
lumină (de clar-obscur) în pictură, vezi de pildă Caravagio, pictor italian (1571- 
1610), care foloseşte în mod paradoxist contraste puternice de umbră şi lumină, 
de exemplu în scena „Cele şapte opere de binefacere” din 1607. 



Privind religia, politicienii uzează de puterea şi influenţa ei în scopuri politice (de 
exemplu pentru câştigarea alegerilor). Sunt şi în ziua de astăzi reverenzi care 



2 în fotografie F. Smarandache la un muzeu în Indonezia (2006). 

folosesc religia pentru manipularea conştiinţelor, sau au transformat-o într-un 
profit personal. Citez din memorie un fragment din jurnalul lui G. Stănescu: 

religia este un biznis, clericii reuşesc să stoarcă de la eviavioşi odată cu 

lacrimile şi banii necesari”. Pentru a atrage tineretul la credinţă se folosesc 
diverse tertipuri: de pildă muzică rock cu texte despre... Dumnezeu! Sau 
documentare TV privind case bântuite de moroi, strigoi care însă dispar, 
bineinţeles!, după ce preotul le sfiinţeşte! 

Deoarece am citit recent despre o religie, numită ciudat „scientologie” (!), înfiinţată 
de scriitorul de science-fiction, L. Ron Hubbard (1911-1986), în care spiritul 
(thetan), mintea, şi corpul convieţuiesc în armonie, dar meditând şi asupra seriei 
de cărţi pragmatice americane „How to do...” ( Cum sa faci...) consider c-ar trebui 
statuarea unei gândiri religioase practice, precum psihologia practică şi filozofia 
practică. 

Gabriel Stănescu: Cum se explică faptul că, cu toate progresele incontestabile 
înregistrate de ştiinţă în secolul XX, omul a devenit mai nefericit decât strămoşul 
său din societăţile arhaice. 

Florentin Smarandache: în ziua de azi omul este mai pretenţios, mai răsfăţat, 
mai nemulţumit. Concurenţa este mai aprinsă. Acum vreo zece ani scrisesem 
câteva distihuri paradoxiste pe această temă, iată-le: 

nefericire (1) 

fiecare tinde 

spre ceea ce nu poate 

nefericire (2) 

fiecare crede că este mai bine 
acolo unde nu este 

nefericire (3) 

fiecare consideră că ceea ce n-are 
este mai bun decât ce are 

Gabriel Stănescu: Care sunt deosebirile dintre experienţa religioasă şi cea 
ştiinţifică şi care sunt consecinţele acestor deosebiri în existenţa noastră 
cotidiană? 

Florentin Smarandache: Dac-ar fi să-l citez doar pe filozoful şi poetul Lucretius 
(c. 98-55 i.C.) privind experienţa religioasă: „tantum religio potuit suadere 
malorum” (din lucrarea sa De natura rerum), religia a putut conduce omul să 
comită atâta rău - referitor la crimele/războaiele produse în numele credinţelor, 
care, din păcate, continuă... Titus Lucretius Carus opune morala epicuriană, 
bazată pe plăceri naturale şi necesare, credinţei în zei. Dar şi aserţiunea lui G. 
Ripley (1471) că ştiinţa este aqua vitae (apa vieţii). Confortul material îl avem 

datorită ştiinţei, liniştea sufletească o putem obţine prin meditaţie religioasă - 
aceasta-i deosebirea în existenţa noastră cotidiană: între trup şi spirit. 

Deşi contradictorii, noţiuni chiar disjuncte, experienţa religioasă şi cea ştiinţifică 
se intersectează: „Orice om, în teroare sau consolare, simte un sens al religiei”, 
afirma James Harrington. Aşadar, paradoxalmente, şi... ateii! Iar Wernher von 
Braun : „ Voi libera omul din lanţurile rămase, lanţurile gravitaţiei care-l ţin legat 
de această planetă. îi voi deschide porţile raiului. ”( !) 

Gabriel Stănescu: Cum interpretaţi aserţiunea lui Malraux potrivit căruia omul 
secolului XXI va fi religios sau nu va fi deloc? 

Florentin Smarandache: Se-nţelege că omul secolului XXI va fi salvat prin 
religie. Dar nu trebuie să luăm butada scriitorului şi omului politic francez Andre 
Malraux, autorul criticelor „Vocile liniştii” (Les voix du silence, 1951), care-a trăit 
în sec. XX, ca pe-o dogmă [Malraux nu este Oracolul din Delphi!], şi-mi permit să 
judec printr-o prismă a logicilor aplicate, contemporane. De exemplu, conform 
logicii neutrosofice, care-i o generalizare a logicii fuzzy a lui Zadeh (în mod 
special a logicii fuzzy intuiţionistice dezvoltată de Atanassov), o idee (mai ales 
din domeniul umanist) are un procent de adevăr, unul de fals, şi altul 
nedeterminat (nici adevărat nici fals, ci cumva neutru sau necunoscut). 
Aserţiunea lui Marlaux are un sâmbure de adevăr, dar şi un mare procent de 
falsitate (vezi, de pildă, mărirea dezinteresului comtemporan al europenilor 
occidentali faţă de credinţă - bisericile, catedralele, templele au devenit mai 
degrabă muzee pentru turişti!). Insă, aceste trei componente (adevăr, fals, 
neutru/nedeterminat) sunt într-o dinamică permanentă, crescând sau 
descrescând şi menţinându-se ca într-o balanţă. 



15 martie 2007 

"RĂMÂN EMIGRANŢII FIDELI VALORILOR 
CULTURII LOR DE ORIGINE?" 

(Chestionar de Gabriel Stănescu) 



Gabriel Stănescu: Nu e un secret pentru nimeni că într-o ţară prin excelenţă a 
emigraţiei şi într-o societate multiculturală, precum cea americană, se 
acordă extrem de puţină atenţie înţelegerii adecvate şi nuanţate a procesului 
complex, plin de sacrificii personale şi riscuri, prin care noii veniţi îincearcă să se 
adapteze noilor standarduri sociale, în pofida faptului că rămân, mulţi dintre ei, 
fideli valorilor de origine. 

Cum vedeţi Dvs acest aparent paradox/paralelism cultural pornind de la datele 
oferite de propria experienţă? 

Florentin Smarandache: O cultură încearcă să înghită alte culturi, din păcate. 
Mahatma Ghandi afirmase că nici o cultură nu poate supravieţui dacă vrea să fie 
exclusivistă. Deci, câte ceva din culturile mici se impregnează în cultura mare 
care le asimilează (formându-se o multi-cultură). 

Parţialmente, emigranţii rămân fideli culturii de origine, depinde însă de vârsta la 
care au plecat din ţară. Cu cât au părăsit mai în vârstă, cu atât rămân mai 
ataşaţi ţării native şi se adaptează mai greu, în timp ce copiii uită în procent 
ridicat (sau renunţă la) valorile patriei străbunilor. 



GS: Ce rol joacă în procesul de integrare în noua cultură factorii individuali 

(educaţia, temperamentul, experienţa, vârsta), în raport cu modelul /modelele pe 
care le oferă societatea americană? Mă refer la natura raporturilor 
interpersonale a noilor veniţi cu americanii nativi şi cu alte categorii etnice de 
emigranţi, dar şi la raporturile acestora cu diverse instituţii tipice sistemului 
administrativ şi politic american ? 



FS: Din punct de vedere al creaţiei în limba română am pierdut - deoarece nu 
mai trăiesc în atmosfera ţării. Totuşi, scriu jurnalul intim şi memoriile de călătorie 
pe la diverse conferinţe în româneşte, deşi mai mulţi m-au întrebat de ce nu scriu 
în engleză? Fiindcă aş compune ceva plat, mecanic. 

Dar, privind articolele şi cărţile ştiinţifice, am câştigat , deoarece mânuiesc mai 
bine engleza, care-i limba internaţională a cercetării, şi-n plus mi-am înmulţit 
relaţiile cu oameni de ştiinţă de prin întreaga lume. 

GS: Cum interacţionează începuturile istoriei Dvs personale, locurile natale, 

limba maternă, istoria şi cultura de origine cu noile realităţi ale culturii de 
adopţie? 

FS: La început pentru mine America a fost un şoc, mi se părea totul atât diferit 
de parcă eram pe altă planetă! Neavând pe nimeni aici, a trebuit să mă descurc 
singur, şi mi-a fost destul de greu... 

Nu ştiam să conduc maşina (iar când a trebuit să intru pe autostradă mi-a fost 
frică!), despre engleză aveam cunoştinţe vagi (în şcoală studiasem franceza şi 
latina). 

A trebuit să-nvăţ lucruri elementare: cum să fac aplicaţii pentru “job” [serviciu], 
ce-nseamnă asigurare medicală şi cum s-o foloseşti, analog asigurare de maşină, 
chiar ce acte şi cum să închiriez un apartament! 

Acum îmi pare totul firesc, m-am adaptat treptat-treptat, mi-au trebuit însă ani... 

Cicero a exclamat că vi vere est cogitare [a trăi înseamnă a gândi]. 

De fapt, cât trăim învăţăm, ne povăţuieşte un proverb. Ne adaptăm, aş completa 
eu. 



GS: Ce învăţăminte aţi tras din propria experienţă de emigrant pe care aţi dori 
să le împărtăşiţi conaţionalilor aflaţi în aceeaşi ipostază ? 

FS: Din odiseea lagărului şi-a exilului am observat că emigranţii meseriaşi se 
acomodează şi integrează mai uşor în societatea mercantilă occidentală, 
deoarece găsesc mai uşor de lucru corespunzător calificării lor. 

în vreme ce poeţii, scriitorii, artiştii trebuie să desfăşoare o muncă din care să se- 
ntreţină material, şi abia în timpul liber să se dedice creaţiilor. Statisticile arată 
că în Statele Unite numai 2-3% dintre aceşti creatori pot trăi din literatură sau din 
artă... 

însă cei cu studii superioare învaţă mai uşor limba ţării de adopţie decât cei fără 
studii. 

Cercetătorii ştiinţifici, ale căror rezultate pot fi aplicate în practică, au şanse mai 
mari de reuşită profesională decât cei cu rezultate doar teoretice. Ca exemplu, vă 
pot spune că eu însuşi m-am reprofilat de pe ‘matematica pură’ pe ‘ştiinţa 
aplicată’ în inginerie, medicină, militărie, robotică [vezi Teoria Dezert- 
Smarandache din Fuziunea Informaţiei, sau logica neutrosofică - o generalizare 
a logicii fuzzy, şi-n prezent chiar fizica nucleară ] - atras de grupuri de cercetători 
francezi, indieni, canadieni, australieni, bulgari, indonezieni, egipteni, chinezi, 
americani, ruşi, argentinieni, cehi, croaţi, etc. -, fiind astfel sponsorizat de NASA, 
NATO, Compania de cercetări în apărarea militară Marcus Evans, şi 
universitatea mea pentru a prezenta lucrări la zeci de conferinţe internaţionale. 

O luptă permanentă cu viaţa 

(Interviu cu Crenguţa Ţolea) 



Crenguţa Ţolea: Care sunt experienţele şi înţelesurile fundamentale, esenţiale 
pe care vi le-au revelat lagărul şi exilul? 

Florentin Smarandache: O luptă permanentă cu viaţa, cu toată lumea şi... cu 
mine însumi! Pentru a rezista mizeriei psihice din lagăr scriam mereu un jurnal 
intim, fără a mă fi gândit să-l public vreodată [pană la urmă s-a tipărit: “Fugit / 
jurnal de lagăr”, Voi. I-II, 1994, 1998], ca o descărcare terapeutică, iar pentru 
mizeria fizică (dormeam şi 70 de inşi într-o baracă în lagărul din Istambul) 
munceam la negru pentru 5$ pe zi ca: zugrav, şlefuitor de marmură, vopsitor, la 
încărcat de bălegar, muncitor necalificat pe şantier, şi rareori ghid pe la turiştii 
francezi. 

Unii au înebunit în lagăr, alţii fugeau din Turcia în Grecia... Prin lagărul din Italia 
au fost cazuri de refugiaţi care s-au sinucis... 

Era o atmosferă kafkiană... nu ştiai unde sau când vei emigra, nu ştiai nici macăr 
dacă vei emigra... Ori â la lonesco, ca-n teatrul său absurd. Scriau, săracii 
emigranţi, disperaţi, pe la toate ambasadele, organismele ONU... toţi se 
prefăceau că ne-ajută... 

Şi în lagăr şi în exil nesiguranţa te ţine în tensiune continuă... Este o rupere din 
matcă... Şi un sentiment de neapartenenţă nici ţării de origine şi nici celei 
adoptive, conform butadei: cu fundul în două luntre... pană aluneci şi cazi între 
amândouă...! 



CT: Toate demersurile dumneavoastră în poezie, matematică, proză, teatru, artă 
sunt caracterizate de originalitate, nonconformist, un spirit revoluţionar. Demolaţi 
prejudecăţi învechite, rigide. Propuneţi lucruri absolut noi. Uneori mi se pare ca 
lumeă se poate schimba, pornind de la descoperirile dumneavoastră. Care este 
scopul tuturor acestor căutări? 

FS: Audaces fortuna juvat (Virgiuliu in “Eneida”), soarta îi favorizează pe cei 
indrăzneţi - eu as spune: pe cei neconformisti, cei care gândesc altfel (adică în 
afara normelor oficiale) şi crează diferit. Iar un proverb francez sună asa: tous Ies 
gouts sont dans la nature (toate gusturile sunt în natură), adică şi cele bizare, 
singulare. 

Desigur, lumea se schimbă cate un pic de la descoperirile fiecăruia. 

Mi-a plăcut intotdeauna să fiu în contratimp, să încalc normele impuse (începând 

de la cele politice, mai ales acestea!... patru dosare au fost întocmite de fosta 
Securitate despre mine, însumând circa 880 pagini... până la cele estetice şi 
chiar ştiinţifice). 

Nn am avut un scop anume, prin aceste creaţii aparent disparate, ci pur şi simple 
aşa am simţit. 



CT: Ce înseamnă paradoxismul? 

FS: Paradoxismul este o mişcare internaţională de avangardă în literatură, artă, 
filozofie, chiar şi ştiinţă, bazată pe folosirea excesivă de antiteze, antinomii, 
contradicţii, oximorone, parabole, paradoxuri în creaţie. 

L-am înfiinţat în anii 1980 în Romania, dorind lărgirea sferei artistice prin 
elemente neartistice şi prin experimente contradictorii; în special creaţie în 
contra-timp, contra-sens. 

Paradoxismul a pornit ca un protest anti-totalitar împotriva unei societăţi închise, 
România anilor 1980, unde întreaga cultură era manipulată de un singur grup. 
Numai ideile lor contau. Noi, ceilalţi, nu puteam publica aproape nimic. 

Şi-atunci am zis: hai să facem literatură... fara a face literatură! Să scriem... fără 
să scriem nimic. Cum? Simplu: literatura-obiect. ‘Zborul unei păsări’, de pildă, 
reprezenta un “poem natural”, pe care nu mai era nevoie să-l scrii, fiind mai 
palpabil şi perceptibil decât nişte semne aşternute pe hârtie, care, în fond, ar fi 
constituit un “poem artificial”: deformat, rezultat printr-o traducere de către 
observant a observatului, iar orice traducere falsifică într-o anumită măsură. 
‘Maşinile urnind pe străzi’ era un “poem citadin”, ‘ţăranii cosand’ un “poem 
semănătorist”, ‘visul cu ochii deschişi’ un “poem suprarealist”, ‘vorbirea in dodii’ 
un “poem dadaist”, ‘conversaţia în chineză pentru un necunoscător al acestei 
limbi’ un “poem lettrist”, ‘discuţiile alternante ale călătorilor, într-o gară, pe 
diverse teme’ un “poem postmodernist” (inter-textualism). 

Vreţi o clasificare pe verticală? “Poem vizual”, “poem sonor”, “poem olfactiv”, 
“poem gustativ”, “poem tactil”. 

Altă clasificare, în diagonală: “poem fenomen (al naturii)”, “poem stare 
sufletească”, “poem obiect/lucru”. în pictură, sculptură: analog - toate existau în 
natură, de-a gata. Deci, un protest mut am făcut! 

Mai târziu, m-am bazat pe contradicţii. De ce? Pentru că trăiam în acea 
societate o viată dublă: una oficială - propagată de sistemul politic, şi alta reală, 
în mass-media se promulga că ‘viaţa noastră era minunată’, dar în realitate 
‘viata noastră era mizerabilă’. Paradoxul în floare! Şi atunci am luat creaţia în 
deriziune, în sens invers, sincretic. Astfel s-a născut paradoxismul. Bancurile 
populare, la mare vogă în ‘Epoca’ Ceauşescu, ca o respiraţie intelectuală, au fost 
surse de inspiraţie superbă. 

“Non”-ul si “Anti”-ul din manifestele-mi paradoxiste au avut un caracter 
creativ, nicidecum nihilist (C. M. Popa). Trecerea de la paradoxuri la paradoxism 
a descris-o foarte documentat Titu Popescu într-o carte clasică asupra mişcării: 
“Estetica paradoxismului” (1994). Pe când I. Soare, I. Rotaru, M. Barbu, G. 

Niculescu au studiat paradoxismul în opera mea literară. 

N. Manolescu se exprima despre un volum de versuri al meu ca este "în 
răspăr". 

Nu am avut un premergător care să mă fi influenţat, ci m-am inspirat din 
situaţia pe dos care exista în tară. Am pornit din politic, social, şi treptat am ajuns 
la literatură, artă, filozofie, chiar ştiintă. 

Prin experimente bazate pe contradicţii s-au adus termeni noi în literatură, 
artă, filozofie, ştiinţă, chiar şi noi proceduri, metode, algoritmi de creaţie. într-unul 
dintre manifeste propusesem deturnarea sensului, de la figurat la propriu, 
interpretări în contra-sens ale expresiilor şi clişeelor lingvistice, etc. Iar în 1993 
am efectuat un turneu paradoxist în Brazilia pe la universităţi şi asociaţii literare. 

în decursul a peste 25 de ani de manifestare a paradoxismului, s-au publicat 
30 de cărţi şi peste 200 comentarii (articole, recenzii, note), plus 5 antologii 
internaţionale cuprinzând circa 400 scriitori de pe glob, cu texte în zeci de limbi. 



CT: Există o legătură între matematicile superioare şi poezie? 

FS: Putem conchide că există legaturi şi între noţiunile disjuncte (într-un procent 
dependent de fiecare noţiune în parte), în generai între <A> si <nonA>, adică ce 
se află în afara lui <A>. Precum în logica neutrosofică. 
întâlnim matematici abstracte ... poezie abstractă ... artă abstractă ... 

Dezvoltarea uneia influenţează evoluţia alteia, precum un Gradus ad Parnassus 
(un pas către Parnassus - muntele unde locuiesc muzele). 

Am încercat algoritmi matematici care să creeze poeme în contrasens, bazându- 
se pe răstălmăcirea clişeelor de limbă şi utilizarea calamburului, de pildă în limba 
franceză volumul “Anti-chambres et antipoesies, ou bizarreries” scris pe când 
eram profesor cooperant în Maroc (1982-4), care volum cuprinde şi artă 
mecanică inserată printre locuţiunile lingvistice deviate de la semantica normală. 
Desigur, asemenea compoziţii lirico-matematice nu se pot traduce, ci adapta la 
structura altei limbi. 



CT: Despre ce vorbesc poeziile dumneavoastră? 

FS: Am început prin poeme metaforice (volumul “Formule pentru spirit”, 1981), 
apoi colaje lirice (poemul “Suferinţă şi politică”), versuri citadine, înaintând prin 
“Legi de compoziţie internă” (unde începe să se simtă contradicţia) şi ajungând la 
genuri noi precum “Distihuri paradoxiste” (traduse în sârbă de poetul loan Baba 
şi publicate la Novi Sad, apoi traduse în engleză) şi distihuri tautologice ori duale. 
Pe urmă, creaţii în argou şi ţigăneşti (“Cântece de mahala”). în franceză am 
scris, pe când predam în Maroc, două volume, cel de anti-poezii sau bizarerii şi 
altul intitulat “Le sens du non-sens” (Sensul nonsensului), bazate pe 
interpretarea la propriu a expresiilor lingvistice figurative. 

“Nonpoemele”, concepute în lagărul de refugiaţi politici (1988-90), au pus capac 

încercărilor mele lirice ajungând la graniţa poeziei cu nepoezia! Mai degraba, 
poezia obiect. 

Analog “E-n-c-y-c-l-o-p-o-e-t-r-i-a” (2006), rezultată din creaţii spontane şi 
involuntare de la computere, versuri găsite, grafii şi antigrafii - la graniţa dintre 
artă şi poezie. 

în toată creaţia mea am încercat să abordez stiluri diferite, să fac experimente 
cât mai năstruşnice, chiar ciudate... mergând până la limitele poeziei şi chiar 
dincolo. 

Mă feream de manierism, care se manifesta la majoritatea scriitorilor cu operă 
intinsă, şi de aceea mi-am încercat ‘pana’ (electronică!) în felurite domenii, de la 
literatură la artă, ştiinţă, rebus. 

Colaborez cu oricine, am de învăţat de la oricine; eu şi partenerii mei ne 
influenţăm reciproc. 

Am şi vizitat multe ţări (peste 25), fie invitat pe la diverse conferinţe şi seminarii 
internaţionale, ori documentandu-mă asupra culturii, istoriei, artei străine - 
tocmai pentru a-mi îmbogăţi cunoştinţele şi-a găsi noi surse de inspiraţie, cât mai 
exotice. 



CT: Ce fel de roman este "NonRoman-ul" dumneavoastră? Ce tip de discurs şi 
de literatură propune? 

FS: Antitotalitar. Alegoric. Pluri-stilistic (fiecare secţiune este un mic experiment 
literar). Ca un cerc vicios, textul se-nvârte-n loc asupra aceluiaşi subiect: 
sistemul dictatorial. 

L-am vrut drept o scriere totală, de avangardă. 

Roman în roman. Baroc. 



CT: Care este mesajul trilogiei Metalstorie? 

FS: Piesele din Metalstorie (“Formarea Omului Nou”, “O Lume întoarsă pe Dos”, 
“Patria de Animale”; 1993) relatează tot dictatura, care mă obseda, şi tot în mod 
extravagant. Mi-a luat vreo zece ani traducerea în engleză (fiindcă nu aveam 
timp, ocupat cu serviciul şi supravieţuirea/problemele din exil), şi s-a publicat în 
America sub titlul “A Trilogy in pAradOXisM / Avant-Garde Political Dramas” la 
ZayuPress in 2004. Deşi se referea la regimul totalitar din România (bineînţeles, 
numele personajelor şi locul acţiunii erau codificate şi simbolizante - fusese 
scrisă cartea între 1986-1988), curios că editorii A. Johnson & Zakalin Nezic au 
făcut analogia cu... Administraţia Bush!... 

“O lume întoarsă pe dos” este compusă din 16 tablouri, relativ independente, 
grupate în 4 module. Prin schimbarea ordinii tablourilor în cadrul unui modul, ori 
suprimarea unora, precum şi prin comutarea modulelor, se obţin alte variante 
dramatice - în total peste un miliar de miliarde de piese de teatru, depăşind 
astfel vechiul record, care aparţinea lui Raymond Queneau, scriitor francez tot de 

formaţie matematică, prin ale sale “Cent Miile Milliards de poemes”, volum 
despre care G. Carbonnier concludea că ‘este prima carte pe care nici om nu va 
avea timp să o citească în timpul vieţii sale’! Subscriu şi eu cu acest teatru 
combinatorial. 

“Patria de animale” constituie o dramă fără cuvinte! Un alt record. Puţinele replici 
ale personajelor sunt afişate pe tăbliţe (ca într-un film mut). Această piesă a fost 
montată de trei ori la Festivalul Internaţional al Teatrelor Studenţeşti din 
Casablanca (Maroc), în perioada 1-21 septembrie 1995, de către formaţia 
Thespis, din Timişoara, sub regia lui Diogene V. Bihoi, şi a obţinut Premium 
Special al Juriului, iar pe 29 septembrie în acelaşi an, jucată la Karlsruhe 
(Germania). 

Ca şi NonRoman-ul, s-a vrut un teatru total, înglobând metode dramatice 
diverse, multiple. 

Procedee folosite: 

Aneantizarea... îndobitocirea poporului. Prostituarea intelectului. Violenţa pe 
scenă (vezi Jean Genet). Teatru în teatru (Luigi Pirandello). Relaţii actor- 
personaj-autor. Caraghios (precum Alfred Jarry cu “Ubu roi”). Revoltător (Albert 
Camus in “Caligula”). Bertold Brecht (teatrul epic şi de sunet şi lumini). Crima 
persoanei împotriva colectivităţii (invers faţă de Friedrich Durrenmatt). 
Semiabsurd (Fernando Arabal, Georges Schehad, Jean Tardieu). Forţa 
simbolului (Jean Giraudoux). Teatru metafizic. Film în teatru. 



CT: Care sunt contribuţiile dumneavoastră în neutrosofie? 

FS: Păi... eu am introdus-o! Neutrosofia a pornit ca o extindere a dialecticii lui 
Hegel. Ea se bazează nu doar pe analiza ideilor / conceptelor opuse - precum 
dialectica - ci şi a neutralităţilor dintre ele. 

Etimologic, neutro-sofia [neutre în franceză < neuterîn latină, neutru, şi în greacă 
sophia, înţelepciune] înseamnă cunoaştere a gândirii neutre. 

Neutrosophia este o nouă ramură a filozofiei care studiază originea, natura, şi 
scopul neutralităţilor, precum şi interacţiunile cu diferite spectre ideaţionale. 

Orice propoziţie / teorie / idee / eveniment / concept / entitate <A> tinde să fie 

neutralizat(ă), diminuat(ă), balansat(ă) de idei sau concepte <nonA> (nu doar de 

idei sau concepte <antiA> precum în dialectică) - ca o stare de echilibru; 

unde <antiA> înseamnă opusul lui <A>; 

iar <neutA>, neutralităţile (nici <A>, nici <antiA>, ci intre ele); 

pe când <nonA> este format prin uniunea lui <neutA> cu <antiA>. 

Neutrosofia stă la baza logicii neutrosofice, o logică multivalentă care 
generalizează logica fuzzy a lui Zadeh (sau mai exact logica fuzzy intuiţionistică 
a lui Atanassov), a mulţimii neutrosofice, care generalizează mulţimea fuzzy, a 
probabilităţii neutrosofice, care generalizează probabilităţile clasică şi imprecisă, 
si a statisticii neutrosofice. 

{Acestea-s definite in “The Free Online Dictionary of Computing”, editat de Denis 
Howe în Anglia.} 

în logica neutrosofică, orice propoziţie (sau idee, concept) <A> este T% 
adevărată, 1% nedeterminată, si F% falsă, unde T, I, F sunt submulţimi standard 
ori non-standard incluse în intervalul ]"0, 1 + [. 

Ca motto am folosit paradoxul semantic “Totul e posibil, chiar şi imposibilul!”, iar 
un derivat al lui “Nimic un e perfect, nici chiar perfectul”. 

Logică neutrosofică este o logică neclasică, şi am propus-o ca o alernativă a 
logicilor existente, datorită potenţialului ei aplicativ. Ea reprezintă un model 
matematic al incertitudinii, vaguităţii, redundanţei, contradicţiei. 

Cartea mea, “A Unifying Field in Logics: Neutrosophic Logic. Neutrosophy, 

Neutrosophic Set, Neutrosophic Probability” (1998, 2003), a fost tradusă în 
chineză (dialectal mandarin) de prefesorul Feng Liu de la Universitatea din Xi’an, 
China, şi în arabă de profesorul Salah Osman de la Universitatea Menofia din 
Egipt. în ea sunt prezentate delimitările neutrosofiei de alte concepte şi teorii 
filozofice, precum dialectica, epistemologia, monismul neutral, hermeneutica, 
philosophia perennis, fallibilismul. 



CT: Ce ne destăinuiţi despre numărul Smarandache-Wellin? 

FS: M-a atras de mic joaca numerică, la fel cum Arghezi a jonglat cu materialul 
vagabond al limbii (“Cuvinte potrivite”). în şcoala primară şi gimnazială 
matematica era pentru mine ca educaţia fizică, nu trebuia să invăţ nimic, 
înţelegeam din clasă (am avut un profesor foarte bun pedagog: Ion Bălaşa), iar 
rezolvarea exerciţiilor matematice precum un rebus, îmi aţâţau nerăbdarea să 
descopăr rezultatul ascuns în enunţul problemei (ca un roman poliţist în care vrei 
să descoperi făptaşul!). 

Uite-aşa am început să colaborez, elev fiind, la “Gazeta matematică”, “Octogon”, 
RMT şi alte reviste şcolare romaneşti şi apoi străine. 

Am compus sute de secvenţe de numere, funcţii aritmetice, ecuaţii diofantice, 
conjecturi (căutam întrebări simple şi scurte, dar la care să un pot răspunde!). 

Una dintre aceste secvenţe era concatenarea numerelor prime 2, 3, 5, 7, 11, 
13, ... , chestiune simplă dar frumoasă, şi găsirea celor care la rândul lor sunt de 
asemena prime. Astfel se forma secvenţa (un fel de şir elementar): 2, 23, 235, 
2357, 235711, 23571113, ... . Matematicienii americani R. Crandall si C. 
Pomerance, în cartea lor “ Prime Numbers: A Computaţional Perspective” (ediţia 
a doua, Sprinqer-Verlaq, 2005) , le-au botezat: numere Smarandache-Wellin, iar 
cele care la rândul lor erau prime au fost numite: prime Smarandache-Wellin (şi 
anume termenii: 1, 2, 4, 128, 174, 342, 435, 1429, ... conform acestor doi 
cercetători, precum şi a lui E. Weisstein în “Encyclopedia of Mathematics”, şi a lui 
N. J. A. Sloane în “The On-Line Encyclopedia of Integer Sequences”). Eu un ştiu 
cine este (de unde vine) Wellin? 

Factorizarea numerelor mari (de mii sau chiar milioane de cifre), sau testarea 
daca acestea sunt prime sau nu, face obiectul criptografiei, folosită în securitatea 
sistemelor. 



43 





CT: Ce a însemnat în istoria ştiinţei descoperirea Teoriei Dezert-Smarandache? 

FS: Surprinzător, spre deosebire de toate celelalte curente literare şi chiar 
artistice, paradoxismul şi-a găsit folosinţa şi în ştiinţă! Chiar la NASA şi NATO. 

Să luam un exemplu din cibernetică, folosind fuziunea informaţiei. 

Roboţii dispun de multi-sensori (bazaţi pe radar, raze X, video-camere, sunete, 
etc.) care primesc informaţii ce trebuiesc procesate, dar adesea aceste informaţii 
sunt contradictorii într-un grad mai mic sau mai mare. Fuziunea acestor informaţii 
conflictuale, paradoxiste in ştiinţă este o problemă veche nerezolvată în 
întregime de teoriile existente Dempster-Shaffer, Dubois-Prade, TBM a lui 
Smets, ori regula de combinare a lui Yager, sau mulţimile fuzzy ale lui Zadeh, 
etc. Robotul trebuie s-o prelucreze în mod automat aceste informaţii paradoxiste 
şi să ia singur o decizie, aici se manifestă paradoxismul. 

în mod similar privind aplicaţiile militare (pentru tragerea la ţintă, ori identificarea 
ţintelor), dar şi în aeronautică, precum şi în medicină prelucrarea imaginilor 
conflictuale pentru a pune un diagnostic, sau în agricultură prelucrarea imaginilor 
luate prin satelit. 

în a doua jumătate a secolului XX câteva noi şi interesante teorii şi modele 
matematice au apărut în paralel cu dezvoltarea informaticii pentru combinarea 
mai multor tipuri de informaţii (fuzzy, neutrosofice, nesigure, imprecise, 
paradoxiste, incomplete, paraconsistente, paradoxuri Sorites, elemente continue, 
etc.) furnizate de surse discrepante (experţi umani, măsurători efectuate de 
sensori, sisteme de Inteligenţă Artificială, reţele neurale, teorii cuantice, predicţii 
economice). O astfel de teorie, care permite combinarea informaţiei paradoxiste, 
a fost denumită “Teoria Dezert-Smarandache de Raţionament Plauzibil şi 
Paradoxist pentru Fuziunea Informaţiilor” (2001), prescurtată in engleză DSmT 
(Dezert-Smarandache Jheory). Dr. Jean Dezert este cercetător ştiinţific la 
ONERA (Office Naţionale d’Etudes et Reserches Aeronautiques, în Paris), 
începând din 2003 pană în prezent am participat în fiecare an la Conferinţe 
Internaţionale de Fuziune a Informaţiei organizate respectiv în Australia, Suedia, 
SUA, Italia, dar am fost şi sponsorizaţi de compania Marcus Evans să ţinem 
seminarii despre DSmT în Spania şi Belgia. 

Analog, NASA Langley Research Center (Hampton, Virginia, SUA) ne-a 
sponsorizat în 2004, iar NATO Advanced Study Institute în 2005 (în Albena, 
Bulgaria). 



CT: Care este diferenţa dintre geometria euclideană, ne-euclideană, şi 

geometriile Smarandache? 

FS: Atât geometria lui Euclid (parabolică) cât şi geometriile ne-euclidiene [a lui 
Lobacevsky-Bolyai-Gauss (hiperbolică), sau a lui Riemann (eliptică)] lucrează pe 
câte un spaţiu căruia i-aş zice ‘omogen’, adică o axiomă se comportă la fel (fie 

este validată, fie invalidată) pentru toate elementele spaţiului. Dar, am observat 
că universul este heterogen, ca avem de-a face cu o multitudine de spaţii, nu 
doar unul singur, deci şi o multitudine de structuri: privind, de exemplu, formele 
de relief: exista munţi şi văi, apă şi uscat şi aer, etc. Şi atunci m-am gândit că 
putem defini spaţii în care o axiomă este şi validată pentru unele elemente dar şi 
invalidată pentru alte elemente, sau numai invalidată dar în mai multe feluri. 

Deci, geometriile mele hibride (imaginate prin 1969), sunt parţial euclidiene şi 
parţial ne-euclideene, sau parţial ne-euclidiene hiperbolice şi parţial ne- 
euclideene eliptice, sau chiar parţial parabolice şi parţial hiperbolice şi parţial 
eliptice, etc. Ele introduc pentru prima dată în geometrie ‘gradul de negare’ a 
unei axiome, teoreme, leme, propoziţii, proprietăţi. Putem astfel afirma că o 
axiomă este 40% negată şi 60% afirmată într-un spaţiu geometric dat. 

{Prof. Howard Iseri de la Universitatea Mansfield din Pensylvania (SUA) şi Dr. 
Linfan Mao de la Academia Chineză de Ştiinţe din Beijing au scris cărţi despre 
aceste geometrii hibride.} 

Deci, combinări de mai multe spaţii. 



CT: Am citit pe Internat că Prof. W. B. Vasantha Kandasami de la Institutul 
Indian de Tehnologie din Chennai a publicat o serie de volume studiind 
structurile algebrice Smarandache (monoizi, semigrupuri, grupuri, spaţii 
vectoriale, algebre lineare, etc.). 

FS: Da, acestea sunt înrudite cu multi-spaţiile. încercând să găsesc soluţia 

generală a unor congruenţe, am identificat o structură de grup inclusă într-un 
semigroup. Deci un fel de insulă în mare. O structură matematică puternică 
înăuntrul altei structuri mai slabe. Şi tot aşa un şir de structuri înlănţuite una în 
alta. 

Câţiva studenţi şi-au susţinut doctoratul în astfel de structuri algebrice hibride. 



CT: Pentru că tot am inserat imagini de artă cibernetică pe care le-aţi produs, 
descrieţi-ne aUT-aRTA de care v-aţi ocupat şi aţi tipărit trei albume. 

FS: Aceste imagini sunt abstracte, cosmologice. Dar aut-arta este ceva opus! 
îmi place arta pentru ca n-am talent la pictat şi desenat; vreau sa creez cât mai 
urât, cât mai contra gustului comun, neşlefuit, nasol/rasol, fără gust; am folosit şi 
"arta găsită" - luată din natură în stare nealterată, precum Robert Doisneau, 
francezul fotograf călcând pe urmele lui Dubuffet, care afirmase că senzaţionalul 
se află în banal! 

Dar să nu credeţi că e prea uşor să faci artă cat mai rea (!) 

Am admirat mişcările de creaţie, şi le-am citit regulile: nu pentru a le urma, ci a le 
încălca. Precum Chaim Soutine, peintre maudit, între cele două războaie, de la 
Ecole de Paris, îşi distrugea periodic pânzele, aşa îmi păstrez eu nepicturile. 

Pictura involuntara mă preocupă, fiindcă arta voită (cu tendinţă sau fără) e 
artificială, nesinceră, nespontană. Orice artă este un artificiu (David Graham). 
Trebuie să te surprinzi pe tine însuţi dacă vrei să fii poet (Robert Frost). 

Am şi experimente-replică la Yves Klein, ori anti-compoziţii la De Kooning ori 
Pollock (abstract-expresionişti), ale căror picturi sunt totuşi perceptibile în unităti 
repetitive. 

Vezi, evitarea oricărei forme de artă, pentru a da naştere non-artei sau aut-artei: 
să pictezi cât mai... imposibil cu putinţă! 

Aut-arta a fost ca un protest, de prin anii ’90, împotriva artei aleatoare, care 
promulga că totul este... artă. Şi-atunci m-am gândit la o artă întoarsă pe dos: 
sa creezi cum nu se crează, adică urât, prost, incorect, cu alte cuvinte cât mai 
imposibil cu putinţă. 

Felul cum să scrii pe dos, care este o emblemă a paradoxismului, l-am extins la 
felul cum să nu pictezi, cum să nu desenezi, cum să nu sculptezi, pană la modul 
cum să nu joci pe scenă, cum să nu canti, cum să nu acţionezi - total invers. 

Doar adjective negative acumulate în aut-artă: urâţenie, arta neinteresantă, 
groaznică, disgraţioasă, execrabilă, murdară, naturalistă, stupidă, auto- 
discreditată, incoerentă, goală de sens, cu cât mai rea cu atât mai bine (!) 



CT: De ce credeţi că merită să trăim? Ce ar trebui sa facem, fiecare dintre noi, 
pentru o desăvârşire spirituală interioară? 

FS: Vivere est cogitare (a trăi înseamnă a gândi), exclama Cicero în “Tusculan 
Disputations”. începând cu filosofia antică exegeţii s-au întrebat: Cine suntem? 
De unde venim? Şi unde ne ducem? 

Pentru o desăvârşire spirituală interioară trebuie să găsim un sens vieţii, să avem 
o pasiune (nu viciu), să fim mereu ocupaţi (şi preocupaţi) dedicându-ne unei 
cauze. 

A fi sau a nu fi paradoxist 



(Taifas electronic cu Mircea Monu) 



Mircea Monu: 

Vă rog să daţi o circulară către întreaga Mişcare Mondială Paradoxistă spre a o 
înştiinţa despre scepticismul poetului din Popeşti (autor a patru plachete şi a unui 
volum de eseuri religioase) - care nu-i un caz singular, ci exprimă o părere generală 
(deci şi eu cred cam acelaşi lucru) spre a se produce oarece creaţii cu pretenţii de 
capodopere! spre a se produce oarece creaţii cu pretenţii de capodopere! 



Florentin Smarandache: 

Marea operă a paradoxismului (neavută de nici o altă avangardă literară) este aplicarea 
lui în cibernetică . Desigur că, spunând acest lucru unui poet afon de ştiinţă, nu va 
însemnă nimic; pe poeţi îi interesează numai lălăituri pe hârtie care, să recunoaştem, nu 
prea le citeşte şi nu interesează pe nimeni! 

Dar se vede că nu aţi citit piesele mele de teatru din volumul "Metalstorie" şi nici 
"NonRoman"-ul, amândouă pe Internet la 
www.gallup.unm.edu/~smarandache/eBooksLiterature.htm . 

Metalstorie va apărea curând în limba engleză pe coasta de est americană. 

De asemenea, eu consider că distihurile paradoxiste (FS + Doru Moţoc) vor rămâne ca o 
specie nouă în poezie, aplicabilă în jurnalistică (câte titluri din ziare nu sunt paradoxiste 
involuntar!... de pildă chiar în Vâlcea, greviştii din Govora dacă nu mă înşel purtau 
pancarte cu distihul paradoxist "Ne-am saturat / de foame!"). Ce exemple mai reale, mai 
palpabile vreţi? 

Şi-apoi paradoxismul se produce/există în mod natural, Domnule, indiferent de mine, de 
D-ta, sau de poetul acela. Este în folclor: "Când o face plopul pere / Şi răchita 
micşunele", etc. 

Când eram prof în Maroc, 1982-4, am intrat în legătură cu oulipo-ienii [OUvroir de 
LItterature POtentielle]. Am primit o scrisoare de la Francois Le Lionnais, matematician, 
editor al unui dicţionar de matematici pe care l-am cumpărat atunci, cu câteva luni 
înaintea morţii sale. 

Raymond Queneau era tot matematician, şi-a experimentat combinările de versuri, 
obţinând o sută de mii de miliarde de poeme. Eu am combinat scenele teatrale în piesa 
"O lume întoarsă pe dos", depăşind recordul queneau-ian, adică obţinând peste un miliard 
de miliarde de piese de teatru! 

Această piesă se găseşte în trilogia antitotalitară "Metalstorie" ["Formarea omului nou", 
"O lume întoarsă pe dos", şi "Patria de animale"], trilogie scanată pe Internet: 
www . gallup .unm . edu/ -smarandache/Metal storic.pdf ( datorită scanării are circa 14 MB); 
dacă nu o puteţi descărca vă pot expedia o fotocopie. 

Georges Perec a scris un roman "La disparition", din care dispărea chiar litera "e", cea 



47 



mai frecventă în scrierea franceză - iar criticii, care au recenzat-o, nu şi-au dat seama că 
această literă era în principal cea care lipsea! 

In prezent se practică un cyberpoem : poem cu text, animaţie, imagine, şi... sunet! - graţie 
Internetului. Deci, o mixtură de poem auditiv, vizual, tradiţional, şi... film (datorită 
animaţiei) - versuri multi-media. Deci postmodemismul nu a murit aşa cum încearcă 
adversarii să demonstreze. 

Am mai schimbat scrisori şi cu Maurice Lemaitre, lettrist francez. 

Paradoxismul există natural - deci (şi) fără mine. Aţi văzut în folclor actual la Govora, 
ţâşnind simplu, vedeţi mereu în războaie (schimbul de prizonieri între părţile beligerante - 
sau: colaborarea cu duşmanul), în social (cel mai bun prieten te trădează - cazul meu cu 
Traian Nica din Craiova), sau oameni cărora le faci bine şi ei îţi răspund cu rău (lui T. N. 
îi meditam fiica la matematică gratuit, iar el - drept răsplată - scria rapoarte la Securitate 
despre mine!... poftim!... o să caut raportul lui să vi-1 expediz), în psihologie exista un 
complex care se tratează prin presupunerea opusului fricii respective, îin filozofie un 
filozof X a demonstrat o teorie T iar mai târziu alt filozof Y a demonstrat o teorie Non-T 
(de pildă materialiştii cu idealiştii - fiecare au, şi n-au, dreptate în acelaşi timp), etc. 

Oricine are dreptul să mă contrazică, dar şi eu am dreptul la contra-replică. 

Nu mi-aţi arătat ce “capodopere” au ceilalţi? Probabil că n-au, altfel mi le-aţi fi azvârlit 
în ochi. 

Ce capodopere a produs dadaismul? NICI UNA! 

Ce capodopere a produs lettrismul? Nici una! 

Etc. 

De ce noi românii trebuie doar să imităm ce au făcut occidentalii (care vor doar să ne 
transforme în colonii spirituale), de ce nu suntem lăsaţi să ne afirmăm cu ideile noastre? 

Nu ştiam că aţi efectuat şi sondaje Gallup de opinie la adresa (anti-)paradoxismului. 
Există gaşca mafioţilor din Bucureşti (“Observatorul (anti)cultural” de pildă, etc.) care 
mă înjură din cauza jurnalului "America, paradisul diavolului" şi-mi fac atmosferă 
negativă. Se crează acum o nouă clasă de pseudo-intelectuali în România: cei care 
linguşesc actuala stăpânire străină din ţara noastră şi prin unnare li se aocrdă diferite 
funcţii importante în guvern, la universităţi, în cultură, chiar şi in ştiinţă. Cu cât ei 
dispreţuiesc mai tare România, cu atât mai mari filozofi, scriitori, artişti, universitari, 
politicieni sunt declaraţi! Totul e făcut politic şi pe interesul puterii care aserveşte ţara. . . 

Probabil că v-au luat în vizor şi pe Dvs. pentru publicarea memoriilor mele... sau au făcut 
presiuni asupra dvs. Dar imaginea negativă atrage mai mult decât cea pozitivă, sic! 

Hai să folosesc şi eu armele dvs., proverbul cu "Nimeni nu-i profet în ţara lui"... (apropo 
de români). 



Mircea Monu: 

Cînd am spus "părere generală" nu m-am referit doar la adversarii dvs literari, ci 
la publicul cel mai larg cu putinţă, în viziune neutrosofică: adversarii + indiferenţii, 

FS: 

Pai, daca sunt indiferenţi, cum pot fi si impotriva? 



MM: 

Dacă privim literatura ca un sistem, paradoxismul este chiar o manifestare 
entropică în cadrul acestuia! 



FS: 

De acord, ca mai toate avangardele. 



MM: 

Faptul că dvs faceţi şi ştiinţă şi literatură (păi, literatura nu este şi ea o ştiinţă?, cel 
puţin, teoria ei!) este o altă problemă, care ar putea face obiectul a mii şi mii de 
pagini, dar ar fi păcat de hectarele de pădure sacrificate pentru asta, precum şi de 
vapoarele de cerneală zvîrlite astfel pe apa sîmbetei (că tot vă poartă unii 
sîmbetele!)! Probabil că v-aţi simţi ofensat şi m-aţi pune la index dacă v-aş aminti că 
"o vorbă" populară spune: "Lucru-amestecat miroase a căcat!" (scuzat să-mi fie, 
aşadară, exprimarea cea neuniversitară!)... 



FS: 

Greşiţi, Domnule Monu, nu cred să nu fi auzit de interdisciplinaritate, de 
transdisciplinaritate chiar (de ultima se ocupă un român din Paris, Basarab Nicolescu, dar 
sper că nu-1 veţi vexa şi pe el ca pe mine cu... "căcat", etc.). 

Apoi, astăzi, nu mai e nevoie de hârtie, ci electronic se poate totul, aşa că hectarele 
sacrificate de pădure nu mai au rost. 



MM: 

Foarte bine, faceţi cum vă cere inima şi nu vă supăraţi pe cel care vă spune că, 
obiectiv vorbind, un om nu este dotat să poate excela în două domenii, fie ele 
matematica şi literatura. 



FS: 

Ba istoria infirma aceasta aserţiune: Omar Khayyam, Paul Valery, chiar Ion Barbu, etc. 



MM: 

Cînd am spus "creaţii paradoxiste cu pretenţii de capodopere", aveam în vedere, 
desigur, poezia, căci pornisem discuţia de la un poet. 

FS: 

Din punctual meu, şi al altora, de vedere, distihurile paradoxiste sunt o nouă specie de 
poezie. Apetisante, inspirate din popor, întâlnite frecvent în jurnalistică (vezi asemenea 
titluri de articole prin toate ziarele). 



MM: 

Desigur, pe poeţi nu-i convinge faptul că marea operă a paradoxismul este aplicarea 
lui în cibernetică: este o altă gâscă-n altă traistă! Nu-1 uitaţi pe domnul Vucea: nu 
este voie să adunaţi "boii" cu "măgari"! Desigur, în paradoxism, "E voie / să nu fie 
voie!". 



FS: 

Ba se pot aduna, rezultatul fiind "animale domestice" (un ’gen proxim' care nu-mi vine 
acum în minte). 



MM: 

Ziceţi cu patimă excesivă: 

"pe poeţi ii interesează numai lălăituri pe hârtie care, sa recunoaştem, nu prea le 
citeşte si nu interesează pe nimeni!” 

Păi, după un aşa calapod de gîndire, nu putem afirma acelaşi lucru şi despre... 
Paradoxism?!... Cum zice poporul romîn: "Cine zice, ăla e!". 



FS: 

Nu domnule, marea diferenţă este ca paradoxismul izvorăşte natural în folclor şi 
jurnalistică, în ştiinţă chiar. Pe când poeziile atâtor poetaşi foarte rar se citesc, doar cele 
ale poeţilor cei mai cunoscuţi. 



MM: 

într-adevăr, n-am citit nici "Metalstorie" şi nici "NonRoman", dar, deocamdată, 
serialul meu despre Paradoxism este la capitolul Poezie. Cînd voi ajunge la Teatru şi 
Proză, o voi face! 

Sunt de acord că "Distihul paradoxist" va rămîne ca o specie nouă în poezie, 



FS: 

E ceva si numai atat. Alţii nici măcar atât n-au reuşit! 



MM: 

Dar asta nu înseamnă că distihurile scrise de "X" sau de "Y" sunt şi capodopere. La 
vremea respectivă, epigrama, rondelul, sonetul, gazelul etc. au fost o specie nouă în 
poezie, dar cîte poezii proaste din asemenea genuri n-au fost scrise?! 

FS: 

în orice gen, domeniu sunt creaţii şi bune şi rele, nu poate fi totul perfect. 



MM: 

De acord că paradoxismul există/se produce în mod natural, că există în folclor. Dar 
în acest caz nu este vorba de folosirea în exces a paradoxurilor, nu sunt căutate cu 
luminarea sau cu felinarul aprins ziua-n amiaza mare, deci nu miros a artificial. Să 
nu uităm vorba din popor: "Ce-i prea mult strică!". Aici intervine Legea a Il-a a 
Dialecticii (trecerea cantităţii în calitate, care nu înseamnă întotdeauna o calitate 
superioară!). 



FS: 

De acord. Am zis eu contrariul? 



MM: 

N-ar fi uman din parte-mi să vă irit cu critici şi scepticisme asupra Paradoxismului, 
dar nici n-am garanţia că ele ar produce automat "perle paradoxiste" pentru a-mi 
călca pe inimă!... 



FS: 

Dar cine a afirmat acest lucru? Cine a zis că totul produs de paradoxism ar fi 

perle? Cum nici totul produs de poeziile religioase ori suprarealiste, ori de ziaristică, etc. 

ar fi perle, n 'est-ce pas ? 



MM: 

Nu sunt antiparadoxist, spun că este puţin probabil să producă în poezie 
capodopere. 



FS: 

Dar de ce neapărat în poezie vreţti Dvs.? 

însă eu prezic, totuşi, că în poezie vor rămâne "Distihurile paradoxiste" şi "Cântecele de 
mahala" (ultimele semiparadoxiste, cu destule reacţii critice pro şi contra). 



MM: 

Dar s-ar putea să şi apară vreuna, din moment ce Paradoxismul este o Mişcare 
mondial organizată, dar se produce şi spontan. Cum aş fi eu anti-, cînd am produs, 
fără să ştiu, aşa cum domnul Jourdain vorbea proză fără să ştie, un poem cu 

mijloace paradoxiste - sper că v-amintiţi de el, "Postulatul Matricei Eminescu", 
scris ca un enunţ de axiomă cu trei corolare? 



FS: 

Comparaţia cu domnul Jourdain este pertinentă. 



MM: 

Am publicat serialul în "Monitorul de Vâlcea" nu pentru a-1 pune în lumină 
negativă, ci pentru că Paradoxismul există, este un fenomen care trebuie semnalat şi, 
colac peste pupăză, a fost fondat de către un vîlcean! Ca ziarist, eu trebuie să fiu 
neutru şi obiectiv, atît cît se poate în cadrul subiectivismului care există în mod 
obiectiv în fiecare dintre noi. 



FS: 

Da, trebuie să fiţi neutru, nu anti-paradoxist. 



MM: 

Sper să nu uit şi marţi, ca să văd ce mi-aţi trimis de pe meridiane şi paralele. 



FS: 

Aţi observat că am inclus şi destule autocritici ori aspecte negative la adresa mea în 
aceste memorii - ca să se bucure duşmanii. 



MM: 

O să deveniţi ipohondru, cu Securitatea asta care vă violează (corespondenţa!). E 
drept că plicul cu poze trimis lui Dragoş Constantinescu şi dispărut fără urmă "te 
cam bagă la o idee, iar de-aci, fandaxia-i gata şi din fandaxie dai în apoplexie!" 
(vorba lui Caragiale) dar să nu fie şi altcevaşi la mijloc, de exemplu să le fi declarat 
"Imprimate"... Dacă tot aveţi copii ale dosarelor dvs. la Securitatea din Craiova, ce- 
ar fi să le publicăm, măcar o ţîră?... 



FS: 

Mi-aţi dat de înţeles că producţiile şi activităţile mele nu prea merită atenţie fiindcă nu 
produc capodopere. Atunci, publicaţi-i pe cei cu “capodopere”! 



MM: 

Despre articolul cu mafia internaţională în ştiinţă şi în literatură: 

a) păi, vedeţi că nu doar romînii sunt aşa şi pe dincolo?!... 

b) "aveţi puţintică răbdare, stimabile", căci am nevoie de o fuziune a 

informaţiilor sosite la redacţie! 

Nu ştiu ce să fac: să rîd sau să plîng atunci cînd afirmaţi că treceţi la atac împotriva 
lumii întregi (cînd, de fapt, trebuie să vă luptaţi doar cu propriile limite!) întrebînd 
denigratorii ce capodopere au scos ei?! Demonstraţi că aţi produs capodopere (deşi, 
"Lauda de sine nu miroase-a bine!"), dacă sunteţi în stare, iar dacă nu, scrieţi în 
continuare ce puteţi, căci, oricum, sita posterităţii va cerne, indiferent de ce cred eu, 
dvs sau oricine altcineva! 



FS: 

Domnule, cei care mă împroşcă pe mine cu noroi că paradoxismul nu a produs 
capodopere, înseamnă ca ei au produs. Altfel este absurd să arunci murdăria ta asupra 
altuia. 

Şi eu totuşi afirm că a produs. 



MM: 

Or mai fi şi din ăia cu gunoiul şi bîrna, căci nu pot lucra toţi la întreprinderea de 
salubritate sau de industrializare a lemnului, dar nici să nu daţi cu proverbul, 
precum Ieremia cu oiştia-n gard, la adresa cui îşi exprimă (cu bună credinţă) 
dreptul la opinie! 

Poţi fi critic mare doar în cultura naţională, nu şi-n cea internaţională, cînd 
intervine bariera de limbă şi lipsa traducerilor inspirate. 



FS: 

Nu este adevărat. Dacă un critic foloseşte o structură critică deosebită (nu doar critica de 
întâmpinare ori, mai ales, de gaşcă! practicată în România), produce o teorie literară de 
valoare, sau o 'capodoperă' (ca să folosesc armele pe care Dvs. le îndreptaţi împotriva 
paradoxismului) se afirmă internaţional. Dar cei de la România literară, Observatorul 
anticultural nu au fost în stare de aşa ceva... 

Şi, deoarece cea mai buna apărare este atacul (o maximă din fotbal, foarte paradoxistă şi 
frumoasă, trebuie să recunoaşteţi), voi trece la atac împotriva întregii lumi: aşadar, să-mi 
spuneţi Dvs. şi poetaşul şi ceilalţi denigratori ai mei ori ai paradoxismului ce capodopere 
au scos ei?! 

E uşor de găsit gunoaie în ochii altora nevăzând bârna din proprii ochi (proverb 
paradoxist!... sic!). 

La început argumentau prin România găştile literare adverse: ce mare critic a scris despre 
paradoxism? Nu înţtelegeam ce însemnă "mare critic", fiindcă n-a auzit nimeni nici de 
Manolescu, nici de Ştefănescu (ăsta om cu două feţe: scria articole de laudă lui 
Ceauşescu pe vremea dictatorului, apoi după revoluţie s-a făcut... "democrat"!), etc. în 
străinătate. Le-am spus c-au scris Marian Popa (în Istoria Literaturii a sa), Gheorghe 
Tomozei, Cezar Ivănescu, Ion Rotaru (tot într-o Istorie a Literaturii), Ovidiu Ghidirmic, 
C. M. Popa, etc. în afară de profesorul I. Soare, Dr. Titu Popescu, etc. 

Nu vă daţi seama că totul în România şi aiurea este pe găşti şi mafii literare? 
Vă amintesc eu, paradoxistul înrăit! 



MM: 

E destul de greu să faci topul criticilor literari, dar nu aş putea să-i situez în acesta 
pe Gheorghe Tomozei, Cezar Ivănescu, Ion Rotaru sau Ion Soare! (Ce să-i faci, am 
şi eu limitele mele!) 



FS: 

Văd că pe Marian Popa, cu a lui Istorie a Literaturii, l-aţi uitat... N-am înţeles de ce Ion 
Rotaru nu este un critic mare? Pentru că nu e placul actualilor stăpânitori ai României? 
Nu-s mulţi în România care au scris o istorie atât de documentată - da, or fi şi scăpări, nu 
poţi avea siguranţă şi control asupra atâtor infonnaţii - şi Călinescu are greşeli într-a lui. 
Da, ştiu, îl înjură cloaca celor de la România literară pentru că Rotaru este de o altă 
ideologie. Eu nu mă ghidez după politică/ideologie/gaşcă ci după valoare. Dar aceştia de 
la România literară, Observatorul (anti)cultural... au culoarea politică/ideologică a celor 
care îi finanţează, foarte clar - banul şi interesul vorbeşte la ei! 

Să nu-mi spuneţi acum că Alex. Stefănescu e un “mare critic” - probabil la adresa 
propagandistică a lui Ceauşescu când scria articole de fond despre Partidul Comunist! 
Ăsta e un profitor şi ipocrit fără pereche. 

Nichita versus Florentin 



(Dialog cu M. N. Rusu) 



M. N. Rusu: 

Deşi n-am pacienţa necesară să examinez până la capăt implicaţiile sistemului 
tău, ceva îmi spune că tu şi cu Nichita faceţi parte din aceeaşi familie spirituală. 

Florentin Smarandache: 

Facem, şi nu facem. 

Dacă Nichita este (poate) fi acuzat de neînţelegere, la mine ideile sunt clarificate, 
eseizate în fragmente de teorie şi istorie literară. 

Eu aş numi stilul nichitian "metafore în subconştient", absconse, grele pentru 
neiniţiaţi. [Să recunoaştem că destui nu-l înţeleg/percep pe Nichita.] 

în vreme ce eu am scris în multi-stiluri: tradiţional (jurnalele), metaforic (poemele 
debutante, recent mi-a aparut un astfel de volum în traducerea mea pe coasta de 
est, "Tombs in Heaven", pe care îl vom lansa anul viitor în San Francisco, din 
care editorul nu mi-a dat decât 8 exemplare mari şi late... te rog sa reţii ca nu am 
plătit nimic pentru publicarea lui, voi primi chiar şi drepturi de autor, însă cred că 
vor fi doar... simbolice!) - experimental în extremis (nonpoemele), şi cel mai 
cunoscut stil al meu: paradoxist (bazat pe aglomerare de antiteze, antinomii, 
oximoroni, contradicţii, idei conflictuale, paradoxuri) - două antologii 
internaţionale paradoxiste am publicat în ultimii ani cu texte adunate de la circa 
140 scriitori din vreo 15 ţăari în 5-6 limbi. 

Manolescu spunea despre un volum de poezie al meu ca este, citez "în răspăr" 
[deci: pe dos, în contra-timp, anti(-)tetic]. 

Iar albumele de out-artă sunt cu totul altceva, nu mai intru în amănunte. Dar şi 
acolo, fac o serie de incursiuni prin istoria artei universale - documentându-mă 
prin biblioteci universitare despre variate mişcări artistice internaţionale (veţi 
vedea introducerea / eseurile din cel de-al doilea). 

Paradoxism şi (Aut-)Artă: 
o nouă (dez)ordine culturală ? 3 

Interviu: Mugur Grosu, Mircea Ţuglea, Florentin Smarandache 



MG: 

Pentru că am, în sfârşit, două materiale importante în faţă - volumul tău, 

Destin (- publicat anul trecut, deşi a fost scris acum 20 de ani!) şi o 
lucrare mai specială, Outer-Art - despre care trebuie neapărat să vorbim mai 
încolo - putem începe interviul cu tine. Te invit, pentru început, să faci o 
scurtă prezentare a "invenţiilor" tale de până acum: paradoxismul, 
aut-arta, etc. Ai putea să încadrezi aceste direcţii propuse într-o anumită 
ordine a curentelor de avangardă? în anii ‘80, când înflorea postmodernismul, 
ai pus bazele unei mişcări de avangardă numite Paradoxism. în deschiderea 
volumului tău de artă experimentală se află un interesant manifest intitulat 
"Ultra-modernism?". Ce este cu acest semn de întrebare? în finalul 
manifestului spuneai: " Let's revolt against "classicized" art, and fight 

for a New Art World Order \ " 

Porning de la paradoxism Florentin Smarandache a iniţiat un current şi în artă, numit, 
cum era şi firesc pentru stilul său, “Aut-Artă” (1990), adică ‘artă în afara artei’, şi a 
publicat un astfel de album in engleză: “Outer-Art” (2000). în manifestul şi anti- 
manifestul pentru AUT-ARTĂ [vezi http ://www. gallup .unm.edu/~smarandache/ outer- 
art .litru ] el pledează pentru a face artă cât mai urâtă cu putinţă, cât mai proastă, cât mai 
fără talent, şi în general cât mai imposibil posibil! Deci, totul pe dos. . . smarandachian! 
Al doilea album al lui se numeşte “Outer-Art, the Worst Possible Art in the 
World!“ (Aut-Arta, cea mai proastă artă din lume!) (2002). {I. Soare} 

Judecând după maniera ludică-demenţială în care 
se desfăşoară, în acest album, întregul tău discurs (non)artistic, mă 
întreb, pe bună dreptate, dacă nu propui, mai degrabă, o "nouă dezordine" în 
lumea artelor! 



FS: 

Toţi care propuneau un stil nou provocau o aparentă nouă dezordine. Vezi 
cubiştii, futuriştii, minimaliştii, suprematiştii (Malevich), constructiviştii (Kupka, 
Gabo, Rodchenko), deconstructiviştii (în arhitectură), barochiştii, orphiştii, 
populiştii, Arta Op[tică] (Vasarely), Pop Art şi asambliştii (Andy Warhol, Wayne 
Thiebaud, Roy Lichtenstein), conceptualiştii, abstracţioniştii. Chiar şi încercări mai 
puţin cunoscute precum, de pildă, rayonismul (Larionov, Goncharova), bazat 
numai pe raze liniare de lumină în pictură, a trezit interesul unui Kandinski. 

îmi plac experimentele, sunt înnebunit după ele; iar, de aici, se ajunge la 
debalansare, şi iar la un echilibru în dezechilibru. Nimic nu poate rămâne static. 

Nu toate experimentele sunt forţate. Unele par iniţtial. Nu poţi reuşi de la prima 
încercare: nici în arta, nici în ştiinţă. 

Thomas Edison a făcut 1750 (!) de experimente nereuşite, privind arderea 
filamentului în vid, până să descopere [descoperirea = experiment reuşit]... 

Nu numai când chestiunea nu merge se caută soluţii diferite, ci şi când lumea s-a 
plictisit/săturat de ea. Vrea să mai încerce şi altă mâncare de peşte! 

Ce-ar fi dacă nu s-ar mai scrie poezie deloc, fiindcă pe Eminescu nimeni nu-l 
poate ajunge? Şi să citim toată ziua doar versurile sale. 

Joyce nu este singurul experimentalist clasicizat (la vremea lui a fost, în fond, 
destul de blamat, repugnat: descria nişte fapte scabroase la care multe doamne 
influente, din societatea înaltă, strâmbau din nas... De pildă, pe două pagini 
detalia ce făcea un personaj central la veceu: cum se umplea de mirosuri 
pestilenţiale, etc. lată şi-un citat joyce-ian, din memorie: "într-un şanţ, cu spatele 
puţin aplecat în faţă, o femeie urinează ca o vacă."). 

Cei cu teatrul absurd (lonesco, Beckett, Adamov) de asemenea. Arrabal (cu 
teatrul cruzimii: tăia gâşte adevărate pe scenă!). Nu m-apuc să-i mai listez pe 
toţi... 

Am admirat mişcările de creaţie, şi le-am citit regulile: nu pentru a le urma, ci a le 
încălca. Precum Chaim Soutine, peintre maudit, între cele două războaie, de la 
Ecole de Paris, îşi distrugea periodic pânzele, îmi păstrez eu nepicturile. Pictura 
involuntară mă preocupă, fiindcă arta voită (cu tendinţă sau fără) e artificială, 
nesinceră, nespontană. Orice artă este un artificiu (David Graham). Trebuie să te 
surprinzi pe tine însuţi dacă vrei să fii poet (Robert Frost). 

Am şi experimente-replică la Yves Klein, ori anti-compoziţii la De Kooning ori 
Pollock (abstract-expresionişti), ale căror picturi sunt totuşi perceptibile în unităţi 
repetitive. 

Vezi, evitarea oricărei forme de artă, pentru a da naştere non-artei sau aut-artei: 
să pictezi cât mai... imposibil cu putinţă! 

Domnule, prin anii ’80, la rubrica debutantului, în “Luceafărul”, susţinută de Geo 
Dumitrescu, la care mă scremeam şi eu să public, a apărut la sfârşitul unui an o 
selecţie din cele mai proaste poezii primite de Geo de la începători - evident, 
nemenţionând autorii. Vă dau cuvântul meu, citeam aceste scrieri într-o berărie, 
cu alţi prieteni scriitori, şi râdeam cu lacrimi, şi toţi care eram de faţă ne doream 
să avem o întreagă astfel de antologie, pe care am fi cumpărat-o cu dragă inimă - 
în comparaţie cu versurile rigide ce se publicau în toate revistele, unde diverşii 
poeţi căutau să epateze în fel şi chip. 

Ce se întâmpla cu aceşti novici: ei nu ascultau de nici o regulă, nu se sfiau să-şi 
dea pe faţă păsurile, nu erau ‘contaminaţi’ de influenţe şi modele, erau de-o 
sinceritate uimitoare! în final am considerat că acelea fuseseră cele mai bune 
creaţii din revistă. Un paradox adevărat! 

Şi previziunea-mi s-a adeverit cumva în ceea ce se cheamă astăzi Junk Sculpture 
(sculptură din gunoaie, mai mult asamblare din deşeuri). 

Ei, bine, acest mod de cum nu se scrie a devenit ca o emblemă a 
paradoxismului, ulterior extinsă la modul cum nu se pictează, cum nu se 
desenează, cum nu se sculptează, până la modul cum nu se joacă teatru, ori cum 
nu se cântă pe scenă - mai exact: totul pe dos. Uite-aşa am scris “NonRoman”, 
“NonTeatru”, “NonPoeme”, “Scrieri defecte”. Mă-ntrebaţi cum se deosebeşte de 
dadaism? Foarte simplu: dadaismul nu avea un înţeles (scoţi cuvinte din pălărie 
şi formezi propoziţii), pe când paradoxismul înseamnă să interpretezi în sens 
invers, să iei lucrurile în contradictoriu, deci un înţeles în răspăr. 

O surpriză pentru voi va fi numitu-mi volum “Dedications” (2000), apropo de 
cartea-obiect de care pomeneai, Mugur. Iar, dacă vă trimit “NonPoems”(1 990), 
nu ştii dacă-i volum de literatură ori de artă - poate o să mă lămuriţi voi şi pe mine. 

Aţi văzut cum studiază lingviştii etimologia unor cuvinte româneşti? După cărţi 
vechi latine, de “îndreptare” a limbii latine vorbite pe teritoriul Daciei, în care se 
scria: nu se zice aşa..., ci aşa... - numai că tocmai acea latină incorectă 
gramatical de atunci a devenit româna corectă de acum! 

Da, paradoxismul s-a dezvoltat în perioada postmodernistă a anilor 1980, deşi nu 
am avut legături cu nici unul dintre ei, chiar m-am ferit de-a mă ‘înregimenta’ lor, 
deşi am citit cărţile multora. 

Privind paradoxismul: mi-a plăcut să nu ascult de “indicaţii preţioase” ale vreunui 
critic, ci să scriu cumva pe dos, în contra-timp. Ca avangardă se încadrează in 
linia dadaism, lettrism (cu un lettrist francez, Frangois Lemaître, am fost in 
corespondenţă), teatrul absurd (lonesco - când predam în Maroc, ca profesor 
cooperant, am primit câteva epistole de la dramaturg, apreciindu-mi volumul “Le 
sens du non-sens” care demonta clişeele franceze de la figurat la propriu!; 
Beckett, Adamov). 

Am mai specificat ce fac eu în creaţia artistică: îmi place arta pentru că n-am 
talent la pictat şi desenat; vreau să creez cât mai urât, cât mai contra gustului 
comun, neşlefuit, nasol/rasol, fără gust; am folosit şi "arta găsită" - luată din 
natură în stare nealterată, precum Robert Doisneau, francezul fotograf călcând 
pe urmele lui Dubuffet, care afirmase că senzaţionalul se află în banal! 

Prozatoarea Delia Oprea a vizitat o expoziţie, "Les champs de la sculpture", la 
doi paşi de Champs-Elysees, în Paris, unde o sculptoriţă, Niki de Saint Phalle, a 
expus nişte păpuşi de 6 metri, intens colorate (roşu, abastru, galben, alb), 
gonflabile pe care le numeşte invariabil "Nana" (tipa, destul de golăneşte spus). 

Niki a declarat: "La început publicul le-a găsit insultătoare pentru femei, dar nu 
asta am vrut. A fost, pentru mine, un mijloc de a îmi umfla feminitatea şi 
libertatea, care au fost reprimate atâţia ani." 

Mi-au plăcut o serie de formulări în contra-timp, în răspăr, ale lui Ştefan Bălan. 
Câte-o metaforă scurtă, antitetică, din asta, în câteva linii spune mai mult decât o 
pagină întreagă de explicaţtii. 

Discutam odată cu Jack Crowl, prof la UNM într-un program de “creative writing”, 
program care te-nvaţă cum să scrii, Departamentul de Litere şi Artă, care m-a 
invitat, când venisem, în primele luni, să vorbesc despre avangarde în Europa, 
de sorginte românească: dadaism, lettrism, teatrul absurd, paradoxism. 

l-am zis: Jack, dacă eu urmez cursul tău, o fac pentru a scrie exact pe dos de 
cum ne înveţi! Scrisul trebuie să-l ai în sânge. 

Ce m-atrage la universităţile americane: este că poţi să propui tu un curs 
specific, neinclus în vreun program, creat în întregime de tine, pe un subiect care 
doreşti, cu bibliografia care o crezi de cuviinţă - vreau să spun: independenţă 
academică deplină. Şi, dacă ai studenţi: bine, dacă nu, se anulează cursul. 

în România, cel puţin acum vreo 20 de ani, nu exista aşa ceva. 

Americanii le numesc "honor course". Şi Jack mi-a dat ideea, la o sticlă de bere 
într-un restaurant, să propun un curs de "literatură matematică" (trebuia sa aleg 
un titlu mai precis), implicând şi calculatoarele în creaţie, cuprinzând experimente 
şi curiozităţi literare; ba chiar, aplicare a literaturii în... matematică... ha, ha, ha! 

Stilul fără stil, de pildă, este şi acesta un stil. De multe ori negând, mai mult 
afirmi: în sensul că trezeşti curiozitatea şi interesul pentru cei negaţi/blamaţi. 

Mircea m-a-njurat în faţă pentru avangarda mea, de-mi venea să-i dau un pumn 
să sparg computerul care se interpunea între noi. E bine când te supără cineva, 
te enervează, atunci sar scântei. Trebuie să fii provocat în creaţie. Din 
testamentul lui Petru Cel Mare am aflat că trebuie să fii mereu în stare de război, 
desigur mă refer la cel spiritual, aplicat la cazul nostru când ne urâm cu voioşie, 
reciproc - altfel nervul piere. 

Prietenia în artă diminuează exigenţa şi leneveşte creaţia - deci apreciez 
duritatea voastră la adresa mea. Mai bine că-mi sunteţi duşmani, dar mă-ntreb 
dacă mai trebuia să pierd vremea cu interviul! Oricum, voi o să mă scoateţi tot 
rău... Şi, mulţumesc lui Dumnezeu, am destui inamici (pot să mai dau şi altora - 
de pildă vouă - no, thankyou\ îmi răspundeţi, şi-apoi vă asalt aţi la mine), care mă 
ţin treaz permanent sub invective, băgat în priză, şi-asta e stimulativ. 

Dar, s-amintim şi proverbul: Fereşte-mă, Doamne, de prieteni, că de duşmani mă 
feresc singur! 

Cu cât sunt mai contradictoriu, cu atât devin mai paradoxist. Grigurcu afirma că 
un scriitor controversat este mai interesant decât unul plat. E mai bine să te- 
njure lumea, decât să te ignore: înseamnă că ideile tale îi râcâie, îi deranjează. 
Cei originari sunt detestati la început. “Daca lumea te lauda si cultiva, inseamna 
ca mergi pe cărări tocite” (Sandberg). Aţi citit despre filozofia dine, a tribului 
american Navajo, privind viaţa? 

Pot cita, după Mircea Ţuglea, pe Jean Baudrillard că: “nu mai există 
contradicţie”... 

Mai mult, se manifestă, în prezent, o tendinţă spre transdisciplinaritate - vezi şi 
centrul respectiv de la Paris, condus de B. Nicolescu. Interdisciplinaritatea este 
în floare. Vezi domeniile create: bio-fizica, bio-chimie, fizica matematică, psiho- 
dramaturgia, terapia literară, terapie artistică, etc. 

Cu alte cuvinte: orice asociere dintre un domeniu X şi altul Y (şi cu cât Y e mai 
antinomic, cu atât mai atractivă asocierea!... paradoxal, nu-i aşa?), deci nu mai 
miră pe nimeni amalgamurile de orice natură. îl citez şi pe infaimosul Marx: 
extremele se ating (comunismul şi fascismul, arta şi ştiinţa, etc.). Şi-atunci, ce să 
mai vorbim despre geometrie şi naraţiune? care nu-s chiar diametral opuse! 

Tot în logica modernă există şi noţiunea de "mulţime paraconsistentă", adica: o 
mulţime care are puncte comune cu exteriorul (complementul) ei. [Pare curios şi 
neverosimil, mai ales pentru logica clasică, dar: totul e posibil, chiar şi 
imposibilul!] . 

Apoi, "mulţime dialethistă" {nu cunosc traducerea românească a celui de-al 
doilea cuvânt, probabil nici nu e}: o mulţime egală cu... exteriorul (complementul) 

ei! Veţi zice, probabil, că-i absurd? {Dintr-un punct de vedere: da, dintr-altul, nu.} 
Bineînţeles că tradiţionaliştii (în ştiinţă, în artă, în litere) nu vor accepta. 

Rezistenţa la nou este scontată. 

în cadrul postmodernismului rus (1980-90), Mark Lipovetki surprinde antiteze 
semantice (personal-impersonal, memorie-uitare, simulacru-realitate, 
fragmentaritate-unitate) - el le numeşte "paralogice" [dar sunt, în fond, 
paradoxisme curate]. 

Haosul şi cosmosul s-au îmbinat la Joyce, de pildă, în "haosmos" 
[chaos+cosmos=chaosmos] - şi revin la acea mixtură din articolu-mi cu 
geometriile neeuclidiene. Vreau să zic: haosul şi armoniosul coexistă - nici nu se 
putea altfel. Există omogenitate în cadrul acestor combinaţii polistratificate (chiar 
şi între geometrie şi naraţiune), dar şi o heterogenitate în cadrul omogenităţii. 

Şi, tot fiindcă într-un alt e-mail (despre avangarde) eram criticat deoarece 
aminteam despre "urâţirea frumosului" prin paradoxism, hai să dau un exemplu 
descoperit recent din postmodernismul rus: poetica lui llia Kabakov se bazează 
pe gunoi. 

Da, aţi citit corect, "gunoi" - fiindcă acesta reprezintă moartea; 

da, fiindcă acesta reprezintă viaţa: este rezultatul şi dovada existenţei 

noastre. ..Pardoxismul face interpretări pe dos (etimologic vorbind). 

"Poeziile matematice" folosesc concepte matematice în creaţia lirică: algoritmi 
(unii făcuţi pe calculator), paradoxuri (vezi: "Distihuri paradoxiste", 1998), 
tautologii, dualisme (din logica formală), descompunerea clişeelor lingvistice, in- 
calchierea expresiilor, etc. 

Poetul spaniol Miguel de Asen foloseşte un generator de “sonete aleatorii”, după 
cum m-anunţă informaticianul Adrian Rezuş, care-i un program MS-DOS. 

Referitor la procedeele automatice de creaţie pe calculator: am cumpărat odată 
un astfel de soft, care avea o bază de date cu versuri în engleză, combinate 
aleatoriu: niciodată nu-ţi ieşea acelaşi poem [chiar pe computer, folosind aceleaşi 
comenzi şi date de intrare ( inputs)]\ Ideea era simplistă: fiecare vers, fiind unitar 
semantic (înţeles de sine stătător, sintaxă clasică: subiect-predicat-complement, 
etc.), se puteau extrage oricum versurile [bineînţeles fără rimă şi ritm], deoarece 
nu ieşeau absurdităţi la nivel de întreg. Era o programare liniară, dar ar trebui să 
facem ceva neliniar. Baza de date să fie formată din sintagme, metafore, ori 
numai noţiuni obsesive. Sau mai mult, precum cei din inteligenţa artificială: să 
facem programare evolutivă, cu operatori dinamici: un program învaţă de la altul, 
sau (cum e mai simplu in prezent) învaţă din propria-i experienţă; adică 
perfecţionezi poemul, pe calculator, de la o fază la alta. 

Sau un roman cu filele detaşabile, arătând ca un joc de cărţi: se puteau amesteca 
oricum, şi obţine un nou roman (dacă nu-ţi plăcea vreo versiune). 

în teatru am efectuat permutări (algebrice) de scene (dar în cadrul aceluiaşi act) 

- combinatorică finită, dând naştere la un miliard de miliarde de piese de teatru: 

piesa se numeşte "O lume întoarsă pe dos". Vezi şi experimentele grupului 
francez Oulipo [Raymond Queneau: "O sută de mii de poeme", Jacques Perec: 
"Dispariţia" (roman în care nu se folosea deloc litera "e", cea mai frecventă din 
limba franceză, iar criticii care au recenzat cartea... nici n-au observat 'dispariţia' 
acestei litere!), Frangois Le Lionnais, etc.]. 

Utilizarea matematicii în creaţia artistică - studii despre aceste procedee a făcut 
Solomon Marcus (Lingvistica matematică, Poetica matematică). 

La un Conferinţă MAA, JoAnne Growney a condus o secţie de "poezii 
matematice", şi-atunci ne-am cunoscut; recent J. G. a publicat o recenzie despre 
Antologia Paradoxistă II în revista (atenţie la titlu): "Humanistics Mathematics 
NetWork" (California). 

Dar şi invers: lirica în mate (nu strict, rigid ştiinţific), într-un articol în “Mixed Non- 
Euclidean Geometries”... 

Este însă un articol scris sub formă poetică, interogativă, pornind de la o remarcă 
simplă: de combinare a geometriile existente: Riemann şi Lobacevsky-Bolyai 
(neeuclideene) cu Euclid (contrazicând axiomele lui Hilbert). Idee care mă bătea 
la cap de pe când eram elev la Craiova şi Rm. Vâlcea... 

Deoarece haosul are poetica şi farmecul lui... 

Noţiunea se poate generaliza la "poezii ştiinţifice" (împrumutând procedee şi din 
alte domenii: fizică, chimie, etc.), deşi pare bizar! 

Chiar Camil Petrescu afirma că literatura se extinde prin procedee din afară. 

[De pildă, studiindu-se creaţia lui Marin Sorescu s-au descoperit anumite 
patterne; şi-atunci, cu ajutorul unui computer, a unor algoritmi, se puteau crea în 
stilul său, folosind ca bază-de-date lexicul său: în speţă temele-i obsesive. 
Desigur, nu la pastişare mă refeream, ci la importanţa descoperirii şi procedeului 
în sine.] 

Ce e drept, am avut un destin cam sucit. Părinţii, ţărani, m-au dat la un liceu 
umanist (deşi mă remarcasem pe la olimpiadele de matematică) - ziceau că să 
devin măcar învăţător, să am o meserie, fiindcă e uşor şi am mult timp lliber. 
Plecam dintr-un sat la şcoala în oraş (Craiova - în care m-am simţit mizerabil, şi 
pe care-l urăsc... mi-a întunecat adolescenţa; deşi am rămas un mare chibiţ al 
Universităţii Craiova, mă uit la rezultatele meciurilor de fotbal în revistele de exil). 
La Liceul Pedagogic - acum Şcoala Normală - am învăţat istoria artei (obiect 
obligatoriu), am cântat la acordeon pe note şi acompaniament cu başi (din nou 
obligatoriu - deşi nu-mi plăcea), am cântat la fanfară (la un instrument cu goarnă 
mare, numit eufoniu - tim tam, tim tam... acompaniam), şi la corul şcolii ca bariton 
[ultimele două obţionale - dar, din nefericire, m-a selecţionat/obligat praful de 
muzică spunând că am ureche muzicală, unul Sorin Benedict; în vreme ce colegii 
mei jucau fotbal în curte - şi mie mi-era necaz!]. Era prin 1969-1972, probabil unii 

dintre voi nici nu vă născuseţi. 

Dar mai existau şi alţi colegi, nefericiţi ca mine: cei selecţionaţi pentru formaţiile 
de dansuri şi jocuri populare, şi cei care cântau în taraful şcolii [ceea ce mai mă 
consola... vorba proverbului: să moară şi capra vecinului, nu numai a mea (!)]. 

După liceul umanist am făcut facultatea de ştiinţe, apoi iar am revenit la arta. 

Cum aveam câte un insucces într-un domeniu, îl abandonam şi intram în celălalt. 
Aici iar mă ‘evidenţiam’ cu alt insucces, şi mă întorceam la dragostea dintâi. Din 
insucces în insucces am pendulat între arta şi ştiinţă. 

(lonesco zicea ca din eşec în eşec, cu teatrul absurdului, el a ajuns la... victorie!) 

Ca să revin la o chestiune dintr-un e-mail: în Aut -Artă [artă în afara artei!] (în 
engleză “O uter-Art”) nu e nimic, pe când în Arta Brută a lui Dubuffet mai sunt 
nişte contururi, nişte forme acolo; că-s naive, că-s făcute de copii ori psihopaţi - 
dar există ; în fond şi literatura alienaţilor în spitale prezintă interes, vezi Alain 
Bouvier, “Les Fous Litteraires”. Nu fac artă, ci aut-artă: deci cât mai urât, cât mai 
neplăcut pentru lume... Aplic axioma: totul este artă (sau totul nu este artă!). 
Sunt unii, mai tineri iviţi, sau mai în vârstă, care au impresia ca deţin monopol 
asupra culturii: că numai gusturile/ideile lor contează - uită că arta/literele sunt 
subiective, complexe în formă şi conţinut, multi-stilistice, iar criticul sau 
poetul/pictorul X nu este buricul pământului încât toată lumea trebuie să scrie pe 
placul lui. Eu îmi propun uneori să scriu împotriva placului cuiva, de pildă al lui 
Mircea sau al lui Mugur - nu vă supăraţi, comentam 

fenomenul de (aut)artă. Deci, aşa neglijent, neartistic cum sunt experimentele-mi 
artistice, aşa le las! lonesco zicea că, în momentul când nu ne mai jucăm, am 
murit spiritual. 

Nu-i vorba de “Fleurs du mal” (Baudelaire) sau “Flori de mucigai” (Arghezi), adică 
înfrumuseţare a urâtului, ci de urâţire a frumosului. 

Manifestul “Ultra-Modernism?” este crezul meu aut-artistic (ca un mare 
nespecialist în artă), iar semnul întrebării este mai mult al mirării! Ce-ar urma 
după post-modernism? E. Simion propunea post-post-podernism, îmi sună 
redundant cumva, sau ca-ntr-o dublă negaţie - care se anulează reciproc. 

Am menţionat că "Outer-Art" [care înseamnă ne-artă, ex(tra)-artă, experiment, 
artă dincolo de artă] reprezintă paradoxism în creaţia artistică: mâzgălituri, 
suprapuneri picturale, hibrizi de picturi+colaje, pictat pe ciorne cu formule 
matematice, etc. 

Odată, eram la baie şi-aveam hemoragie nazală - asta-i boala mea... sănătoasă 
de când eram copil; am luat o hârtie să nu murdăresc pe jos, şi sângele picura şi 
se prelingea pe coală; au ieşit nişte râuri şi pete roşii parcă aduse din pensulă, şi- 
mi chiar plăcea cum se formau imagini pictate cu nasul... Am început apoi să-mi 
mişc nasul într-o parte şi alta să desenez şi alte forme. Şi totul mă liniştea... 

Ciclul de “Extra-Flori” l-am ‘pictat’ cu... aţa; iar, când s-a vărsat oja nevestei - şi- 
au ieşit nişte floricele de toată admiraţia, am zis: gata, asta e pictură. ‘Ce-ai, eşti 
nebun?’ a exclamat. 

în (non)albumul doi, intitulat sugestiv “AUT-ARTĂ, cea mai proastă artă din 
lume!”, am colorat şi cu frunze şi iarbă, fiindcă-mi fusese greu să mă duc la librărie 
după acuarele, şi-mi ardea atunci momentan să (non)pictez - până nu se răcea 
hobby-ul! 

Acum m-ar atrage arta fractală, figură în figură în figură..., şi arta matematică: aţi 
văzut cum sunt reprezentate curbele şi suprafeţele in 3D? Ca nişte plase de 
cuvinte (subcurbe de nivel) care să redea contururile: idei spaţiale. Tot aici, 
iluziile optice ale lui Ecker mă încântă. 

Dar, Opera se explică şi mai degrabă nu se explică, măcar nu de către autor, 
fiindcă se demistifică, intră în trivial. Nu mai mă-mpingeţi diavoleşte în păcat. 

Vroiam să vă spun şi că nu trebuie să vă forţaţi, ori să vă simţiţi obligaţi să-mi luaţi 
vreun interviu. Mai ales că Mircea spusese că n-aveaţi nimic să mă-ntrebaţi (!) 

...Relaţiile mele cu Asaltul se tensionează, şi asta e foarte bine, să iasă scântei. 
La atac, Mugur! 



MG: 

...Din toată inima, dar - la lungimea răspunsurilor tale cred că nu se va putea 
bănui decât printre rânduri cum mişcăm din sprâncene le cele spuse de tine. 
...Mda, interesant... Apropo, e şi ăsta un cuvânt la modă, cred că deja se predă la 
cursurile de estetică, pentru că e o achiziţie de limbaj importantă, interesant- ul... 
Sunt o grămadă de lucruri pe care nu le mai poţi încadra astăzi în vechile 
categorii calofile... Aşa că ce şi-a spus lumea, decât să dăm cu parul să părem 
retrograzi şi apoi să se descopere iar că a fost o atitudine lipsită de viziune mai 
bine dăm din cap într-o mişcare diagonală -nici aprobator nici cîrîitor - şi spunem 
că e interesant... Dar hai să îndrăznim să dăm măcar cu radiera! Ce înseamnă de 
fapt avangardă? Dacă urmăreşti cu atenţie ce mişcă prin lumea asta (e suficient să 
zăboveşti cîteva zile prin atelierele “lupilor tineri” din părţile noastre...) o să rămîi 
surprins cât de multă lume se-nghesuie să “inventeze” ceva, orice, câte un mic 
scandal sau o ieşire din normă, în fapt - să-şi scrie propriul personaj într-o listă de 
zgomote contemporane cu aere (non)culturale... Am avut sute de conversaţii 
plictisitoare cu unii şi cu alţii şi concluziile lor se rezumau la “s-a mai făcut asta”, 
“asta nu s-a mai făcut”... Uneori te cretinizezi numai stând să urmăreşti goana 
asta a fiecăruia de a aduce o chestie în plus - uneori o haşură mai strâmbă, alteori 
un amestec de stiluri (eu numesc asta necrocultura) tehnici, concepte şi... cam 
atât.... Te-ai gândit vreodată la rictusul condescendent al celorlalţi 
“experimentalişti” cînd vorbeşti despre (aut-)artă? Eşti sigur că se poate aduce 

programatic ceva nou în artă sau literatură? Eu am senzaţia că am întîlnit printr-o 
mulţime de ateliere lucrurile despre care vorbeşti! Nu vreau să invalidez demersul 
tău (aut-)artistic ca vector al unei experienţe intime, incontestabile ca nivel 
propriu de conştiinţă! Cât însă din discursul tău teoretic poate obiectiva, la nivel de 
sistem, ceea ce propui? Dacă gesturile tale, ca fructe ale unei minţi nepervertite 
de un sistem de învăţământ vocaţional, pot fi interpretate ca fiind autentice, 
necarieriste, te-aşezi, cum spuneam, în linia Artei brute, chiar cînd spui că asta, 
în final, e un hobby pt. tine. Ceea ce te scoate în afara acestei zone este excesul 
de conştiinţă artistică (ai voie să zâmbeşti sau să înjuri...). Ai împins spre sistem şi 
“ţi-ai însuşit” teorii şi lucruri ce, foarte posibil, nici nu îţi pot aparţine! îmi imaginez, 
de pildă, ce pumn între dinţi aş primi de la un amic de-al meu (nu spun nume, 
persoană importantă!) ce a umplut deja un pod cu experimente de genul celor 
evocate de tine (şi încă ceva pe de-asupra!) dacă i-aş spune că pastişează (aut- 
)arta lui Smarandache! El vrea să se simtă la fel de sigur şi personal în ceea ce 
îndrăzneşte să construiască - şi primii pumni în figură pe care îi încasează aceşti 
tineri, pe băncile şcolii, vin din partea celor care le reamintesc că asta s-a mai 
făcut cândva, că nimic nu e nou sub soare. Deci, sigur, nu te opreşte nimeni să îţi 
dezvolţi un program personal de prospectare a unor forme noi de expresie şi 
realizare artistică... Dar când te poţi opri să înfigi steagul spunînd că lumea aceea 
nouă îţi aparţine? Nu rişti să redescoperi oul lui Columb? în ce măsură poate 
cineva să îndrăznească să genereze concepte largi în urma unor demersuri ce ţin, 
pînă la urmă, de intimitatea creaţiei, de individuaţie? Şi cine îi poate omologa 
demersul? 



FS 

La o multi-întrebare de-o pagină ar trebui să răspund în... două cuvinte! 

Interesant- ul este încărcat de gesturi aprobatoare, dezaprobatoare, şi indecise - 
ca în logica neutrosofică: un triplet. Ceea ce-i normal, conform cu viaţa; adică 
obiectul creaţiei nu-i fie alb fie negru, ci în nuanţe. “Opera este un corp viu, 
reinterpretabil” (E. Negriei, “Expresivitatea involuntară”). Depinde de sfera de 
refracţie prin care-l priveşti şi gândeşti, de timp şi spaţiu, de alţi parametri ascunşi. 

Cazna de-a inventa merită toată atenţia. în fond, avangarda asta presupune: 
noul în formă şi/sau conţinut. Dacă trăim obsedaţi că “asta s-a mai făcut”, ne vom 
autoinhiba. 

Nihil novi sub sole, păi atunci nu mai mă joc! Hai, dacă nu mai e nimic nou sub 
soare, să stăm cu mâinile încrucişate! Să nu mai creem. 

Totuşi, cum îmi scriai într-un e-mail, nu este suficient numai obiectul artistic ori 
literar, ci şi teoretizarea acestuia - ‘atitudinea’, spuneai tu. Trebuie să 

demonstrezi prin manifeste, programe, comparaţii că ai ceva deosebit de adăugat 
în patrimoniul creaţiei. Să arăţi că eşti conştient de noutate şi să convingi. 

Pe urmă, dacă e pe-aşa, nu există originalitate. Scurt pe doi! Nici Eminescu n-a 
fost primul romantic (Holderlin mai devreme), Ion Barbu a preluat (h)ermetismul 
din Occident, postmoderniştii s-au tras din Beat Generation (1950-60) (Ginsberg, 
Cummings, etc.) sau Gertrude Stein, ori din le nouveau roman francez (Alain 
Robbe-Grillet, Margueritte Duras, etc.), sau din grupul parizian Oulipo (Ouvroir 
de Litterature Potentielle) (Perec, Queneau, Frangois Le Lionnais - ultimii şi 
matematicieni; Le Lionnais mi-a expediat şi-o scrisoare, cu o lună - două pân’ la 
trecerea lui în nefiinţă, pe când profesam în Maroc). 

Ce, a mai excelat careva în experimentele lui Joyce (“Ulysse”, “Finnegans 
Wake”)? 

Ştii, eu mai cred în ceva: că nimeni nu-i unic (într-un anumit fel), dar şi că fiecare 
e unic (în alt fel: spiritul, personalitatea este ca amprentele de la mâini). 

Deci, şi Eminescu este original în genialitatea lui, inegalabilă, şi Barbu aduce un 
aer proaspăt în literatura română, precum şi poezia semiotică a postmoderniştilor 
români are valenţele sale (Emilia Parpală-Afana). 

E bine dacă vrei să invalidezi discursul meu, fiindcă poate reuşeşti să mă scoţi din 
sărite, şi-atunci creez mai cu furie! 

Când te-apuci să faci avangardă, îţi asumi toate riscurile: jicnirea unui Mircea, 
condescenţa unui Mugur, ignoranţa Alui nea Gheorghe. 

Orice avangardă şochează şi provoacă repulsie la început, este apoi acceptată de 
voie de nevoie, se transformă în tradiţie cu timpul, şi sfârşeşte prin banalizare şi 
plafonare (odată cu epigonizarea ei). 

Acum, dacă spui cuiva că e dadaist, îl depreciezi... 

Literatura se lărgeşte prin elemente neliterare, arta prin elemente neartistice - pe 
care şi le încorporează şi digeră. Uite Sculptura Tehnică (sintagmă ciudată, nu?) 
americană: un Alexander Calder cu hibrizi tehno-artistici: “Rama albă” (1934) 
formată din sârme, lemn, hârtie (!), şi... un motor - pentru a transforma-o într-o 
sculptură cinetică. 

Venind din afară poţi aduce elemente surpriză, decât stând în interior. Ca la un 
brain storm, unde persoane total străine de un subiect/proiect sunt puse sa-si 
dea cu parerea... Curios şi foarte neaşteptat, nu-i aşa? Fiindcă cei în sistem 
sunt încorsetaţi de nişte preconcepte din care nu pot ieşi, pe când ceilalţi sunt 
liberi deoarece nu le cunosc (!) Atenţie, această procedură se aplică şi în ştiinţă! 

Apropo de necrocultura pe care o aminteai. 

Vasile Conta, în tezele sale, susţinea că e probabilitate mai mare să se nască 
urmaşi viguroşi din încrucişări cât mai neînrudite, referindu-se la partea biologică, 
ca urmare amestecul extrem de populaţie, ca într-un creuzet, în America a 
transformat-o în cel mai puternic şi dezvoltat stat. Eu cred ca tezele sale se pot 
extinde şi în domeniile literar, artistic, ştiinţific. 

Ce vreau să demonstrez: că “intruziunea” unui nepictor şi negrafician ca mine, 
căruia nu i-a plăcut niciodată să picteze ori deseneze, poate aduce altfel de 
elemente în artă - în comparaţie cu un artist format ca tine. Cândva, poate tu vei 
ajunge un ‘mare artist’, iar eu un ‘mare non-artist’, okay dock? 

Avantajul meu este că-s netalentat la pictură şi necritic de artă, de aceea aut-arta 
mea devine mai pregnantă (a se citi “mai rea”, în sens pozitiv, mai ne-artă) decât 
a colegului tău. Când m-apuc să fac ceva, iese altceva. Pictura, la care nu mă 
pricep, şi recent fotografia (mă refer la cea experimentală, plus colajele) mă 
intrigă, mă răscolesc. în ce mă priveşte, n-am avut şi nu voi avea niciodată o 
expoziţie plastică... poate antiplastică... 

Apoi, se-ntâmplă şi chestiuni care apar simultan. 

Dacă Jerome K. Jerome, cu umorul său britanic, publica “Arta de a nu scrie un 
roman”, hai să-l extindem la arta de a nu face artă, care reprezintă Outer-Art. 

într-un eseu (“Biografia ideii de literatură”) clar, curgând limpede, şi atrăgând la 
lectură, publicat pe prima pagină a “Mozaicului” craiovean, Adrian Marino vorbea 
de ‘aliteratură’, ‘nonliteratură’, şi ‘antiliteratură’: “Pe de o parte, nimic nu e 
literatură. Pe de alta, totul este sau poate fi literatură. Noţiunea de gen literar 
dispare”. [Nu-s de acord cu el că nonliteratura este imposibilă.] în vreme ce 
Serban Andronescu le numea “contracultură”. Pronostichez că acestea vor 
deveni, cu timpul, forme de literatură (interiorul îşi asumă exteriorul). 

Nu poţi spune că mi-aş fi însuşit teorii şi lucruri ce nu-mi aparţineau ci, dimpotrivă, 
am mers pe dos: am contrazis teorii şi lucruri care mă frământau. Când 
majoritatea îndeplinea o directivă (politică, socială, artistică), eu exploram 
inversul. {Don’t go with the crowd (nu te asimila mulţimii).} Deoarece trăisem în 
epoca comunistă, şi eram foarte circumspect la orice suna oficial. Unde-i criticul 
ăla, bursier Herder, care să mă sfătuiască cum să scriu, că mi-ar făcea o plăcere 
infinită să-i mă manifest în sens opus (mi-amintesc cum Răducanu, portarul, 
declara înaintea Campionatului Mondial de Fotbal, din Mexic, în 1 970, că ar vrea 
să-i dea mingea pe la spate în faţa lui Pelle). 

Citeam cu interes cărţi how to privind scrisul, dar nu pentru a le urma, ci pentru a 
investiga exact contrariul. Citeam cu interes despre curente literare şi artistice, 
dar nu pentru a le urma, ci pentru a investiga exact contrariul. Culmea e că am 
uitat de limite, şi-am trecut pragul la matematică, iar de curând la fizică - atrăgând, 
la rându-mi, oprobiul altora (!) 



67 




Vroiam totuşi o negare pozitivă, nu neapărat distrugere - precum dadaismul şi 
lettrismul. îmi surâdea să-i pun faţă în faţă pe oamenii de cultură (şi ştiinţă chiar, 
de pildă în fizică - unde-s mai multe ipoteze contradictorii) cu idei opuse (mai ales 
că fiecare ‘demonstra’ că el are dreptate; şi-ntr-adevăr, toţi aveau drepatate şi 
erau falşi în mod simultan!), un fel de philosophia perenis. Am şi un articol în 
curs de publicare, numit: “Neutrosophy, a New Branch of Philosophy”. 

pARadOXisMul (scrierea pe dos, scrierea dinafara scrierii; artă pe dos, artă 
dinafara artei) ar fi 

ca un dreptaci care scrie cu mâna stângă, ori ca un pictor care nu-şi poate 
controla pensula. 

Spre deosebire de celelalte curente, care au murit, paradoxismul va exista 
permanent sub diverse forme, deoarece este în firea omului şi-a naturii: 
întotdeauna vor exista procedee, metode, stiluri, aforisme, metafore, teorii opuse 
şi adevărate simultan. 

Şi ce vreţi voi de la mine: să mă dau de-a bush-ilea în artă tocmai acum? 

La început v-am rugat cu frumosul (în artă), pînă m-aţi făcut mai tîrziu să vă rog cu 
urâtul (tot în artă). Nu suntem în epoca victoriană. Se poartă în aut-artă o de- 
picturalizare, o de-sculpturalizare, iar în literatură de-literaturizare - mergând până 
la înstrăinarea artisticului şi literarului altor domenii epistemologice. 

Nu accept nici să scriu cărţi repetitive cu nemiluita (vreau să zic în acelaşi stil), 
precum Mihai Beniuc de pildă (cu excepţia “Mărului” său “de lângă drum”). 

Păi, hai să vă întreb eu acum: după dadaism, de ce-a mai fost nevoie de lettrism? 
Primul făcea distrucţii la nivel de cuvinte, celălalt la nivel de foneme/litere. 

De ce mai era nevoie de Teatrul Absurd al lui lonesco - nu era o formă de 
dadaism? 

Ori, de ce Teatrul Crud al lui Arrabal (care tăia în mod real gâşte vii pe scenă - mă 
gândesc ce-ar fi zis cei cu drepturile animalelor din America?)? 

Ori manifestele lui Ozenfant (pictor) şi Le Corbusier (arhitect) din 1918: ei 
încercau desprinderea de cubism în aşa numitul “purism”. De ce? Pentru că se 
plictiseseră de acelaşi stil, epuizaseră sursele de inspiraţie. N-o să mâncăm 
mereu iahnie de fasole ori postmodernism! 

Ce, nu se mai făcuse dadaism înainte de Tzara, Marcel lancu, Hugo Ball, 

Richard Huelsenbeck, Jean (Hans) Arp, Hans Richter? Texte incongruente 
existau din Evul Mediu, dar nu li se dăduseră o interpretare destructivă, anti, o 
conştientizare. 

Nu existau scrieri naturaliste înainte de Zola? (Cel puţin în corespondenţa 
privată între anonimi, nepublicată.) 

Obiectul artei sau literaturii existase în diverse forme înaintea iniţiatorilor, dar 
teoretizarea şi conştientizarea lui nu. Poate de aceea Van Gogh devine mai 
intrigant: scrisorile sale către frate-său Theo sunt devastatoare, dar şi parte a 
teoriei artei: “încerc să exagerez esenţialul şi să las restul vag”; “în loc să 
reproduc exact ce văd în faţa ochilor, folosesc culorile mai arbitrar”. 

Mişcările se fac prin teoretizarea unor critici sau ale artiştilor/scriitorilor înşişi. 

Altfel ar putea trece imperceptibile la public. Uite, în literatura română, există 
Şcoala de la Târgovişte (M. H. Simionescu, Radu Petrescu, Costache Olăreanu, 
Tudor Popa, etc.); nu consider că sunt aşa diferiţi de alţii, dar s-au găsit unii care 
au “demonstrat” (I. Buzera, etc.)... 

Impresionismul (1863) a rezultat dintr-o deviere a realismului (vezi Manet, care 
expusese la ‘Salonul Refuzaţilor’!): scăderea clarităţii, înceţoşarea imaginii şi a 
contururilor (Renoir, Monet, Pissaro, Bazille, Sisley). Nu se deosebea la început 
mult de realism, iar primii impresionişti nici nu ştiau că fac impresionism! Cine l-a 
denumit? Păi, un critic (Louis Leroy)! 

‘Dispariţia’ progresivă a formei (Seurat, CJzanne, Signac) a dat naştere post- 
impresionismului. Cine l-a denumit? Tot un critic (Roger Fry)! 

Pe urmă, şi-au şoptit atunci în barbă artiştii: hai să lucrăm şi la conţinut, să găsim 
noi principii de sintetizare. Şi-au format simbolismul (Moreau, Chavannes, 

Redon, Gaugin). 

Multe avangarde s-au impus prin scandal - pentru că se opuneau vechii ordini 
artistice. Un curent apărea ca o reacţie împotriva altuia: “Doar cel ce înnoieşte 
rămâne fidel” (Nietzsche). 

Pascin, pictor bulgar la Paris, s-a sinucis (1930) chiar în ziua deschiderii unei 
mari expoziţii a sa - deci artiştii încearcă imposibilul, recurg la gesturi disperate 
deseori, pentru a fi luaţi în seamă. 

Van Gogh şi-a tăiat urechea şi-a trimis-o în plic logodnicei lui, fiindcă aceasta 
afirmase că admira cel mai mult la el... urechea-i! 

Iar, pentru a-l semi-parafraza pe Brassaî, fotograf ungur din Transilvania, spun că 
“încerc să inventez şi imaginez imposibilul în artă”, okay? 

încă din 1980, odată cu paradoxismul, m-au interesat curentele/avangardele în 
literatură şi artă. Exista mult mai multe "isme", unele puţin pregnante - poate de 
aceea necunoscute, ori probabil din cauza locului neinternaţional al manifestării 
(asta ca să fiu în asentimentul lui Ara Ghemigian). 

De fiecare dată încercam să văd distincţia între curente/avangarde, şi ce anume 
determinase noua întorsătură de lucruri în lumea artistică (în afara vanităţii 

creatorilor!). 

De pildă, în 1993 am fost invitat la nişte conferinţe despre paradoxism în Brazilia 
(mi-a plăcut exotismul acestei ţări, fructele lor ciudate; m-am întâlnit şi cu 
ambasadorul României, care-mi zicea "măi, oltene..."), şi-acolo am luat 
cunoştinţă de experimentele brazilienilor. 

Unele avangarde şi denumiri apar din întâmplare, purtând chiar nume improprii. 
Altele ţin de propagandă [mă enervează şi pe mine abundenţa de nume 
occidentale (ori lansate datorită Occidentul iu) în artă]. 

Dacă faci o chestie la New York se aude mai tare ca de la Bucureşti, şi analog: 
de la Bucureşti se aude mai tare decât de la Rm. Vâlcea! 

Şi totuşi, începe să se simtă şi un policentrism artistic - şi asta e şansa tuturor, 
iar Arta Electronică dă speranţe tuturor (dar şi aici intervine o selecţie: 
informaticienii devin favorizaţi). în State, meseria de software engineer este 
considerată cea mai populară, cautată, şi bine plătită. 



La Artă Electronică sunt refractari vârstnicii - unora le e parcă frică să pună mâna 
pe computer!, dar atractivă tinerilor. 

Deci Arta Electronică este viitorul. 

întrebaţi scriitori/artişti consacraţi şi trecuti de vreo 50 ani din România, ei nici 
măcar nu au un e-mail! Vă vor vorbi şi cu dispreţ despre informatică - de pildă că 
diminuează artisticul, vulgarizându-l. 

[Uite cum ştiinţa, tehnologia influenţează totul: societatea, comunicaţiile.] 

Cred că noi suporturi pentru artă şi literatură vor influenţa creaţia (în prezent la 
modă este suportul electronic). 

Graniţa dintre curentele literare nu e precisă. Un cubism, cu formele sale 
colţoase, însă ceva mai potolit, e numit purism. Ba între cubism şi futurism s-a 
format cubo-futurismul. 

Ori altul: fovismo-cubismul (Delauney). 

Nori idem est si duo dicunt idem = de multe ori ceva miroase a muscă dar, de 
fapt, sună a brânză! 

Ce mare diferenţă între suprarealismul organic al lui Miro şi reziduurile lui 
Picasso? 

Prin anii '60 Yves Klein organiza o expoziţie numita "le vide" (americanii au 
tradus prin "nothingness": nimicul). Plus felul lui Yves de-a picta 
"antropometricile" albăstrii pe nuduri rostogolite. 

Avangarda în America este considerată “underground” (subterană, dedesubtă). 

Recent Hugh Fox a editat 34 de scriitori de avangardă in “The Living Anthology: 

A Prose Anthology”, 2000, în care consideră că aceşti scriitori avangardişti au fost 
marginalizaţi. 

Am avut ‘schimburi de experienţă’ cu avangardişti americani, precum Stanley 
Berne (mi-a expediat volumul său de proză, cu dedicaţie, “At One with Birds”) şi 
Ariene Zekowski (ultima a publicat o carte în 1999 intitulată “împotriva dispariţiei 
literaturii”!) din Santa Fe. 

Mărturisesc că agreez kitsch-ul, fiindcă în grupurile de discuţii [nadirjatent] şi 
[fotomagazin] pe internet, la care sunteţi ‘listaşi’ (cuvânt nou pentru mine, nostim 
şi ridicol) toţi se exprimau împotrivă-i - iar mie îmi place să mă opun majorităţii; şi 
anti-calofilia. Diferenţa dintre artistic şi neartistic este ambiguă, vagă, ba chiar 
trecând la arta contemporană putem spune că ‘există, dar lipseşte cu desăvârşire’! 

Nu vreau să respect Teoria Obiectelor Spaţiale a lui Cezanne, nici Teoria 
Culorilor lui Chevreul. 

Chestia care mi-ai spus-o cu Marin Mincu, “poezia e cel mai greu de scris fiindcă 
se scrie cel mai uşor”, s-o generalizăm la: ‘pictura o face uşor cel care nu ştie să 
picteze’ - adică eu (!) 

Mutaţii şi mutanţi vor fi continuu în litere, artă, ştiinţă (aici mă gândesc la logicile 
moderne: intuiţionistică, paraconsistentă, fuzzy, neutrosofică). 

Părea, spre sfârşitul secolului XIX, că in fizică se descoperise totul - mai 
rămâneau mici goluri de umplut pe ici şi colo. Dar, odată cu descoperirea 
microcosmosului atomic, fizica cuantică, multe principii clasice s-au dat peste cap 
şi-un nou câmp de cercetare se deschidea. Determinismul a fost infirmat - vezi 
mişcarea browniană. Etc. Se zguduia tradiţionalismul ştiinţific din temelii... 

Ce părere aveţi de cântece de muzică populară românească interpretate cu texte 
englezeşti? Discutând cu prietenul Şerban Nereju (Necula), în lagărul de refugiaţi 
politici din Istambul, i s-a părut foarte şic, iar când a emigrat in Australia a pus-o 
în aplicare şi-a scos un CD, transmis şi la un post de radio din Sydney. 

Privind Oul lui Columb: da, însă contează şi cine are curajul sau nebunia să-şi 
expună “(aut-)arta lui Smarandache” {prin definiţii (gen proxim + diferenţă 
specifică), teorii, manifeste, delimitări de alte avangarde, în afara obiectului 
artistic - şi acela necesar ca exemplu}, iar eu mi-am asumat acest risc. Mulţi or 
să zică: “Ăă, aşa ceva puteam face şi noi...”. Păi de ce n-aţi făcut?! 

Domnii mei, eu vă trimit avangardă, dar să nu vă mai supăraţi pe mine. 

V-aţi gândit să pictaţi, fotografiaţi, şi sculptaţi subconştientul? 

Şi, fiindcă văd că nu ai intitulat interviul "Un oltean (de) dat dracul", cum mi-era 
frică, ci “o nouă (dez)ordine culturală” - aha, mai la subiect să vedem ce zic 
economiştii referitor la (dez)ordine/(dez)echilibre: 

Leon Walras vorbeşte despre un “echilibru stabil” (în economie, desigur, el nu se 
înămoleşte ca mine prin umanistică) - dar ne permitem să-i transpunem conceptul 
in lumea artelor şi literelor; 

Keynes descrie o “economie a dezechilibrului” - noi înlocuim ‘economie’ prin 
‘artăV’literatură’; 

Anghel Rugină introduce o Tabelă Orientativă, prin care afirmă că un sistem 
(economic, dar poate fi şi artistic) are un procent de echilibru şi altul de 
dezechilibru; 

Hai să mergem mai departe, considerând că “sistemul este neutrosofic”, adică are 
un procent de echilibru, altul de dezechilibru, şi altul nedeterminat. 

Cam asta se întâmplă şi-n artă/literatură: un curent artistic/literar este ca un 
sistem, stabil la început. Apoi se dezechilibrează - factori interni şi externi ‘ajută’ - 
adică artiştii/scriitorii devin eretici şi dezertează din mişcare. Şi acest curent este 
înlocuit de altul, în care se mai simt influenţe din precedentul. 

Dar, întotdeauna, vor fi manifestări PRO şi CONTRA acestui curent (de exemplu 
a paradoxismului), şi asta-i Tabela lui Rugină iar, mai general, ca la vot: vor 
exista, pe lângă aceste manifestări, şi atitudini indiferente (NEUTRE), şi-am dat în 
logica neutrosofică pe care n-o suferă Mircea. 



MG: 

Eu am luat foarte serios ceea ce spuneai tu mai sus despre "desenul acela cu 
sânge", 

oricât de amuzantă ar fi această istorioară în ansamblul ei. 



FS: 

Este perfectul adevăr. Şi nu e deloc amuzant... Soţia mi-e martoră; ea zicea că 
eu am ciclu... pe nas! Fiul cel mare, Mihai, acum student la Universitatea din 
Arizona, are aceeaşi sensibilitate ca mine - din păcate... Apoi, acest sânge îmi 
curge aproape zilnic, uneori şi de două ori pe zi, de pildă când cineva mă 
enervează, ori un lucru mă obsedează ori stresează la maxim - aşa se descarcă 
organismul meu. Am fost la doctor de nenumărate ori: îin Romania, în Maroc - 
unde eram profesor cooperant predând matematicile în franceză, apoi în 
America. Toţi spuneau că... n-am nimic! M-au cauterizat (ars în nări venele de 

sânge), m-au operat (de-gea-ba) că aş fi avut sinuzită maxilară, mama plângea - 
sunt unicul fiu până când doctorul Grigorescu de la Spitalul Judeţean din 
Craiova i-a spus că hemoragia se porneşte pe cale nervoasă. 

Dup-aia, el a mai adaugat către mama... "Las' că e bine, fiindcă dacă sângele ar 
curge în interior băiatul ar avea complicaţii, ar putea şi muri" - eram student în 
anul I sau II; fusesem internat două săptămâni în spital. Dar aşa mă uşurez... 
Emigrat în America, am călcat şi aici pe la feluriţi doctori. Toată lumea că... n-am 
nimic. Păi, mister- ilor, şi-atunci de ce-mi curge aşa des sânge din nas, uneori mă 
podideşte fără să m-ating deloc. 

Unii au afirmat că am prea mult sânge, alt doctor mi-a zis din nou că... e bine. Şi 
ştii de ce? Fiindcă, argumenta el, sângele se înnoieşte singur - organismul 
trebuie să substituie mereu sângele vechi scurs cu sânge nou produs (nu mai 
este nevoie să fac schimbare de sânge - cum se zvonea de pildă privind Gică 
Petrescu, cântăreţul), şi de aceea arăt mai tânăr: la peste 40 de ani de vreo 30. 
Deci, tot răul spre bine. 

Şi, ţinând hartia sub nas, ca să nu curgă pe covoare şi chiuvetă, ce mi-a venit: 
hai să-mi transform defectul într-o virtute. Pictatul cu sânge. Eu nu am pictat cu 
sângele meu în mod metaforic - aşa cum declamă că scriu poeţii înflăcăraţi şi 
pretinşi patriotici - ci în sens propriu, real. înţelegi? Sânge-sânge! 



MG: 

Păi nu am spus chiar aşa. Marin Mincu, într-o şedinţă a Cenaclului de Marţi, 
apostrofase o jună “poetesă”, ori “textieră” ce turna cu nemiluita fraze calofile: 
“fetiţo, a scrie poezie e, poate, cel mai greu lucru din lume! Tocmai pentru că 
pare aşa de simplu!” Nu ştiu dacă e fericit exemplul acesta, e greu să-l citezi pe 
Marin Mincu în absenţa domniei sale, poate tocmai pentru că prezenţa sa nu 
poate fi recuperată în cuvinte; cuvintele reflectă într-o prea mică măsură înălţimea 
gurii ce le-a generat -şi mă simt obligat să aprind beculeţul în dreptul acestei 
drăgălaşe răstălmăciri... încerci să deturnezi “paradoxist” moneda cu chipul 
Cezarului. A ieşit cap iar tu spui că e pajură! Să-i dăm şi lui Brutus ce e al lui 
Brutus... Leonardo scria prin Tratatul său de pictură că artistul nu trebuie să se 
ferească de opinia vulgului, pt. că, deşi sunt rari cei ce pot “aşeza” o imagine 
izbutită pe pânză, oricine poate aprecia dacă un nas e bine proporţionat sau dacă 
artistul l-a aşezat aiurea pe chip. (Nici el n-a spus, însă, că a picta e un lucru la fel 
de facil ca “lectura” unei imagini...) Dar şi asta ţine de un context bine precizat, de 
înălţimea precisă a unei guri! Mă-ndoiesc că merită să căutăm şi aici ombilicul unei 
axiome paradoxiste... (Sunt chiar indispus că-mi revine rolul stupid de-a veni 
mereu cu radiera în mâini!). Deci, pe de o parte, “(aut-)arta” este întreg spaţiul 
descris în afara frontierelor actuale (oficiale) ale artei. Nu ştiu de ce, tu plasezi 
aici şi teritoriile deja anexate conceptual, aproape canonizate... în fine... O parte 
din aceasta felie de hartă revenea, deja, artei brute, de pildă... Dar dacă (aut)arta 
e pretutindeni, (aut)artist este doar posesorul unui nivel de conştiinţă specific. 

Nu? Când Dubuffet lărgea frontiera, exalta arta brută exact pentru personajele cu 
un nivel de conştiinţă neconsolidată, neinstituţionalizată, nepervertită de teorii şi 

concepte... Tu introduci, mai întâi, algoritmul democratic - “totul este artă, deci şi 
aut-arta!” (amintind de jocul acela celebru de idei -“nu crezi in Dumnezeu -deci 
ateismul e religia dumitale") - dar asta numai pentru a introduce “în lumea bună” 
un outsider. Odată făcute prezentările, musafirul dumitale rămîne în pragul uşii şi 
spune, hlizindu-se către cei dinlăuntru “de-aici de unde mă aflu mi se pare că dvs. 
sunteţi cei de afară... în timp ce eu sunt la fel de înlăuntru pe cât sunt de afară!... “ 
în fapt, oricît s-ar deplasa lumea în jurul tău, pragul despre care vorbeşti va fi de 
netrecut pentru că este trasat de propriul tău personaj, se mişcă odată cu 
personajul! Eşti singurul care îşi poate permite să nege sau să anexeze, după 
propriul său chef, să decidă ce stă în stînga sau în dreapta. Paradoxul, atunci, se 
aplică doar individului, nu poate fi obiectivat! Când merg cu trenul metroului şi 
aud că staţia următoare are peronul pe partea stângă se poate întâmpla ca în 
acel moment să stau cu spatele la cursul de mers şi să cred că peronul va fi acolo 
unde e stânga mea! Să propovăduiesc această convingere către cei din jur e un 
gest înduioşător sau interesant ca experienţă periferică, accidentală.., chiar ca 
sofism, însă nu se va confunda niciodată cu drumul, nu va deturna coordonate 
reale ale sistemului în care evoluez, căci peronul nu se va muta de cîte ori 
găsesc eu de cuviinţă să mă rotesc prin tren... La fel de simplu va fi să încerci, 
personal, să contrazici programatic tot ce înseamnă know-how artistic în mod 
normal ai ajunge, în timp, la o slăbire desăvîrşită a conştiinţei coordonatelor tale 
culturale, din moment ce înlăuntrul şi dinafara sunt tot un drac. Că încerci să faci 
vizibil un personaj, e de înţeles. Dar ca sistem - propovăduieşti intangibilul! Ce 
poate fi proaspăt în povestea asta? Doar un aport individual de tensiune 
ontologică, un fel de erou romantic coafat punk... în rest, dacă pierzi din vedere 
faptul că singurul reper axiologic pe care-l propui este propriul tău personaj (cu 
teribilul său deranj...) - ai putea evalua, empatic, cum s-ar putea aplica un astfel 
de sistem în afara voinţei şi graniţei pe care aceasta o trasează-n sistem? Căci, 
asemeni celorlalţi actori ai câmpului cultural, vei fi victima propriilor tale refuzuri şi 
îndoieli, rob al propriilor tale gusturi şi obiecţii- ce fac savoarea individuaţiei 
elementare... Recent, de pildă, mi-ai spus de Marius lanuş că nu scrie poezie ci 
face zgomote de decor. Ce-nseamnă, în acelaşi context, “a face poezie” ? 

Accepţi să aplici axioma ta pe o arie largă sau doar contextual? Să acceptăm că 
Marius lanuş refuză să scrie poezie “cultă”, gîdilătoare de urechi, astfel încît 
diverse categorii sociale îl expectorează alegru undeva, “în afara ... Şi el practică 
astfel o (non)scriere... Poate că nici nu “ştie” cum se scrie o poezie! Cine ştie, de 
fapt, cum se scrie poezie? Cum poţi evolua astfel încât permanent să te situezi în 
coordonate perfecte - înăuntru, afară, ori pe hotar? Sistemul tău propune o 
axiologie, poate edita o astfel de performanţă? Cine o poate omologa, 
performanţa aceasta? (Punctul de sprijin, s-a convenit cândva, ar trebui sa fie 
afară pentru a răsturna Pământul...) Ce sistem de valori aplici când judeci faptele 
(non)culturale ale celorlalţi? Insist să te întreb -cine şi cum operează acest 
sistem, cum se invalidează, în raport cu acesta, alte tipuri de discursuri şi de ce? 

Revenind, acum, la povestea de la început... Majoritatea avem viciul oralităţii, 
uneori şi al sporovăielii (in)culte... Uneori lecturăm cu aceeaşi frivolitate cu care 

flecărim. Şi putem muta aceeaşi frivolitate în zona semnelor pentru a ajunge la 
ticurile ironizate de acea frază a domnului Marin Mincu. Ajungem, deci, şi la 
“calofilie”... Cum din primele ore ale şcolii, cînd incepem joaca cu beţele, 
bastonaşele, amestecăm semiotica şi semnificanţii cu caligrafia... în timp, dorinţa 
de “a scrie frumos” poate să inunde cu uşurinţă semnificanţii doar din ambiţia 
nemăsurată de a lăsa urmele trecerii noastre zglobii printr-un decor 
recognoscibil... Aici tronează cu voioşie textierii sau poetesele despre care 
vorbeam mai devreme... Pe-aici hălăduieşte jovial, partinic sau chiar arogant 
însuşi Kitsch-ul pe care cu haz îl evocai mai devreme. însă năravurile acestea au 
fost, deja, exploatate cu multă sârguinţă de-o seamă de mişcări revolute ce şi-au 
croit pîrtii gălăgioase prin zona asta minată.... Crezi că mai are haz, dincolo de 
prospecţia individuală, reinventarea şi implementarea “industrială” a unui astfel de 
sistem? (amintesc, la plezneală, de câteva nume de la jumătatea veacului trecut, 
J. Chamberlain in USA, Cesar prin Franţa ori de Grupul Independent din Londra 
-cu Richard Hamilton în vîrf de băţ... încă nu s-au răcit nici ăştia, crezi că lumea e 
atât de nerăbdătoare să îşi vadă donaţi şi rebotezaţi atât de curând puişorii teribili? 
...O întrebare retorică într-un borcan de chestiuni retorice... Nici nu o să se vadă...) 
Deci multe din isprăvile avangardei, odată epuizate, nu mai sunt ..avangardă. Au 
lăsat victime şi epigoni, dar nu pot cunoaşte aceeaşi intensitate, evident, ca până 
acum, adică nu la nivel de gaşcă, de sistem cultural... Sunt istorii adjudecate, 
parafate, consumate.. îmi amintesc că şi eu, pe la 14 ani, cînd nici nu-mi tocisem 
încă bine stiloul Flaro cu primele texte mai răsărite, mă apucasem să încropesc 
manifeste “neo(necro)avangardiste” despre scrierea solemn-alandala şi ridicarea 
la ceruri a unor struţocămile dadaistorenascentiste! Mai tîrziu am aflat că, dincolo 
de traumele personale ale asumării unei misiuni obscure “pe frontul” unei zone cu 
profil umanist existau tot atâtea individualităţi ce îşi urmau propriile lor reflexe, 
după tipare indescifrabile, irepetabile... Are sens să încerci a anexeza spiritual 
nişte continente atât de îndepărtate, manipulând nişte hărţi a căror actualitate e 
îndoielnică?... Personajul picaresc pe care-l propui are coloratură, sînge şi 
muşchi. Cum va arăta când vei reuşi să-l donezi? Va ieşi o armată, un regiment, o 
falangă? 



FS: 

Să vin cu pluri-răspunsuri acum, şi s-o iau încet ca Dolănescu... Ce-aş putea 
replica la un eseu, un contra-eseu? Ne bazăm pe standarde ca să ne înţelegem 
reciproc, trăim într-o lume a convenţionalismului. Când afirmi că “a ieşit cap iar 
eu spun că e pajură”, depinde din ce unghi priveşti. Dacă te uiţi de sus: este 
cap, însă dacă mă aplec niţel şi privesc de jos: este pajură. De ce să nu 
analizăm din toate perspectivele artistice sau ne. 

Ca la o muzică de jazz: la fiecare audiere/simţire s-apară diferit; ori ca la 
comedia del arte, chiar dacă implicată în improvizaţii. 

Nu toate avangardele au caracter distructiv: de pilda Pop Art - bazat pe reclame, 
colaje, comercial; 

iar AutArta chiar încearcă să transforme în artă exteriorul ei, luând ceea ce nu e 
nici urât nici frumos - neutro-soficul/neutro-artisticul. 

Paradoxismul, prin negare, nu distruge, ci explorează latura inversă. Nu Voltaire 
afirmase că legile în artă sunt făcute pentru a fi încălcate? Privind actualitatea 
îndoielnică sau nu: este adevărat că pe vremea dictaturii avea mai multa 
aderenţă, deşi manifestul fusese oral - fiindcă eu nu puteam să public mai nimic 
(până şi matematică îmi interzisese Inspectoratul Şcolar Dolj în revistele ce le 
edita) - de aceea am şi... “Fugit.../ jurnal de lagăr” în Turcia. 

Fondul social-politic a implicat forma paradoxistă. lata nişte idei simplificate, ne 
pe gustul lui Mircea: 

Paradoxismul a pornit ca un protest anti-totalitar împotriva 
unei societăţi închise, România anilor 1980, unde întreaga 
cultură era manipulată de un singur grup. Numai ideile lor 
contau. Noi, ceilalţi, nu puteam publica aproape nimic. 

Şi-atunci am zis: hai să facem literatură... fără a face 
literatură! Să scriem... fără să scriem nimic. Cum? Simplu: 
literatura-obiect. ‘Zborul unei păsări’, de pildă, reprezenta un 
“poem natural”, care nu mai era nevoie să-l scrii, fiind mai 
palpabil şi perceptibil decât nişte semne aşternute pe hârtie, 
care, în fond, ar fi constituit un “poem artificial”: deformat, 
rezultat printr-o traducere de către observant a observatului, 
iar orice traducere falsifică într-o anumită măsură. ‘Maşinile 
urnind pe străzi’ era un “poem citadin”, ‘ţăranii cosând’ un 
“poem semănătorist”, ‘visul cu ochi deschişi’ un “poem 
suprarealist”, ‘vorbirea în dodii’ un “poem dadaist”, ‘conversaţia 
în chineză pentru un necunoscător al acestei limbi’ un “poem 
lettrist”, ‘discuţiile alternante ale călătorilor, într-o gară, pe 

diverse teme’ un “poem postmodernist” (inter-textualism). 

O clasificare pe verticală? “Poem vizual”, “poem sonor”, 

“poem olfactiv”, “poem gustativ”, “poem tactil”. 

Altă clasificare în diagonala: “poem fenomen (al naturii)”, 

“poem stare sufletească”, “poem obiect/lucru”. în pictură, 
sculptură analog - toate existau în natură, de-a gata. 

Deci, un protest mut am făcut! 

Mai târziu, m-am bazat pe contradicţii. De ce? Pentru că 
trăiam în acea societate o viaţă dublă: una oficială - 
propagată de sistemul politic, şi alta reală. în mass-media se 
promulga că ‘viaţa noastră era minunată’, dar în realitate ‘viaţa 
noastră era mizerabilă’. Paradoxul în floare! Şi atunci am luat 
creaţia în deriziune, în sens invers, sincretic. Astfel s-a 
născut paradoxismul. Bancurile populare, la mare vogă în 
‘Epoca’ Ceauşescu, ca o respiraţie intelectuală, au fost surse 
de inspiraţie superbe. 

“Non”-ul şi “Anti”-ul din manifestele-mi paradoxiste au avut un 
caracter creativ, nicidecum nihilistic (C. M. Popa). Trecerea de 
la paradoxuri la paradoxism a descris-o foarte documentat Titu 
Popescu într-o carte clasică asupra mişcării: “Estetica 
paradoxismului” (1994). Pe când I. Soare, I. Rotaru, M. Barbu, M. N. Rusu, 
Gh. Niculescu au studiat paradoxismul în opera mea literară. 

N. Manolescu se exprima despre un volum de versuri al meu 
că este "în răspăr". 

Nu am avut un premergător care să mă fi influenţat, ci m-am 

inspirat din situaţia pe dos care exista în ţară. Am pornit din 
politic, social, şi treptat am ajuns la literatură, artă, filozofie, 
chiar ştiinţă. 

Prin experimente bazate pe contradicţii s-au adus termeni noi 
în literatură, artă, filozofie, ştiinţă, chiar şi noi proceduri, 
metode, algoritmi de creaţie. într-unul dintre manifeste 
propusesem deturnarea sensului, de la figurat la propriu, 
interpretări în contra-sens ale expresiilor şi clişeelor lingvistice, 
etc. 

Avangarde rezultă şi prin inversarea criteriilor axiologice. Dacă în teoria măsurii 
(estetice) schimbăm norma? 

Trebuie să fii la curent cu ce nu se scrie si ce nu se face în artă - ca să ocupi 
acel teren viran, să-l desţeleneşti... 

Uite, căutarea unui nou suport de transmitere a literaturii, artei, culturii. în 
prezent se poartă cel electronic: nu se simte pe-aproape chiar o arta electronica? 
[comuniune stranie de termeni]. 

Ne folosim de e-mail, e(lectronic)-grup, e-carte. 

în tragedia antică, în romanele poliţiste, intriga, misterul domină; a venit Beckett, 
“En attendat Godot”, şi nici o intrigă nu mai există, iar spectatorul pieselor sale se 
plictiseşte de moarte, teatrele dau faliment jucându-le pe Beckett! 

Cultura se repetă, ca şi viaţa, dar la un nivel superior, diferit. 

Romantism, neoromantism, clasicism, neoclasicism, realism, neorealism, 
paradoxism acum, neoparadoxism mâine. Cultura se repetă în comparare cu 
ştiinţa care creşte exponenţial. 

Din fericire, ştiinţa influenţează cultura, dându-i noi suporturi, noi metode şi 
instrumente de creaţie. Deci, cultura nu se repetă. 

Ce zici de pictura (cinetica): cu motoraş şi videocasetă? 

Centrul Cultural Georges Pompidou din Paris (arhitecţi: Richard Rogers şi Renzo 
Piano) arată ca un Bauhaus întors pe dos, pe care l-am vizitat în vara anului 
1992, având aspectul unei... rafinării (de petrol)! Unii artişti francezi erau 
revoltaţi de această neobrăzată imixiune a tehnicii în artă. 

Bauhaus-ul era o mişcare germană de îmbinarea a ştiinţei cu arta în arhitectură. 
Marinetti a respins trecutul, slăvind maşina (1909-10). 

Umberto Boccioni, în futurismul său, a-ncercat să exprime noul sens de spaţiu- 
timp, dat de Minkowski şi Einstein, din fizică în pictură: “Dinamismul unui ciclist” 
(1913). 

Arhitecţii sunt oameni de ştiinţă şi artişti. Sculpturile lui Heleman Ferguson se 
compun din corpuri geometrice, precum benzi Mobius, toruri - proiectate pe 
calculatoare grafice după formule şi algoritmi matematici . 

Inginerul şi arhitectul greco-francez Yanis Xenakis, născut la Brăila, a compus la 
Paris muzică de avangardă (voci fără cuvinte; în “Metastasis” se-aude un avion 
cum îşi ia zborul!; alte compoziţii urmează Legea lui Poisson a Numerelor Mari) 
folosind reguli din ştiinţele fizice, acuzat deci c-ar fi scris muzică desensibilizată. 
Extravagant. Şi-a fost în conflict deschis cu Pierre Boulez, compositor şi dirijor 
francez, contemporanul său. 

Alţii, prin procedee simple - precum repetiţia de pildă (Reich, Gorecki), ajung la 
efecte speciale. 

Vor fi mereu avangarde, altfel arta, literele ar muri... Experimente vechi vor 
reveni cu prefixul neo- ca-n spirală (neo-dada, neo-impresionism, neo- 
expresionism, neo-...). Chiar crezi că va dispărea noul? Sau prin combinarea 
avangardelor anterioare, precum fluxus - mai ales în reprezentarea scenică, care 
însemna prin anii 1960 în SUA: o parte Dada, o parte Bauhaus, şi o parte Zen, 
bazându-se pe spontaneitate, minimalitate, poante, trucuri care provocau chiar şi 
răniri ale actorilor. Dintre astfel de artişti menţionez pe japoneza Yoko Ono, 
văduva celebrului John Lennon, conducătorul formaţiei Beatles. 

Există şi mişcări mai puţin cunoscute: Color Field Painting, Action Paint, Informai 
Art (care înseamnă artă fără formă), Fluxus (în performanţa dramatică, 1960-70, 
Beuys, Paik, etc.), Arta Conceptuală (idea primează înaintea obiectului în vizual). 
Transformări mai mici, transformări mai mari... 

Fiindcă tot nu sunt eu artist (ci autartist), şi nu am talent la pictură, şi-a trebuit să 
mă redocumentez pentru interviul ramas neterminat cu stimabilii Mugur - 
reporterul sau redactorul fotomagazin - şi Mircea Herder, 

Arta Conceptuală apărea prin 1963, şi se consacra în 1970 cu o expoziţie la New 
York, numită sugestiv "Informaţie". 

Trăsătură dominantă era "dematerializarea artei obiective", în sensul că dispărea 
'obiectul' ca principal şi se impunea 'idea'. Era un curent antiformalist - după 
criticul Lucy Lippard. Astfel, Joseph Kosuth posta, nici mai mult nici mai puţin, un 
tablou care conţinea doar litere, nimic desenat, pictat, ori fotografiat: "Arta ca 
Idee ca Idee", 1966, în care copiase din dicţionar definiţia cuvântului englezesc 

"painting" (şi conotaţiile sale). Chiar mai mult: el a declarat că toată arta este 
conceptuală în natură, deoarece arta există numai în funcţie de concepte 
(atitudini, viziuni, idei). 

Arta conceptuală se tragea cumva din Sculptura Minimalistă [Sol LeWitt, care 
afirma ca: idea este motorul care generează arta - în sensul că după ce ai idea 
(=planul/proiectul/decizia) realizării obiectului artistic, înfăptuirea lui devine 
mecanică, rutină], iar în fotografie arta conceptuală prezenta afişe şi reclame - 
deci transmitea 'informaţie'. 

Alţi reprezentanţi: Daniel Buren, Lawrence Weiner, Robert Barry. 

Bineînţeles, ca în orice avangardă - chiar şi-n paradoxism, era nevoie de 
conştientizare a lumii artistice asupra acestui nou stil or spirit în creaţie, numit 
Arta Conceptuală, prin eseuri şi manifeste scrise de critici sau artişti (ori scriitori 
în alte cazuri). 

Arta Conceptuală a apărut înaintea aşa-zisului "postmodernism" - noţiune de fapt 
ambiguă, controversată de unii critici, considerată iniţiată din anii '80, 
(postmodernism ar însemna, etimologic, "după modernism", dar fiecare epocă în 
parte a avut un modernism al ei, contemporanism cumva, deci postmodernismul 
în raport cu o epocă era modernism în raport cu altă epocă!). 

Cred că se băga pe gât 'postmodernismului' tot ce ţine de "experiment" şi mai 
ales de "intertextualitate" şi "transdisciplinaritate" - ori chestiunile acestea apar 
încă de la Baudelaire poetul (el zicea "eclectism"). 

Marcel Duchamp, prin obiectele sale “gata făcute”, a influenţat apariţia Sculpturii 
Junk (din deşeuri neutilizabile... obiecte de artă!). 

Barochiştii împopotonau arta cu tot felul de floricele şi brizbizuri, suprematiştii au 
redus-o la câteva elemente (nişte linii drepte, două culori, simplitate - vezi 
“Dreptunghiurile”, care nu erau prea dreptunghiuri, ale unui Malevich). 

John Cage, cu care am avut onoarea să schimb nişte epistole, muzician 
experimental ist american, a compus odată, la un concert, un cântec... mut! 

Adică, atunci când s-a anunţat titlul partiturii sale, numită 4’30” (= patru minute şi 
treizeci de secunde), nu s-a cântat nimic în acest interval de timp. Publicul în 
sala era contrariat, aştepta sa “înceapă” melodia... Dar, foietul şi zgomotele 
spectatorilor au constituit ele însele... partitura! 

Gurile răuvoitoare au comentat că asta a fost cea mai bună compoziţie a sa (!) 

Când eram în lagărul turcesc, refugiat politic, alături de sumedenie de marinari 
constanţeni de-ai voştri, care săreau în Bosfor, am participat la un concert 
simfonic dat de L’lnstitut d’Etudes Frangais d’lstambul. Acolo, un cântăreţ 
japonez, emigrat în Franţa, în loc să cânte pe coarde bătea cumva primitiv în 
lemnul instrumentului. 

Crizele artistice au rolul lor, şi datoritş acestora apare progresul. Dacă prăpastie 
n-ar fi, nu s-ar observa muntele. Nimic nu e constant ori static - în afara 
schimbării. Necesară! 

Deci: tot răul spre bine! 

Această acuză că “s-a mai făcut”, o poţi arunca cu uşurinţă asupra oricui. 

Devine chiar o prejudecată. Există cineva ‘în totalitate’ original? Haida-de! 

Că să fiu mai clar (ori, dimpotrivă, să confuz mai mult), deosebirea dintre Arta 
Brută (1945) şi AutArta (1990): 

a) Arta Bruta era făcută din suflet , chiar dacă de copii şi alienaţi mintali care o 
făceau stângaci, încât arăta neprelucrată, necoaptă, frenetică, într-un cuvânt 
brută; 

AutArta e făcută din rutină , obiect care nu avea la început destinaţia de “artistic” 
şi aparţinea unor domenii din afara artei. 

b) în Arta Brută se încerca exprimarea frumosului - deşi reprezentat la nivel 
elementar de amatori, fiecare cum se pricepea; 

în AutArtă se exprima urâtul aşa cum e, iar frumosul este urâţit; se mai 
relevează şi neutrul (noţiune între frumos şi urât). 

c) Arta Brută era voită , AutArta este accidentală . 

d) Arta Brută folosea ca o eliberare a subconştientului , în special pentru alienaţi, 
era ca o terapie (vezi de pildă: psiho-dramaturgia, psiho-arta, psiho-literatura); îin 
felul acesta psihiatrii puteau studia obsesiile pacienţilor (chiar şi ale copiilor, 
deseori în imposibilitatea de-a mărturisi ce-i neliniştesc), căutând diminuarea lor, 
deci o metoda de tratament; 

AutArta foloseşte conştientul , planificat, organizat, direcţionat spre viaţa 
reală/cotidiană/banală dar nu spre artă. 

e) Deosebirea esenţială constă în faptul că Arta Brută era totuşi cu intenţie , în 
sensul că subiecţii desenau şi pictau conştienţi de acţiunea lor; 

AutArta este fără intenţie , de exemplu: în “Outer-Art” ‘non-desenele’ (pp. 92-96), 
‘anti-desenele/ -schiţele’ (108-114) la început nu au fost decât nişte simple ciorne 
în maculatorul meu îin care-mi notez sarcini cotidiene, fără nici o legătură cu 
arta. Abia mai târziu, răsfoind ciornele să văd ce sarcini către mine-însumi mai 
rămăseseră (cumpărături de făcut, încercări de demonstrări ale unor teoreme 
matematice pentru articole de cercetare, reparaţii necesare la maşina, softuri noi 
de învăţat şi încărcat pe computer, telefoane de dat, plătirea bill-urilor, notarea 
adreselor unor prieteni) am constatat cu uimire că unele pagini aveau o formă 
mai deosebită - liniile care tăiau sarcini realizate păreau vesele ca nişte desene, 

semnele de întrebare (la nerezolvare) îngreunau privirea... le puteam considera 
compoziţii în... ‘arta modernă’. Tot ce e ‘deosebit’ astăzi, se numeşte modern! 
Mai sărat decât sarea (?) 

Ori ‘mâzgăliturile’ (la propriu!), mai ales partea a doua, numite şi “ante-artă” 
(atenţie, nu ‘anti’) sau “post-artă” <Scribblings> [pp. 57-87] au rezultat din 
acelaşi maculator: pe care îmi ştersesem pensula fie pe paginile cu formule 
matematice ori cu îinsemnări - la întâmplare, fără ca la început să le fi dat vreo 
interpretare. Erau pur şi simplu gunoaie. Multe din aceste ciorne le-am aruncat. 

Nici prin gând nu-mi trecuse iniţtial că le-aş putea da vreo conotaţie 
(aut/non)artistică! 

Spre deosebire de Sculptura Gunoi sau Asamblare, care mixau deşeuri 
dezagreabile într-un întreg agreabil, AutSculptura prezentă gunoiul ca, 
bineînţeles, gunoi! Iarăşi Oul lui Columb! 

AutPictura “Decorativă” este graffitiul făcut cu spray pe ziduri în California de 
copiii şi adolescenţii din ganguri pentru a face rău ori aş bate joc - poate şi-o 
formulă de protest social. 

Dincolo de filosofi există filosofie, dincolo de artişti (ca tine) există artă 
(neartistică făcută de mine şi alţii fără să-şi dea seama!) - ca să mă citez cu 
multă... modestie. 

Unii au făcut avangardă de dragul avangardei, poate din vanitate. N-aţi dedus 
latura politică a paradoxismului? Eu aşa am simţit atunci, paradoxismul s-a 
născut singur, nimic forţat, totul a decurs organic: în protest şi dedublare. Voi n- 
aţi simţit dictatura, doar puţin miros, eraţi pufoşi pe-atunci, de-aceea nu ne- 
nţelegi pe noi, bătrânii. 

Pentru mine: el a fost o răsuflare, precum bancurile politice de-atunci care acum 
nu mai au căutarea şi savoarea din acele timpuri. Când interzici ceva, interzisul 
devine mai dulce, mai misterios, în mod paradoxal ajunge să trezească interes, 
s-atragă. 

Uneori iei lucrurile prea mot-â-mot. Sistemele în artă sunt ca nişte ameobe: fără 
forme fixe, ci mişcătoare. 

Desigur, toţi suntem subiectivi, ţiganul îşi apăra ciocanul, controlaţi de simţuri. 
Totul este îndoielnic la urma urmei. 

în jurul unora, promovaţi de la centru, se face mai multa gălăgie - de aceea 
privesc cu scepticism centralismul (moştenire comunistă?) cultural românesc... 

Non-poezia de-acum poate însemna poezia de mai târziu. 

Te referi la “singurul reper pe care-l propui este personajul tău”, dar Dubuffet n-a 
format el singur un curent (numit “Arta Brută”)? în colecţia sa pariziană, începută 
în 1945, ceilalţi exponanţi erau anonimi. 

Şi, totuşi, n-ai văzut antologiile paradoxiste, într-a doua sunt cuprinşi, hai să zic şi 
eu “textieri” (în loc de non-poeţi, ori experimentalişti), 100 literaţi de pe glob, cu 
scrieri în diverse limbi, iar în a treia circa 40 (cu distihuri paradoxiste până şi-n 
chineză!). 

Refuzul face parte din artă, este mai plastic, mai incitant şi atractiv decât 
acceptul. Refuzul este mai artistic decât acceptul. 

John Chamberlain este reprezentant al Artei Construcţiilor şi Asamblărilor, unde 
nu se mai ştie dacă rezultatul este o sculptură sau altceva! Cu părţi 
dezmembrate dintr-un automobil (din nou ştiinţa şi tehnica) re-membrează un 
‘obiect’ (din deşeuri inutile, obiecte de artă utile cumva; din vechi se formează 
noul). Această procedură se aseamană cu Junk Sculpture [un alt exemplu de 
imposibilitate a graniţelor în arte - de unde necesitatea excesului de 
conştientizare publică a (non)artisticului], îmbină materialele diverse (metal, 
sfoară, lemn, etc.). Rauschenberg, de pildă, combină chiar pictura (un tablou) cu 
asamblarea (o pernă, un postament şi suport de lemn), “Odalisk”, 1955-8. 

Ori Loiuse Nevelson, categorisită de asamblistă (în lemn), dar şi 
invaironmentalistă (Arta Mediului înconjurător). 

Folosind culori pure, armonioase, independente de natură, Robert şi Sonia 
Delaunay au format un curent numit de ei “orfism”, în vreme ce acelaşi curent 
este numit de americanii Stanton Macdonald-Wright şi Morgan Russell 
“sincronism”! 

Să luam Artei Pământului (Earth Art), sculptura a mediului înconjurător, adică la 
nivel mega (de câteva mile dimensiune) în comparaţie cu sculptura anterioară 
limitată în spaţiu. Şi această Artă a Pământului a fost posibilă tot datorită ştiinţei 
şi tehnologiei (maşinării care permiteau aceste construcţii) - de pildă 
“Debarcaderul în spirală”, de Robert Smithson, din 1970, care are 457,2 m. 
lungime, în Great Salt Lake, Utah. Tot aici trebuie amintit şi bulgarul Christo 
(Javacheff) devenit cunoscut pentru învelirea/împachetarea (temporară numai, 
atât era posibil) unor insule cu ţesături festive, decorative (sau măcar intenţia, 
proiectul). 

Şi aici doar doi reprezentanţi există - deci nu numărul persoanelor implicate într- 
un stil de creaţie dictează valoarea. 

Cât despre Richard Hamilton, acesta face parte din Pop Art (1950), cultura 
comercială, rezultată din colaje bazate pe reclame, imixate cu nuduri, satire, 
ilustraţii, fotografii de personalităţi ale zilei, benzi animate în speţă din spaţiul 
anglo-saxon - urmaşă a lui Marcel Duchamp. 

Nici una de mai sus nu-i apropriată AutArtei. 

Arta Rococo este de fapt un Baroc târziu în artele decorative. 

Am primit de la A. Rezus volumul lui Mircea Ţuglea “Proezia” - eram tare curios 
şi incitat după titlu, în special că Herr Ţug(u)lea este mai reţinut (a învăţat de la 
nemţi) la schimbul de comunicări contradictorii, şi rămân la părerea că 'poezia' şi 
'proza' se contopesc într-un nou gen literar, "proezia" (asta începând cu 
moderniştii), fericită îmbinare de noţiuni, susţinând trans-disciplinaritatea. Dacă 
v-ar întreba cineva: care-i etimologia cuvântului, ce-aţi răspunde? Poate, 
cândva, dicţionarele de termeni literari vor trebui să-l menţioneze. 

Ruperea versului ţuglean îmi aminteşte de Cezar Baltag, neliniară, tocmai pentru 
a-ţi ţine suspansul. Versurile cu cap şi coadă, puse fiecare într-o linie, 
monotonizează poemul, chiar îl mecanizează - mai ales în formă clasică. Şi, la 
fel ca-n ştiinţă, neliniaritatea e mai complexă şi mai în relief. Neliniaritatea 
înlocuieşte sărăcia metaforelor în poezia contemporană a cotidianului. 

Am observat la Generaţia '90, prelungire de la Generaţia '80, încercarea de 
nefonetizare a ortografiei româneşti, după modele anglofone în speţă. Herr, 
prietenul comun, Muggur Grossu (hai să-i aplic propriu-i stil!), scria "kitschura", 
un optzecist spunea "hai-ku mine", etc. 

Asta-i o de-banalizare a cuvintelor tocite de ani. 

Pe urmă, nouăzeciştii folosesc devierea fonetică - dar receptorul trebuie să fie 
unul instruit, iniţiat, cultivat. 

Şi la poeţii postmodernişti germani existase o vreme când aceştia scriau 
cuvintele compuse [care în germană se pun într-un singur cuvânt], în mod 
separat, adică despărţite - ca-n majoritatea celorlalte limbi. 

lată o uşoară deviere fonetică, subtilă, surprinzătoare, din Jules Vernes, precum 
am găsit într-un ASALT: 

"20 000 de leghe sub mări" devenea "20 000 de leghe sub nări" (Mădălin 
Roşioru). 

Sau parafrazarea (procedeu, aş zice, paradoxist) sintagmelor clasice, ori/şi 
populare. Numai că traducerea se ratează... 

Este o 'creaţie pe dos', la diverse grade de întoarcere - procedeu, aş afirma din 
nou, paradoxist. la uite şi: "Moşule, ce tânăr eşti", ori "zicerile" care se reflectă în 
"contra-ziceri" (Silviu Dănciu). 

Ce să mai inventeze şi bietul scriitor, în această societate de consum - care se 
va impune şi în România, ţară "specializată" in imitarea modelelor străine şi 

ignorarea alor ei neaoşe? Societate pe care o va durea-n cot de poezie şi proză 
şi... comentarii literare. 

Forţarea limbajului este împinsă la extrem în unele texte, ajungând spre 
ilizibilitate. Iar, cu cât discursurile sunt mai fragmentare (Dumitru Crudu), mai 
încâlcite până la ermetism (Ştefan Peca, "Picabo/Pinguini"), cu referiri cât mai 
neauzite, cu atât l-i-t-e-r-a-t-u-l eSTe konsyderat may mOdeRn. Se appellează 
IA shok shi skandall... 

Scrierea, ca şi programarea, neliniară atrage mulţii debutanţi. 

Boala citatelor şi auto-citatelor, aluziilor culturale - în poezie - a existat de când 
lumea; iar inter-textualitatea o primeşte ca la ea acasă. 

L-aş parodia şi eu pe Mircea, glăsuind 'Să rămânem cu ce n-avem'! 

Surprinzător că voi, aştia tineri, v-ati americanizat mai mult ca mine, cetăţeanul 
american - care trăieşte peste ocean de zece ani de zile! Sărbătoriţi "Valentine's 
Day", iar pe lângă mine ziua trece nebăgată în seamă. 

Aniversaţi "Thanksgivings" nici nu ştiu pentru ce motiv, fiindcă indienii nu v-au 
dat nimic(!) - pe mine mă bucură doar că am liber de la universitate o 
săptămână, spre sfârşitul lui noiembrie. {Precum era 23 August pe vremea 
comuniştilor - şi nu mă duceam la serviciu... macabră comparaţie.} 

“Ambiţia nemăsurată de a lăsa urmele trecerii noastre zglobii” este exactă: toţi 
artiştii suferă de vanitate, de aceea probabil şi voi îmi luaţi acest interviu, de 
aceea probabil şi eu vă răspund... Cine susţine contrariul este mai vanitos şi 
ipocrit. 

SCURTE ESEURI 

AUT-ARTA 



Şi m-apuc eu, aşa, într-o bună zi, să răsfoiesc câteva ceasloave de Istoria Artei, 
tipărite în America, fiindcă tot fusesem provocat. . . Privesc picturile, graficele, 
sculpturile, m-afund în (anti-)meditaţii. Şi pe urmă nu mai mă dezlipeam de cărţoaie, ba 
am scris dintr-un foc şi trei manifeste şi antimanifeste pro şi contra artei! 

Că arta trebuie să fie frumoasă, scriu eseiştii, trebuie să placă ochiului, să fie 
inteligentă. . . ni se explică. Etc. Numai că aiste atribute sunt subiective, şi ce-ţi place ţie, 
Domnule Critic, nu-mi place mie. Dar, nu-i de mirare că mie-mi vine mereu să fac invers 
când îmi dă cineva sfaturi! Şi-atunci, cu o ură neslăbită, mi-am şoptit în barbă: păi, dacă 
toată lumea noastră se dă în vânt după frumos, hai să facem şi de-a-ndoaselea (!) Şi uite- 
aşa se născu “aut-arta” (în engleză “outer-art”): care înseamnă să facem artă cât mai 
urâtă, cât mai proastă, cât mai greşită cu putinţă! Nu mă credeţi? Atunci daţi o fugă 
la situl w ww. gallup . unm.edu/~smarandache/ a/ outer-art . htm 

să citiţi cu urechile dv. (anti-)manifestele pentru aut-artă, adică artă în afara artei, sau 
vedeţi mo(n)stra din pagina următoare. Am încercat să şi ‘pictez’, tocmai pentru că nu 
mă pricep, sunt chiar anti-talent, şi am căutat să scot nişte creaţii cât mai tâââmpiteee şi 
stuuupideee, ha ha ha! . . . Iată un tablou rarisim mai jos, se numeşte “Urâţenia Artelor- 
Frumoase”. . . Nu ştiu cât de mult am reuşit, dar mă puteţi depăşi Dv.? Ca la un concurs 
cu Bulă: care iese pe ultimul loc . . . câştigă! 

[V-aştept (cre)aţiile aut-artistice şi (anti)opiniile la andresa: smarand@unm. edu . jAdios!] 
Bibliografie: 

1) H. H. Arnason, Histoiy of Modern Art / Painting / Sculpture / Architecture / 
Photography, Third Edition, Revised and Updated by Daniel Wheeler, Harry N. Abrams, 
Inc., Publishers, New York, 744 p., 1986. 

2) H. W. Janson, Plistory of Art, Fifth Edition, Revised and Expanded by Anthony F. 
Janson, Harry N. Abrams, Inc., Publishers, New York, 960 p., 1995. 

* *=■ 

UGU OF RM-ARTS 



Ab ovo 



începând din clasa a cincea, la Şcoala Generală din Bălceşti, profesorul de matematică 
Ion Bălaşa (un om extraordinar, căruia îi datorez dragostea pentru demonstraţii), ne 
obliga să ne abonăm la Gazeta Matematică şi să trimitem rezolvări de probleme, 
prin unnare din anii 1965-6 mă aflam deja cu creaţia in stătu nascendi. 

Am debutat journalistic în anul 1971, când eram elev, în revista Liceului Pedagogic din 
Craiova, “Năzuinţe”, unde activam ca redactor la rubricele de enigmistică şi ştiinţă. Am 
publicat un careu tematic de rebus, intitulat "Păstorească", şi un set de probleme propuse, 
distractive/recreaţionale de matematică. 

Debutul literar tot în revista “Năzuinţe” l-am avut, în 1979, după ce absolvisem ca şef 
de promoţie Facultatea de Informatică, cu poemul "Cifrele au început să vibreze", care-i o 
ars gratia artis, didactică, de trecere dinspre domeniul exact către cel umanistic. 



însă adevăratul debut în versuri s-a întâmplat în 1980, când Geo Dumitrescu, 
remarcabilul poet care se ocupa de începători, mi-a inserat în “Luceafărul” poeme 
metaforice, şi-n acelaşi an revista “Orizont” din Timişoara şi-a deschis porţile creaţiilor 
mele, care mai târziu vor forma volumul de debut “Formule pentru spirit” (1981). 
Bănăţenii mi se păreau mai deschişi, mai occidentali, faţă de bucureşteni. 

întrucât veneam din domeniul ştiinţei, mi-era ruşine să scriu poezii şi căutam să ascund 
preocupările mele cunoscuţilor, aşa că între 1980-1984 am semnat cu pseudonimul 
Ovidiu Florentin - despre care puţini ştiau! 



Ca un adevărat opus sectile, creaţia mea se întindea pe trei fronturi în mod simultan: 
matematică, literatură, şi rebus. 

Era greu de publicat în vremea aceea, trimitem plicuri pe la diverse periodice din ţară şi 
străinătate. Colaboram pe la majoritatea revistelor şcolare, începând din 1979, precum 
Gazeta Matematică (seriile A şi B), Ştiinţă şi tehnică, Magazin, RMT, Octogon, etc. dar 
şi lucrări de cercetare în Analele Universităţii din Timişoara, Buletinul Universităţii din 
Braşov, Buletinul Institutului Politehnic din Iaşi, Buletinul Institutului <Traian Vuia> din 
Timişoara, Revue roumaine de linguistique (Bucureşti), Gaceta Matematica (Spania), 
American Mathematical Monthly (SUA), Crux Mathematicorum (Canada), Zentralblatt 
fur Mathematik, Intelligencer (Germania), Omar El Khayam (Tunisia), Nieuw Archief 
voor Wiskunde (Olanda), etc. Plus jocuri de cuvinte îin Caruselul enigmistic, Rebus. 
Odată, când am expediat un articol de Teoria Analitică a Numerelor în Franţta, securistul 
de la întreprinderea de Utilaj Greu din Craiova, unde funcţionam ca analist programator 
la Central de Calcul, m-a chemat în cabinetul lui şi m-a pus să dau declaraţie. . . 

Până în prezent am contribuit cu materiale la peste 200 reviste de pe glob. 

Redau mai jos poemul meu de “tranziţie” matematico-literară 



Cifrele au început să vibreze 

mi-am încărcat buzunarele 
cu cifre şi pătrate 
şi am vâslit hoinar 
pe drumuri 

la fiecare colţ al liniei curbe 
a vieţii 

aruncam cu cercuri şi triunghiuri 
în mulţime şi ele rezonau 
cu cifre am pavat şoseaua iar 
sub paşii mei 
au început să vibreze 
când mi-am umplut plămânii 
de ele 

s-au convertit în litere 
şi am descins pe 



drumul poeziei. 




Un Om şi-o Operă 

(Aurel M. Buricea la 65 de ani) 



în categoria matematicienilor poeţi, alături de Omar El Khayyam (c. 1047- c. 
1122, persan), Paul Valery (1871-1945, francez), Ion Barbu - Dan Barbilian 
(1895 - 1961, român), Viorel Dinescu, Dumitru Mureşan, George Isac (Canada), 
etc. se încadrează şi scriitorul Aurel M. Buricea (n. 1 943 în judeţul Brăila). 

îi lecturasem poemele când eram în ţară (înainte de 1988) şi-l citasem într-un 
scurt eseu de-al meu - pe vremea când mă preocupau imixtiunile ştiinţei în 
literatură sau artă, dar şi propria-mi creaţie lirică. 

Recent, am primit volumul său de versuri „Vama din rod”, prin e-mail. Cred ca 
poetului nostru i se potriveşte foarte bine butada lui Edgar Allan Poe: „Pentru 
mine poezia nu a fost un scop în sine, ci o pasiune”. 

Buricea refuză ermetismul barb(il)ian, dând naştere unei lirici curgătoare şi 
cristaline: 

din sentimente am fost dezertor 
realitatea m-a-nvăţat sa fiu lucid 
pot lesne vama din roade s-o ucid 
în orice viziune mă nasc şi mor 

Slovele sale au ritm şi rimă, spre deosebire de modernismul şi postmodernismul 
în care a vieţuit... {Ca o glumă, să-l amintesc pe Robert Frost, poet tradiţional, 
care afirmase că: A scrie versuri libere este echivalent cu a juca tenis cu plasa 
neridicată!} 

Matematica, modus operandi [mod de operare], şi poezia modus vivendi [mod de 
viaţă], s-au intersectat admirabil în creaţia profesorului Buricea. 

A publicat 13 volume de versuri, şi-a colaborat la zeci de reviste literare. 

Pasiunea de Dascăl şi Creator 



Au trecut 20 de ani de când mă rostogolesc prin exil: doi ani în lagărul de 
refugiaţi politici din Turcia (în Istanbul şi Ankara), şi 18 ani în America (statele 
Arizona şi New Mexico). 

îmi amintesc de vremea când eram în ţară, apoi în străinătate, şi colaboram cu 
fervoare la revistele şcolare : 

A) străine: American Mathematical Monthly, Mathematics Magazine ; 
College Mathematical Journal (SUA); Crux Mathematicorum (Canada); 
Zentralblatt fur Mathematik (Germania; recenzent pentru Teoria Numerelor de 
articole în limbile română, franceză, şi engleză); Omar El Khayam (Tunisia); 
Alpha (Germania); Nieuw Archief voor Wiskunde (Olanda); Elemente der 
Mathematik (Elveţia); Intelligencer (Gottingen, Germania; etc.); 

B) şi mai ales româneşti: 

- „Caiet 32” şi „Alpha”, din Craiova, ale profesorului Nicolae Ivăşchescu; 

- „Caiet de informare matematică”, din Câmpina, a regretatului profesor 
Gane Policarp, continuată de profesoara Alina Ciripoi din Braşov; 

- „Revista micilor matematicieni”, din Grinţieş, Neamţ, condusă de Ştefan 
Tifui; 

- RMET („Revista Matematică a Elevilor din Timişoara”), condusă de Titu 
Andreescu; 

- ori revistele din Rm. Vâlcea, unde prietenul şi fostul coleg de liceu, Fane 
Smărăndoiu, era editor: „Caietul metodic al elevilor din Vâlcea”, „Pan 
Matematica”, „Teme şi teste de matematică”; 

- sau „Sfera”, din Băileşti, a inimosului profesor Gabriel Tică, pe care l-am 
recomandat şi a fost sponsorizat să asiste la o conferinţă NATO din 
Albena, Bulgaria, în 2005, unde se prezenta şi Teoria Dezert- 
Smarandache - folosită în cibernetică, aeronautică, cercetarea militară; 

- „MxM / Revistă de matematică pentru completarea manualelor şcolare”, 
din Slatina, a profesoarei Marinela Preoteasa; 

- revista „Axioma”, din Plopeni, a profesorului Gheorghe Crăciun; 

- „Gamma” şi apoi „Octogon”, din Săcele, judeţul Braşov, conduse de 
profesorul Mihâly Bencze; 

- ori “Foaie Matematică”, din Chişinău, a patriotului profesor basarabean 
Vasile Suceveanu; 

- şi altele [„Licăriri”, „Năzuinţe”, „Cardinal”, „Beta”, „Matematica în Liceu”, 
“Matematica în Gimnaziu”, „Omega”, „Test / Admiterea în Facultate”, 
„Revista de Matematică din Băileşti”, etc.], pe lângă clasica „Gazetă 
Matematică” (seriile A şi B), la care s-au format mulţi matematicieni 
români, tradusă şi-n maghiară la Cluj-Napoca („Matematikai Lapok”); 

- voi cita şi revista de cercetare matematică a românilor din exil, editată de 
renumitul profesor Constantin Corduneanu, de la Universitatea din Texas, 

Arlington, Statele Unite, care ţinea evidenţa celor câteva sute de 
matematicieni români din afara ţării. 

Atâta dedicaţie pentru problemele şi articolele de olimpiadă, de trepte, 
bacalaureat, admitere la facultate... Atâta frumuseţe în chiţibuşul unor exerciţii... 
ca la rebus! 

învăţământul, în perioada comunistă, era prea teoretic, învăţam multe lucruri 
inutile, în afară de materiile îndoctrinatoare. 

Odată, când eram student la Universitatea din Craiova, am întrebat la un seminar 
de analiză matematică, la ce folosesc tot felul de spaţii abstracte care ni se 
predau. Mi s-a răspuns că <dezvoltă gândirea>, şi-atunci m-am gândit în sine: 
de ce nu dezvoltă gândirea predându-ne ceva practic, cu aplicaţii? 

Nici puţină istorie a ştiinţei nu strica, în sensul că auzeam de pildă despre „Şiruri 
Cauchy”, sau „Legile lui Faraday”, fără a ni se da nici o informaţie despre cine au 
fost Augustin Cauchy (1789-1857) sau Michael Faraday (1791-1867), din ce ţări, 
când au trăit (pentru a înţelege epoca), şi importantele lor descoperiri - câteva 
rânduri ar fi fost de-ajuns. 

Lucius Annaeus Seneca (c. 4 î.C. - 65 d.C.), gânditor latin stoic, în „Scrisorile” 
sale, atenţiona că: non scholae sed vitae discimus [nu pentru şcoală învăţăm, ci 
pentru viaţă] - ceea ce aş recomanda din inimă pentru învăţământul actual 
românesc, mai ales în această etapă de globalizare, când competiţia va fi acerbă. 
, Numai cel educat este liber’, mărturisea Epictet (c. 50 - c. 125 d.C.), filozof grec 
care fusese sclav în Roma, apoi eliberat... 



Conf. univ. dr. Florentin Smarandache 

Şef la Departamentul de Matematică şi Ştiinţe 

Universitatea New Mexico 

200 College Road 

Gallup, NM 87301, USA 

smarand@unm.edu 

www.qallup.unm.edu/~smarandache/ 

Prolificitatea Profesorului Bencze 



îl cunosc pe matematicianul şi poetul Mihâly Bencze de un sfert de veac! 

începând cu colaborarea mea la revistele sale, Gamma (1978 - 1989) şi Octogon 
Mathematical Magazine (1993 - prezent). 

în 1992 l-am vizitat la domiciul său din Săcele, de lângă Braşov; veneam din 
America şi doream să-u cunosc personal, nu doar prin scrisori, email-uri, sau 
telefoane. 

Am planificat diverse proiecte comune, şi-am ţinut mereu legătura spirituală. 

Când am “fugit” din România, în septembrie 1988, şi-am aşteptat aproape doi ani 
în lagărul de refugiaţi politici din Turcia viza americană de emigrare, Profesorul 
Bencze a fost anchetat de Securitatea din Braşov: ce informaţii ştia despre 
mine... 

Curios că, pe lângă activitatea sa ştiinţifică, Profesorul Bencze a publicat şi 
literatură (mi-a trimis cu dedicaţie un volum de-al său de poeme în limba 
maghiară). Uite, aveam impresia că-n contemporaneitate doar eu, ca 
mathematician, mai “rătăceam” prin poezie (în afara marilor clasici: Omar El 
Khayyam, Paul Valery, Ion Barbu). 

Activitatea sa creatoare este uimitoare: a publicat peste 700 (şapte sute !) 
articole de matematică, 9 cărţi; redactor şef la 7 reviste de matematică dar şi de 
literatură, membru în redacţia altor 8 reviste, mentor la 8 reviste, organizator al 
concursului Rubik (despre Cubul Rubik) în 1980, Preşedinte al Asociaţiei 
Ştiinţifice Wildt Jozsef din 1990, şi conducător ştiinţific al editurii Fulgur din 
Braşov din 1993, etc. 

Cred că este printre cei mai prolifici matematicieni contemporani din lume - fără 
exagerare. 

Curriculum său vitae este imens! 

A obţinut numeroase premii naţionale şi internaţionale pentru lucrările sale 
ştiinţifice, şi-a participat la sute de conferinţe din ţară şi din străinătate. 
Predecesorul lui, Leonhard Euler (1707-1783), a mai publicat atât de mult: 100 
de cărţi. 

Eu m-am simţit onorat să colaborez cu Mihâly Bencze la câteva articole. 

Urmează ca Profesorul Mihâly Bencze să-şi strângă toate articolele sale şi să le 
publice în tomuri groase, în mod periodic - ca o adevărată opera magna. 



11 august 2007 

Aniversare Alpha 



Revista “Alpha”, a micilor matematicieni, condusă de inimosul şi talentatul 
profesor Nicolae Ivăşchescu din Craiova, împlineşte 10 ani de la apariţia sa în noul 
format. 

Cu câtă bucurie am primit-o şi citit-o în America, această bijuterie spirituală! 

Am şi depus exemplarele la Arhivele Bibliotecii de la Arizona State University, Tempe, 
unde am format o colecţie românească specială, pentru a rămâne mărturie despre 
pasiunea elevilor români în domeniul matematicii şcolare. 



Septembrie 2006 

Nuvele serioase în neseriozitatea lor 



luliu Gărduş este un harnic colaborator al revistei "daneze" DORUL, 
editată de inimosul exilat Dan Romaşcanu la Norresundby, în limba romană, 
revistă de ţinută grafică şi artistică, având colaboratori de marcă din diaspora si din 
tară, precum esteticianul şi memorialistul Titu Popescu, prozatorul şi eseistul 
Marian Barbu, medievalistul Pavel Chihaia, istoricul Constantin Mareş, 
academicianul Paul Cernovodeanu, imagologistul Eugen Denize, bizantinistul 
Petre S. Năsturel, arheologul Petre Diaconu, filozoful si prozatorul George V. 
Bumbeşti, scriitorul Sorin Nicolaescu, criticul de artă Adrian-Silvan lonescu, 
jurnalistul llie Mihalcea, poetul/eseistul/filosoful Radu Negrescu-Şuţu, profesorul 
Titus Bărbulescu, regretatul profesor Eugen Lozovan, etc. 

Tradus în germană (o ziarista din Stuttgart este abonată special la "Dorul" 
ca să preia, cu voia autorului Gărduş textele, si să le traducă) şi daneză, dar încă 
un necunoscut în România-Mamă! 

Contemporaneitatea este refractară la nou, la diferit; 

Gărduş trăind departe de viesparul literar, de "culturalnicii" încă prezenţi, care şi 
acum mai au impresia ca deţin pâinea şi cuţitul în litere şi artă, promulgând pe X, 
desfiinţând pe Y după interesele lor personale, cei cu puteri încă de decizie ~ de 
parcă aceştia ar fi zeii creaţiei! 

Ce compune nuvelistul nostru? 

Proze trăsnite, de suflare scurtă şi foarte scurtă (2-3-4 pagini), răsucite în 
sinea-le, surprinzătoare prin formă, într'un răspăr calm, deşi cu mijloacele 
naraţiunii tradiţionale, dar cuprinzând un paradox ce te mână pe piste false, cu un 
sfârşit mai fără sfârşit, liniştit; 

alteori o poantă (precum în <Călătorul Clandestin>, care nu-i deloc clandestin, ci 
chiar Şeful controlorilor!). 

O ironie fină, reţinută se degajă, şi de aceea năstruşnică: 

Lamurean care "se suspecta de genialitate" [<<în Umbra Statuilor»]; 
sau in «Traversând Oraşul»: "datorită noilor aparate, orice ins care se 
afla într'o clădire si spunea o minciună se prăbuşea la pământ"; 

sau "Conform articolului unusprezece, aliniatul i, din Codul Penal, sunteţi 
vinovat faţă de societate fiind viciat de o incultură de gradul trei. în numele legii 
vă arestez!"; 

iar in «Mai Trăieşte Hodărnău»: (non)eroul "îşi pierduse 
nevasta şi ... auzul"; 

sau strania 'normală' (după cum e relatată) amiciţie între un om şi un ... 
porc ce fusese gata să fie tăiat de Crăciun: care mâncau din aceeaşi oală, beau 
din aceeaşi sticlă, şi dormeau împreună în aceeaşi odaie! [<Doi Prieteni>]; 

ori "Sămărghiţan răspundea nu numai la întrebările puse directorului de alţii, 
ci şi celor pe care şi le punea sieşi" [<Muşcat de Câine>]; 

sau Ai ceva pentru noi? / - Am un necaz..." [<Experimentul Gandhaly>], 

Alte caracteristici: 

- un aer kafkian câteodată 

- naraţiunea se derulează lent 

- misterul in cotidian 

- atmosferă cehoviană - psihologia omului obişnuit [<Altitudini>] 

- parodieri: oameni care vorbeau "limbi moarte"; 
trecere prin "cordoane de lingvişti"; 

bătrânul Gandhaly are 300 de doctorate şi-a învăţat cu 5999 de profesori! 

- fiecare nuvelă este o parabolă paradoxistă, un fel de "închidere care se 
deschide" -- cum zicea Noica ~ şi, după niţică meditaţie, viceversa: o deschidere 
care se mai închide 

- bântuit de fantastic pe alocuri 

- limbaj aproape comun 

- patronimice specifice, curioase: Gandhaly, Bazil, pictorul Trofin Carielescu, 
Emilian Chelu, Peşteanu, Stela Boboc, Hodărnău, Sămărghiţan, părintele Arsinte 
(bine ales), 

Huţupan, Feldrihan, căpitanul Hopârtean, Medrea, Cotoară Ion 

- toponimice: cătunul Drămboaia, răscrucea Vama Seacă. 

Cu mai puţine şanse în publicarea astfelora de scrieri <acasă> -- într'o scrisoare 
din 6 ianuarie 1998, medieşeanul luliu Gărduş îmi mărturisea că încercase la Ed. 
Dacia din Cluj, la îndemnul 

poetului Vasile Igna, în 1986, dar lectorul de carte Mircea Opriţa afirmase că "asa 
se scrie în Occident" (deci n'avea ce cauta la noi acest stil)! 

Şi mă gândesc la poetul Vasile Tărâţeanu cu a sa <Civilizaţie>: 

"S'a deschis un proces / frunzelor că sunt verzi / ploii că nu cade la comandă / 
vântului ca-şi schimbă deseori direcţia", "Florilor de câmp li se confiscă averea / 
parfumul şi culoarea / sub pretextul că au făcut conspiraţie", "Albinele sunt 
acuzate de terorism"; 

Ori să mai citez câţiva poeţi şi prozatori paradoxişti americani contemporani, cu 
care am intrat în contact întâmplător: Jack Crowl, Richard Geyer, Ken Elliott, 
John Emerson, John M. Brantingham, etc. ori francezi Jean-Claude LeRoy, ori 
brazilieni Douglas M. Zunino, etc. 

si un alt poet paradoxist, din Rm. Vâlcea, autor de <probleme năzdrăvane> de ... 
matematică pentru copii: Constantin Dincă. lată una dintre ele: "în clasă sunt 4 
becuri, dintre care unul este ars. Câte becuri sunt în clasa noastră?" [Răspuns: 
evident, patru!] Asta-i Aritmetica lui Fât-Frumos, 
iar povestirile de faţă buzduganul zmeului Gărduş - atât par de insolite. 

luliu Gărduş s'a născut în comuna Fărău, judeţul Alba, la 6 August 1941 . A 
fost al şaselea din cei şapte copii la părinţi. Urmează cursurile şcolii generale din 
localitate, apoi timp de patru ani cursurile unor şcoli profesionale şi post- 
profesionale. Prestează diverse munci: mecanic, lăcătuş, şofer, laborant. De-a 
lungul anilor şi-a format o cultură de autodidact prin lecturi multiple. în anul 1982 
în revista "Orizont" din Timişoara are loc debutul său ca scriitor, şi — fiind 
remarcat ~ îşi extinde colaborarea la revistele "Astra" şi "Târnava", apoi la ziarele 
"Tribuna Sibiului" şi "Vocea Mediaşului", "Dimineaţa" şi "21-Radical". Lucrarea 
publicată in Alamanahul Casei Scriitorilor din Stuttgart a fost tradusă în limba 
germană în 1993. Proza lui luliu Gărduş este preluata de ziarul "Esslinger 
Zeitung". 

în revista "Dorul" începe sa-şi publice lucrările din 1995. 

S'au pronunţat, despre creaţiile sale, cronicari ai revistelor "Astra" şi 
"Transilvania". 

Pe lângă colaborarea la diferite periodice, a mai scris un volum de proză 
paradoxistă şi prima parte a romanului "Pustiul insulei". 

Dar, la povestiri scurte se cuvine şi o prefaţă scurtă. Deci, ce s'o mai lungim, dăm 
cuvântul naratorului! 



Februarie 1998 

La frontiera onirismului 



Artur Silvestri, “Apocalypsis cum figuris / Şapte nuvele fantastice şi un epilog”, 
Centra Culturale Copto-Ortodosso, Venezia, 2005. 

Scrierile lui Artur Silvestri din anii 1983-4 par vise cu ochii deschişi: încărcate de 
mister - aşa cum stă bine unui istoric al civilizaţiilor, şi nebuloasă. Sunetele 
naturii formează fondul acestor nuvele scurte, şi rustice dar mai lirice decât în 
creaţia lui Galaction. “Farmec neadevărat”, “spirit muzical”, “gesturi hipnotizate” 
în cuprinsul lor. 

Autorul povesteşte în gând, liniştit, romantic. Predomină descrierea în 
defavoarea acţiunii. Multă psihologie. Personajele sunt interioarizate, 
enigmatice, vagi, fără nume (cu rare excepţii), doar umbrele lor reliefate ca într- 
un teatru cu decor ambiguu. 

Adevărate poeme în proză pot fi considerate, amintind romanele sud-americane 
şi oamenii furaţi de viaţă pe apa timpului... 

Vasile Voiculescu prozatorul, dar mai ales Eliade din nuvelele sale fantastice, 
sunt înaintaşii lui Silvestri. 

Un nou gen literar 



Artur Silvestri, “Memoria ca un concert baroc / Voi. I: Povestiri reale şi imaginare 
din Lumea-de-Nicăieri / Voi. II : Ofranda aproape fără grai”, Carpathia Press, 
Bucureşti, 2004-2005. 

Autorul relatează, în texte cu metafore înflorind ca nişte ghiocei şi beneficiind de 
un lexic extins, întâlnirile sale cu diverşi scriitori români din exil, precum Pius 
Servien (Piu Şerban Coculescu), George Uscătescu, Leon Negruzzi, Paul 
Lahovary, pictorul loan I. Mirea la care locuia când mergea la Paris, Traian Filip, 
Dinu Adameşteanu, Nicolae Baciu, etc. 

Povestirile-eseuri-memorialistică, tinzând să formeze un nou gen literar, descriu 
cărţi şi autori, re-evaluează opera lui Pius Servien - parizianul, al cărui jurnal 
Artur Silvestri l-a descoperit la Paris în biblioteca lui Leon Negruzzi, în sistem 
amănunţit, atent la gesturi şi mimică, şi colorate de expresii plastice şi gânduri 
candide. 

Volumul II, în acelaşi stil de eseu-memorialistic, trece în revistă locuri sfinte, 
evocând cu nostalgie mănăstiri din Moldova. 

Voi avea ocazia să donez şi aceste volume interesante, semnate de scriitor, la 
Biblioteca Universităţii Arizona din Tempe, unde am format o colecţie specială cu 
multe publicaţii şi documente româneşti - pe lângă cele străine. 

Vorbe de duh 



Artur Silvestri, “Vremea Seniorilor, Voi. I, Scrisori de altădată de la ierarhi şi 
cărturari bisericeşti”, 160 p., Carpathia Press, Bucureşti, 2005. 

Un epistolar depănând amintiri din anii 1984-9, sau o “carte de povăţuiri” cu 
multe feţe bisericeşti măreţte pentru ortodoxia noastră, precum Patriarhul 
Teoctist, Nestor Vornicescu (Mitropolitul Olteniei mele), dr. Antonie Plămădeală 
(Mitropolitul Ardealului), Nicolae Corneanu (Mitropolitul Banatului), Epifanie 
Norocel (Episcopul Buzăului), Vasile Coman (Episcopul Oradei), Lucian Florea- 
Tomitanul (Episcopul vicar al Tomisului şi Dunării de Jos), Emilian Birdaş 
(Episcop de Alba lulia), Gherasim Cristea (Episcopul Râmnicului şi Argeşului), 
Arhimandritul Vicenţiu, etc. 

Eseurile-povestiri ale autorului curg liniştit în tonuri melancolice, brodate de un 
scris minuţios ca filigramele unei bijuterii. 

Artur Silvestri a scris o “carte înlăcrimată” şi sfinţită. 

Giitenberg versus Gates 



Nebunia Internetului a cuprins toată lumea! Eu, de pildă, nu mă pot dezlipi 
ore întregi din faţa ecranului, uit chiar şi de televizor... în ultima vreme citesc mai 
mult electronic decât pe hârtie... Asta-i boala începutului de mileniu trei! 
îmi scanez cu nerăbdare cărţile în format .pdf şi le pun grăbit Online în Biblioteci 
Electronice: http://www.qallup.unm.edu/~smarandache/eBooksLiterature.htm , 
răspund la mesaje de dimineaţa până seara şi nu le mai termin odată! 

Noroc cu computerul ăsta, care-mi ţine legătura, fereastră către cer, cu prietenii 
din ţară si de-aiurea - altfel m-aş simţi izolat aici. 

Da, când îmi aduc aminte, duc şi dorul unei cărţi tipărite frumos, pe hârtie fină, cu 
grafică sensibilă... însă tehnica ne-a luat-o înainte, trebuie să ţinem pasul cu 
softurile care se schimbă şi perfecţionează ameţitor. Internaţionalizarea şi 
libertatea, rapiditatea pe care ni le dă cyberspace - ul ne atrag teribil - mi- 
amintesc epoca trecută când nu puteam publica mai nimic, când trebuiau numai 
aprobări de la X şi Y... Macromedia ne salvează. 

Aşadar: după Celuloză, Electron. Şi mă întreb: ce urmează, care va fi noul 
support al transmiterii şi conservării informaţiei la sfârşitul acestui mileniu? 

Din păcate, odată cu apariţia spaţiului electronic, s-au ivit şi aceia care încearcă 
să controleze şi manipuleze Internetul (prin blocarea siturilor care nu le 
convin, şi prin aducerea în prim-plan de către motoarele de căutare a siturilor 
propagandistice ale lor considerate ca “referinţe”, “enciclopedii”, “dicţionare” (!), 
etc. însă ele reflectând punctul lor de vedere părtinitor). 

Mereu a existat tendinţa de dominare a unora de către alţii... 

Ştiinţa şi tehnica influenţând arta 



Iată un exemplu: banda lui Mobius l-a inspirat pe scriitorul Wole Soyinka: având 
numai o faţă, ea reprezintă atât simbolul esteticii şi al adevărului, cât şi al contradicţiilor - 
precum în mitologia Yoruban, Ogun este atât zeul creativităţii, cât şi al războiului 
(distrugerii). 

Aşadar, un paradoxism mitologic. 

"Ştiinţa va fi caracterizată prin: ignoranţă; acceptarea legăturilor, complexităţii şi 
contextului; producerea dorinţelor, care pot fi translatate şi aplicate; antidisciplinaritate; 
integrarea învăţământului cercetării şi serviciilor; paradoxuri (FS: Nota bene!); târg 
evident; practică artistică" (Dellbriigge & de Moli, "Wild Cards"). 

CE FACEM PENTRU PROMOVAREA 
LITERATURII ROMÂNE ÎN ARIZONA (SUA) 



O comunitate mai puţin numeroasă de români există în Statul Arizona, din sud- 
vestul "sălbatic" al Americii, formată mai ales în ultimii zece ani din refugiaţi politici 
veniţi din lagărele europene şi asiatice, dar şi persoane aduse prin întregirea 
familiilor. Se estimează la circa 20.000-30.000 numărul conaţionalilor pe aceste 
meleaguri (din surse de la Centrul de Refugiaţi din Phoenix). 

Există biserici româneşti aici: una ortodoxa numită "Sf. loan Botezătorul" - cea 
mai numeroasă apoi doua penticostale, şi trei baptiste. Majoritatea românilor 
din deşertul Arizonei este concentrată în capitala acestui stat, Phoenix, şi 
împrejurimile sale. 

Pe lângă Centrul de Refugiaţi, s-a constituit, alături de alte comunităţi, şi Asociaţia 
Românilor din Arizona: preşedinte Laura Georgescu, vice-preşedinte loan Nicoară, 
director cultural Florentin Smarandache. 

Activităţi pe tărâmul literaturii nu ştiu să se fi realizat (!) Oricum, strângerea mai 
multor români laolaltă pare o sarcină mai dificilă -- fiecare preocupat de problemele 
sale cotidiene. 

Fiinţează totuşi o formaţie de dansuri, instruită de D-na Păsulă, care ne mai 
reprezintă la festivaluri multinaţionale. 



După acest mic istoric al comunităţii româneşti, să trecem la subiect: 
cum promovăm literatura română în Arizona? 

Sunt plecat de şapte ani din ţară, iar în primii ani a trebuit să îndur lagăr în Turcia, 
apoi să mă zbat în America pentru găsirea unei slujbe corespunzătoare calificării 
mele universitare. 

Deci prea mult timp la dispoziţie n-am avut. 

Totuşi, am reuşit să formez, prin donaţii, la Arizona State University, Hayden 
Library, Tempe, AZ 85287-7607, USA, o Colecţie Specială (care ulterior s-a numit: 
"The Florentin Smarandache papers") de cărţi, reviste, ziare, manuscrise, casete, 
video-casete, etc. in majoritate româneşti -- deja s-a ajuns la cinci metri liniari. 
Analog la Center for American History, University of Texas, Austin, TX 78713, 
USA, o altă Colecţie Specială (numită la fel), în care am introdus majoritatea 
cărţilor primite de la scriitorii din ţară sau diasporă ce au avut bunăvoinţa sa-mi 
expedieze lucrări de-ale lor. 

De aceea, profitând de această Conferinţă a Scriitorilor din Diaspora (Neptun, 5- 
10 iunie 1995), fac un apel către intelectualii români din exil, să doneze măcar din 
propriile lor publicaţii pe la biblioteci academice occidentale, 
în felul acesta, îmbogăţim fondul de carte românească din bibliotecile străine. 



Domnului Laurenţiu Ulici, 

Preşedintele Uniunii Scriitorilor Români 



Vă expediez prin fax aceste rânduri pe care aş dori să le prezint la Conferinţa 
Uniunii Scriitorilor din Diaspora, de la Neptun. în cazul că nu voi putea să particip 
în persoană, vă rog totuşi să dea cineva citire acestui <referat> despre comunitatea 
românească din Arizona. 

Mulţumesc. 

Cu respect! 

Florentin Smarandache, Phoenix-Arizona, SUA 

Arta Tehnică a Funcţiilor SuperMatematice Şelariu 



Am fost surprins, de la primele schimburi epistolare (electronice) avute cu Prof. 
univ. Mircea Eugen Şelariu, vreme de aproape an de zile, de felul cum - prin simpla 
schimbare a cercului trigonometric cu diverse curbe, precum şi prin deplasarea centrului 
de coordonate - dădea naştere unor noi domenii matematice. 

M-au atras aşa de mult figurile sale în spaţiul tri-dimensional dar şi bi- 
dimensional, încât i-am solicitat vreo sută de asemenea “imagini” pentru a le incorpora 
intr-un minunat album de artă . . . tehnică, pe care l-am şi pus pe Internet şi se poate 
descărca gratuit din situl: 

http://www.gallup.unm.edU/~smarandache/SelariuFunctions.pdf ll2.9 MB]. 

Apoi, urmărind statisticile electronice de la Universitatea New Mexico, m-am 
bucurat să aflu că grafurile, devenite artă ... ştiinţifică (deşi pare, cumva, paradoxist!), 
ale Funcţiilor SuperMatematice Şelariu, au devenit ‘populare’ la nivel internaţional, fiind 
încărcate (hits) de mii de ori în fiecare lună. 

Magna est veritas, et praevalet [Adevărul este măreţ, şi triumfă] ! 

Conf. univ. dr. Florentin Smarandache, Şefia Departamentul de Matematică şi Ştiinţe, 

UNM - Gallup, SUA 

Lupta grupărilor literare 



Ştiu că noua generaţie respinge postmodernismul ab initio - tocmai pentru că aşa 
se întâmplă între generaţii: ceea ce unii afirmă, alţii vin să infirme (vezi atâtea cazuri în 
filozofie: idealiştii şi materialiştii se contrazic, şi demonstrează fiecare tabără că are 
dreptate, un filozof contrazice pe altul şi amândoi au dreptate în mod simultan, etc.) - nu 
numai în literatură dar şi-n alte domenii umaniste, uneori şi-n ştiinţă atât cât e posibil 
aici. 

Mai târziu le va veni şi lor rândul, tinerilor de azi, să fie infirmaţi/contrazişi de generaţiile 
următoare, istoria se repetă - sau ei au impresia că sunt infailibili?! 

Postmodernismul fusese, oricum “împrumutat” din Vest, deci nu reprezenta ceva original 
românesc. Manolescu şi Cenaclul său de Luni, Cărtărescu n-au fost decât nişte simpli 
imitatori ai occidentului, ei n-au făcut decât pastişă (experimentală). 

Paradoxismul aduce însă elemente de creaţie noi: distihul paradoxist, drama 
experimentală (vezi trilogia “Metalstorie”), etc. 

şi are implicaţii în filozofie, logică, inginerie, robotică, medicină, aeronautocă prin 
neutrosofie şi logica/mulţimea/probabilitatea/statistica neutrosofică precum şi prin Teoria 
Dezert-Smarandache - deja cu multe aplicaţii. 

însă, peste logicile moderne (fuzzy mai ales, paraconsistentă, intuitivă, neutrosofică), nu 
vor putea trece deoarece ele au aplicaţii ştiinţifice, practice [Japonia conduce în aplicarea 
proceselor fuzzy într-o serie de modelări]. De exemplu, la conferinţa din Suedia din 2004 
(precum şi la cea din Australia la care am fost in iulie 2003) este vorba de aplicarea 
paradoxismului filozofic/logic şi-a logicii neutrosofice privind fuzinea informaţiilor 
contradictorii în cibernetică, tragerea la ţintă (în domeniul militar), prelucrarea imaginilor 
din satelit, etc. Sunt lucrări publicate de profi universitari şi cercetători. 

[People, when they have nothing to do or they feel frustrated, look for argument 
reasons!] 

“Poezia vizuală” se practica prin anii ’80-’90. Au apărut şi antologii internaţionale - una 
scoasă de o profă americană. Exista şi un grup special în Brazilia, în limba portugheză 
desigur - al lui De Campos (dacă-mi amintesc bine, ar trebui să caut prin notiţele mele). 
Acum este depăşită. Ce capodopere a dat poezia vizuală? [A fost doar un experiment şi 
atât!] 

Puteţi accesa un volum de-al meu în acest sens, numit sugestiv "NonPoems" (ne-poeme), 
apărut prin 1990: 

http://www.gaIIup.unm.edu/~smarandache/NonPoems.pdf . 

Tot pe-atunci exista şi "poezia sonoră" (zgomotele formau o poezie, de exemplu). 

Eu le-am extins, tot prin anii '80, la "poezia-obiecf ' (tridimensională), de pildă o floare 
reprezintă un poem, şi la "poezia- fenomen" (de pildă vâslitul unei bărci pe lac reprezintă 
un poem natural), 

ori la "pictura-fenomen" (fulgerul pe cer poate reprezintă un tablou/pictură natural/ă), etc. 
în prezent se practică "poezia multimedia" pe internet (cyber-poeme): animaţie (cu Java), 
sunet/melodie, pictură, text - toate în acelaşi cadru. O astfel de poetă, cu care sunt în 
contact, este Tamara Lai din Italia. Este o poezie mai mult de instanţă, 
un sumum de impresii simultane (fiindcă nu ştii ce să faci mai întâi: să citeşti textul, să 
asculţi sunetele şi să priveşti pictura, ori să urmăreşti animaţia). 

Paradoxismul are aplicaţii nu numai în ştiinţă, dar şi în artă, literatură, în viaţta de toate 
zilele - contradicţiile sunt la tot pasul. Orice ţi-aş spune, D-ta întorci cuvintele şi-o dai în 
continuu cu dadaismul. îti urez un success... dadaist! 

[Acest secol este un secol (ba chiar de mileniu am putea vorbi) al ştiinţei, nu al artei şi 
literaturii cum s-a întâmplat, de pildă, în secolul XIX. Ştiinţa este mult mai importantă 
decât literatura şi arta, să recunoaştem; de aceea nici nu li acordă prea multă importanţă 
ultimelor două în societăţile dezvoltate, şi e normal.] 

în privinţa artei şi literaturii m-am documentat despre avangarde peste tot, citind şi 
conspectând tot felul de "isme" - indiferent ce critic de artă ar fi. Am trei ceasloave mari, 
late, şi groase de artă şi-n biblioteca de acasă, plus raftul de la universitate. 

Am şi publicat albune de artă. 

Al doilea album (bineînţeles, în stilul meu: pe dos, în răspăr, contra-timp, experimental 
până-n ultima fază!): "oUTER-aRT, the Worst Possible Art in the World!", 2002, sub 
tipar. Să nu vă surprindă titlul, aşa creez eu... (!) 

Am şi înfiinţat un Club Internaţional de Aut- Artă pe Internet la: 
http://clubs.vahoo.com/clubs/outerart unde sunt până în prezent 3 1 de artişti străini 
care au aderat la acest (anti-)curent al meu în artă, iar cam o duzină de asemenea picturi 
am pus în situl meu la 

http://www.galIup.unm.edU/~smarandache/a/outer-art.htm . 

Indiferent ce argumente, chiar ştiinţifice!, v-as aduce, Dvs. nu vedeţi decât într-o direcţie. 
Dvs. sunteţi un negativist total la adresa paradoxismului, care-i mult mai important decât 
dadaismul, insa admiraţi dadaismul care-i desconsiderat de toată lumea... Ceva-mi pare 
suspect... 

Vă referiţi la faptul că dadaismul este mai CUNOSCUT decât paradoxismul, ceea ce-i 
adevărat, dar nu are nici o aplicaţie ştiinţifică precum paradoxismul - de aceea, din punct 
de vedere ştiinţific, paradoxismul este mai IMPORTANT. 

Da, poate fi în prezent o tendinţă de revenire la tradiţional, ştiu şi un grup american 
Yahoo, auto-intitulat "goodart", dar aşa de reduşi sunt unii membri acolo încât se 
împotrivesc şi înfăţişării unui nud feminim (neobscen) în opera de artă - care, să fim 
sinceri, reprezintă frumosul. 

însă, după perioada aceasta de întoarcere la tradiţie, se va reveni la experiment şi 
avangardă - iar acest ciclu o să se repete la infinit: tradiţie-avangardă-tradiţie-avangardă... 
Vă asigur că, după ce lumea se va plicitisi de acelaşi stil clasic ori tradiţional (şi acest 
lucru se va întâmpla: nu poţi să mănânci mereu aceeaşi mâncare de peşte!), va încerca noi 
metode/modele. [Veţi ajunge la vorba mea peste (cel mult) vreo 10-20 de ani.] 

(La Duchamp am admirat arta brută, nu am criticat-o.) 

Eu nu am afirmat nicăieri că paradoxismul e o 'mare filozofie', ci doar că se aplică şi în 
acest domeniu. Un simplu exemplu: Doi filozofi susţin două idei diferite. în fond, cine 

are dreptate? Eu zic că amândoi simultan, dar privind lucrurile din obiective diferite; sau 
fiecare prezintă adevăruri parţiale. Iată că o aserţiune poate fi şi adevărată şi falsă în 
acelaşi timp. Astfel de propoziţii pot fi analizate în logicile dialetheistă şi neutrosofică 
(dar nu în logica clasică - aristoteliană). 

Şi mai mult: a apărut o şcoală filozofică, apoi alta care a contrazis-o, pe urma alta care le- 
a contrazis parţtial pe amândouă, şi tot asa. 

Acum sa nu săriţi iar spunându-mi că şi dadaismul se aplică în. . . filozofie! 

Să dau un exemplu de pomină din fizica cuantică, ştiinţific exemplul, privind fenomenul 
paradoxist: fotonul este considerat de unii fizicieni mari ca o particulă, în vreme ce alţi 
fizicieni recunoscuţi îl consideră drept o undă (adică opusul particulei); s-au efectuat 
experimente ştiinţifice care demonstrează că fotonul este o particulă, şi alte experimente 
ştiinţifice care au demonstrat că el este o undă. Nu mă credeţi? întrebaţi un fizician, sau 
citiţi în fizica cuantică. 

Şi tot în fizica cuantică: este posibil ca o particulă să fie în acelaşi timp în două locuri 
diferite. Da, pare imposibil, paradoxist, şi totuşi aşa afirmă cuanticieni de renume. Aici 
se utilizează teoria mulţimilor neutrosofice. 

Şi tot paradoxismul spune că adversarii pot colabora în avantajul amândurora. Uite, în 
război: schimbul de prizonieri intre părţile beligerante. Se aplica dadaismul si aici?! 
Paradoxismul este constructiv, nu destructiv precum dadaismul - asta-i altă deosebire 
exenţială. 

V-am explicat despre aplicarea paradoxismului în cibernetică, inteligenţa artificială 
privind fuziunea informaţiei contradictorii. Congresele internaţionale, cu articole 
publicate în Proceedings, cu cercetători de la institute şi universităţi de pe glob, se pot 
accesa pe web: 

FUSION 2004 Conference (Stockholm, Suedia)): http://www.fusion2004.org 
FUSION 2003 Conference (Caims, Australia): http://www.fusion2003.org 
FUSION 2002 Conference (Annapolis, SUA): http://www.fusion2002.org 
FUSION 2001 Conference (Montreal, Canada): http://CRM.UMontreal.CA/fusion/ 
FUSION 2000 Conference (Paris, Franţa): http://www.onera.fr/fusion2000 
ca să vedeţi că sunt lucruri serioase, la nivel internaţional, şi mai ales aplicabile. 

Cred că, prin aceste exemple concrete, orice alte comentarii împotriva paradoxismului 
sunt de prisos, indiferent din partea cui ar veni şi oricât de infatuaţi ar fi acei critic(acaţ)i 
(care de fapt în străinătate sunt nişte zerouri barate). 

Paradoxismul se bazează pe contradicţii, antiteze, paradoxuri, în vreme ce 
dadaismul pe non-sens şi aiureli. 

în paradoxism, latura oximoronică (folosindu-vă expresia) are sens, pe 
când în dadaism nu e nici un sens - aceasta-i marea deosebire! 

în toate eseurile pe care le-am citit despre dadaism, şi-n română, engleză, 

sau franceză, spaniolă n-au auzit pe nimeni să considere vreo "latură oximoronică a 

dadaismului". 

N-am văzut nicăieri vreo pesoană să asocieze dadaismul cu... oximoronii. 

Cred ca Dvs. exageraţi aici. 

Dadaismul a devenit sinonim cu neînţelesul, pe când paradoxismul are 
înţeles. Paradoxismul este sinonim, in largo sensu, cu contradicţiile. 

Oricât aţi desconsidera Dvs. experimentele - în ştiinţă (mai ales în fizică) şi tehnică, fără 
experimente nu se poate, oricât n-aţi iubi Dvs. postmodemismul! 

Din păcate afirmaţia dvs. este total falsă ("total fals" nu este un 
pleonasm: în logicile moderne, fuzzy şi neutrosofică, se merge pe grade de 
falsitate, grade de adevăr, şi grade de necunoscut). 

Paradoxismul se bazează pe realitate, pe cotidian, n-are de-a face cu 
dadaismul. Există paradoxism şi în ştiinţă, chiar în matematică (idei 
controverse, dar amândouă adevărate), ca să nu mai vorbim de filozofie. 

De ce multele titluri de articole, mai ales din ziare, sânt contradictorii? 

Pentru că şochează, aţâţă atentia, atrag la lectură. 

Contradicţiile vor dăinui pe vecie, nu-i posibil fără ele. 

Dadaismul a murit, nimeni nu-1 mai foloseşte. 

Dar uite şi exemple ’necomune', folosirea paradoxismului în ştiinţă (să nu veniţi acum să- 
mi spuneţi că şi dadaismul se foloseşte în ştiinţă - fiindcă râd şi curcile!... sau că aplicarea 
paradoxismului în ştiinţă s-ar datora... dadaismului!): 

Ma refer la cibernetică, robotică, privind fuziunea 
informaţiei - de pildă. Roboţii dispun de sensori care transmit 
informaţii ce trebuiesc prelucrate, însă de multe ori aceste 
informaţii sunt contradictorii, conflictuale; fuzionarea acestor 
informaţii contradictorii (care este de fapt paradoxismul în ştiinţă) 
era o problemă pentru vechile teorii Dempster-Shaffer, Dubois-Prade, 
ori ale lui Smets, Yager, Zadeh (mulţimile fuzzy), etc. Robotul trebuie să 
fuzioneze/prelucreze/interpreteze aceste infonnaţii conflictuale şi 
să ia singur o decizie. Aici se utilizează şi paradoxismul. 

Aplicaţiile militare includ tragerea şi direcţionarea unui proiectil 
la ţintă (care este dirijat datorită sensorilor săi), ori prelucrarea 
imaginilor din satelit, etc. 

far în medicină pentru diagnosticarea maladiilor. 

[Pentru necredincioşi, ori denigratori ai paradoxismului, pot pune la 

dispoziţie şi articolele matematice ori de inginerie privind folosirea paradoxismului, 

pe care s-a întâmplat să le fi prezint la Conferinţa Internaţională din 

Australia asupra Fuziunii Informaţiei chiar vara aceasta, între 8-11 

iulie, 2003, unde am organizat o secţiune specială asupra fuziunii 

informaţiilor paradoxiste împreună cu cercetătorul francez Dr. Jean 

Dezert de la Office Naţionale d’Etudes et Recherches Aeronautiques 

(ONERA) din Paris.] 

Fără să mai vorbesc despre comentarea şi definirea paradoxismului în 
reviste internaţionale ştiinţifice, precum "Sciences et Avenir" din 
Paris (No. 135, Juin-Juillet 2003, p. 54), unde există şi o notă de 
1/2 pagină intitulată "La figure du paradoxisme" de Noemi Pizarosso. 

De altfel întregul număr este dedicat paradoxurilor în ştiinţă 
(matematică, fizică, economie, filozofie), care nu pot fi negate. Ele 

EXISTĂ. 



Apelez la ştiinţă, pentru că literatura şi arta sunt privite derizoriu în 
multe cercuri, iar în Occident ce să mai vorbim! Un scriitor nu poate 
trăi din scris aici (doar 2-3% dintre ei), iar universitatea mea nu m- 
ar sponsoriza să merg la o conferinţă de literatură, dar la cele 
ştiinţifice m-a sponsorizat de nenumărate ori (chiar şi-n China, de 
pildă, anul trecut - august 2002). 

Desigur, nimeni nu vă obligă să acceptaţi acest termen, 

dar paradoxismul se manifestă în ştiinţă şi în literatură indiferent 

de voinţa Dvs. sau a mea, se manifestă natural. 

Am citit cu interes apendicele “Postmodemismul şi Non-Arta: manifest pentru arta 
adevarată şi propuneri pentru o metodologie de lucru” despre relaţia artă/non-artă, din 
volumul “Arta - concept şi istoric”, de Eugen Cojocaru, Ed. Clusium, Cluj-Napoca, pp. 
138-182, 2003, care m-a preocupat şi pe mine. 

Şi aut-arta este o luare în derâdere a artelor (prea!) moderne, a "bâlciului artistic"; 
este o exagerare, o persiflare şi demistificare, 
o gomflare a pretenţiilor moderniste occidentale... 

Provocările dvs. m-au iritat şi incitat - şi mi-au făcut bine, sporindu-mi înţelegerea şi 
aplicarea paradoxismului. Va mulţumesc. 



Toamna lui 2004 

“Mai bine să fii înjurat decât ignorat 

în artă!” 



Privind înjurăturile unui anume Paul Cernat, din “Observatorul 
(anti)cultural”, la adresa mea: 

Ăştia sunt nişte ţâflici, fără operă, care îşi dau aere nemeritate, şi-au impresia că 
ei sunt dumnezeii literaturii - am auzit că-i înjură şi pe clasicii români (dar pe cei 
străini nu au curaj, doar ei îi plătesc şi domină!)... vor să distrugă pe cei care 
gândesc independent. 

Cernat ăsta dă dovadă de incultură când afirmă că Universiatea New Mexico 
(UNM) este în... Arizona (UNM este, evident, în statul New Mexico!), după capul 
său nu mă miră. 

Au prins nişte poziţii, prin cine ştie ce pile!, pe la diverse reviste sprijinite şi mai 
ales manipulate de alţii, şi trebuie să joace cum li se cântă. . . 

Apoi, s-au format găşti literare, din motive politice, ideologice, interese de 
clan, finanţări din umbră pentru îndoctrinarea conştiinţelor, etc. 

Am citit recent în LiterNet, la forumuri, despre "Găştile literare" la 
http://forum. liternet.ro/viewtopic. php?t=1 34, cum se aclamează ei între ei, se 
premiază ei între ei, e circotecă domnilor - de râsul mâţelor! în special mafia 
celor din Bucureşti. [însă moderatorul Răzvan Penescu a mai şters din mesaje, 
uite şi cenzura pe Internet, din păcate.] 

De fapt, eu pur şi simplu refuz să citesc aceste reviste. 

Dar am principiul meu că: mai bine să fii înjurat decât ignorat în artă! 
Observatorul anticultural îmi va ponegri orice carte, vă asigur. Dar nu e rău, 
ajung mai cunoscut, chiar dacă negativ. Fiindcă au şi ei duşmanii lor, care vor 
deveni atunci prietenii mei. Păi, aşa mi s-a întâmplat când am publicat jurnalul 
"America, paradisul diavolului" (cu observaţii critice la adresa Americii, cu viaţa 
grea de început de emigrant...) - m-a înjurat prin Evenimentul zilei unul Pruteanu 
(tip care se mută din partid în partid după interese personale, pe deasupra şi hoţ 
cu cazier în regulă la poliţie; în ţările civilizate persoanele cu cazier sunt 
îndepărtate din poziţii politice, fiindcă ce garanţie morală poate prezenta un 
individ precum acest Pruteanu care în viaţa civilă fura pur şî simplu?), păi atunci 
m-au contactat alţii (Geo Stroe, celebrul istoric literar şi professor universitar Ion 
Rotaru, etc.) şi mi-au pubicat imediat jurnalul de lagăr "Fugit"... Deci, ca să fiu 
paradoxist până la capăt, tot răul spre bine! 

Uite, şi aci în Râmnic e unul ce mă apostrofează de la prima carte, 
Smeureanu, care a ţinut să vină chiar la Bălceşti la Liceu, unde predam, să mă 
muştruluiască pentru volumu-mi de debut "Formule pentru spirit" în faţa altor 
cadre didactice; m-a înjosit şi-n Orizontul de atunci, ziar unde el publica linguşeli 

la adresa lui Ceauşescu [dau un citat din memorie: "el, omul-istorie, omul-roată", 
etc. (despre Ceauşescu bineînţeles, într-o poezioară “smeureană”)]. Un nou 
antipatizator aud că mi s-a format şi-un tip fără studii (n-are decât liceul) F. Si- 
ma, prin “Info Plus”, şi care le cam are cu... zeul alcoolului... 

Indivizi care scriu poezii manieriste, citeşti una-două şi celelalte sunt la fel. 
Oameni cărora eu nu le-am făcut nimic, dar probabil nu le place paradoxismul 
meu?! 



Ziceţi ca paradoxismul e considerat cinism? înseamnă că acel Cernat 
Paul e un dobitoc cu D mare. Păi, am arătat folosirea lui şi în ştiinţă (fuziunea 
informaţiilor contradictorii, care se întâmplă în mod real în cibernetică deoarece 
sensorii furnizează şi astfel de informaţii - lucruri practice; din paradoxism a 
rezultat şi Teoria Dezert-Smarandache (în engleză abreviată DSmT), cu articole 
publicate în Proceedings - uri şi prezentate la conferinţe internaţionale; dacă doriţi, 
de curiozitate, vi le trimit prin e-mail; DSmT generalizează alte teorii clasice în 
domeniu; mă întreb: ce reproşuri vor mai face paradoxismului detractorii mei?... 
fiindcă numărul acestora s-a înmulţit exponenţial în ultima vreme [ceea ce arată 
şi dimensiunea crescândă a curentului - sic!). 

Cinism fac ei prin recenzarea de interes pe care o practică. 

Şi-n răstimp înţelesesem că la Vâlcea s-a format un nucleu anti-smarandache!... 
de ce? Uite ce 
onoare (!)]. 

însă, ce poţi să-i ceri unui filolog ca C ernat (cacofonia e binevenită!)?! Noi, 
studenţii de la matematică/informatică/automatică, numeam filologia "facultatea 
de citire"! [adică... mai puţină gândire!]. 



2003-2004 

Cenzura contemporană şi creaţia inversă 



Sintagma de “politic corect” a devenit o nouă formă de cenzură contemporană 
( tabu , cumva), pretinsă de cei care se cred “democraţi”, numai că artiştilor şi scriitorilor 
le place să le facă în necaz acestor falşi democraţi, şi crează chiar INVERS (procedeu 
100% paradoxist)! 

Iată câteva exemple de artă sfidând religia şi miturile: 
crucifixe în cuve de urină. . . 
imagini de popi şi călugăriţe defecând. . . 

Fecioara Maria construită din bălegar de elefant. . . 

Iar la Muzeul New Mexico din Santa Fe, Statele Unite, a fost recent etalată o pictură 
numită “Doamna Noastră”, ce de fapt înfăţişa o sfântă în costum de baie. . . şi care-a fost 
numită de presă: “Fecioara Maria în bichini”!... 

Există şi artă făcută de animale, elefanţi pictând cu trompa, de pildă, sau maimuţe pictând 
cu labele; ori tablouri cu sânge menstrual şi urină. . . 

Asemenea exemple ad nauseum. 

Cu cât mai tare interzici pe cineva, cu atât el va fi mai atras spre fenomenul interzis! 

In continuare voi expune câteva procedee disparate de experimentări literar-artistice. 

Idei de avangardă în literatură şi artă: 

colectarea de mesaje SMS, structurarea şi selectarea lor în fonnă de poeme- 
colaj, sau proză-colaj, teatru-colaj, etc.; 

fotografii ale aceluiaşi loc, sau aceleaşi personae, sau aceluiaşi obiect timp de 
o lună ori un an, şi-apoi compararea evoluţiei în timp; 

de exemplu, în filmul “Smoke” [Fum], cu Karvey Keitel, care zilnic face poze 
ale aceluiaşi colţ de stradă; 

Mugur Grosu filmează 24 de ore aceeaşi stradă în Constanţa şi apoi allege un 
montaj de !4 de oră în pelicula sa “Tomis Nord Blues”; 
colaje din titluri de articole de ziare, titluri de emisiuni radio sau tv, din care 
să iese un poem cotidian, ori o proză scurtă; 

în filmul “Titus”, de Julie Taymor, produs în annul 2000, se intercalează stilul 
antic al Imperiului Roman cu stilul modem (frigidere, maşini, jocuri 
electronice, coafuri moderne, precum şi îmbrăcăminte sau dansuri antice, 

săbii, soldaţi romani, şariote de luptă, etc.). 

* 

Artă rattan: mese, scaune din împletituri de plante, pomi in insula Bali 
(Indonesia). Un fel de artizanat. 

Sau din vegetale numite enceng, kondok. 

Un pictor contemporan indonezian care îmbină eclectic exoticul indonezian cu 
experimanetalismul postmodern: Ştefan Buana (n. 1971), dând naştere unor hibride 
surprinzătoare. 

* 

- Arta Randomă, de Andrej Bauer, foloseşte funcţii generate randomic de computer, ale 
căror domenii sunt părţi din planul complex, iar mulţimile de valori sunt vectori. 

Computerul crează artă conform fiecărui funcţii astfel generate de computer. 

* 

- Interpretarea în sens opus a unor expresii [de cele mai multe ori: schimbarea de la 

figurat la propriu a unui clişeu lingvistic], ca procedeu artistic tipic paradoxist. 

* 

- Tautologiile se bazează pe redudanţă până la pleonasm, pe banalitate. Sunt un 
experiment liric - desigur nu toate pot fi reuşite. 

Tristih tautologic ar fi interesant de scris, dar redundanţa devine şi mai tare, poate 
plictisitoare? 

* 

în literature engleză există o specie de poem paradoxist numită limerick; 
Limerick, conform dicţionarului Webster, este un poem de non-sens, format din cinci 
versuri anapestice, de obicei indecent, umoristic, având rima aabba; primul, al doilea, şi 
al cincilea vers au trei silabe accentuate, pe când al treilea şi al patrulea vers au două 
silabe accentuate. 

* 

"Totul este literatură" (afirma Paul Dorn Mugur). 

Vezi fluxus, curent de avangardă (sau experiment american) - mai ales 
în performanţele teatrale. 

Analog se zice şi despre teatru, comedia umană, că noi suntem actori 
pe marea scenă a lumii. Deci totul ‘este’ teatru! Este şi nu este ... 

Pentru mine literatura este un hobby... 

Eu nu că vreau să las urme prin literatură, poate, să las ne-urme, non-urme... 

Literatura mai este (şi) un joc. 

* 

Experimente/Lucrări literare ale scriitorului şi cercetătorului militar Adrian 
Lesenciuc din Braşov: 

- Lucrarea sa Liam, este un text unic, în sensul că se întâlnesc două texte diferite, 
relatând despre aceeaşi întâmplare a spiritului. La subsol, tentativa prozastică aduce în 
prim plan o peripeţie relatată de un povestitor aflat în afara câmpului acţionai (epic), în 
care se intervine din când în când cu inserţiile personajului principal, Liam. Aceleaşi 
întâmplări trăite şi povestite din perspectiva lui Liam, impresionat şi influenţat de propria 
hartă de reprezentări. Supratextul este o sumă de discontinuităţi, alcătuind un continuum, 
subtextul este un continuum raportat la un alt continuum. însumate, cele două lasă 
senzaţia luminii = unde + particule (continuu+discontinuu, camp+substanţă). Citind 
subtextul şi apoi supratextul, lectura nu este completă, deoarece se pierde firul trăirilor. 
Citind supratextul şi apoi subtextul pierderea este identică, lectura fiind incompletă şi în 
acest caz. Citind subtextul unei pagini şi continuând cu supratextul lectura nu este 
completă, pierzându-se firul epic. Invers, pierderea este identică în subtext. Liam este o 
carte care nu poate fi citită (punerea în act a limbii prin limbaj), ci trăită (printr-o 
incursiune in inenarabilul limbii). 

- Puzzle cu umbre pe ape este un eseu cosmogonic care pleacă de la o realitate fizică: 
imaginea virtuală a unui punct aflat pe axul unei oglinzi cilindrice este un cerc, adică o 
infinitate de puncte; proiecţia unui punct aflat pe axul unei benzi Moebius, a cărei 
torsiune se roteşte continuu si care are un grad de libertate de rotaţie (in tridimesional, 
raportat la o axă orizontală), acoperă întreg universul. Este un studiu care combină, în 
continuarea ideii lui Prigogine, limbajul poetic cu cel ştiinţific, cu graficele şi formulele 
matematice. Lucrarea conţine două abordări paralele: în interiorul paginii, cu intenţii 
vădit ştiinţifice şi filosofice, în exterior cu intenţii literare. 

- Coliba de sânge este o lucrare nepublicată, ce se doreşte continuarea ideii de literatură 
n-dimensională. Ea aduce ca noutate poemul palimpsest , ale cărui versuri pare reprezintă 
un întreg (ca text prim peste care s-a interpus supratextul), ale cărui versuri impare 
reprezintă un întreg (supratextul), iar totalitatea versurilor impar - par - impar - etc. 
reprezintă, de asemenea, un întreg. 

- Expoziţia de poezie este un proiect imens, cuprinzând poezii pictate pe bandă Moebius 
(adică poezii scrise pe o singură suprafaţă, fără început şi sfârşit, încercând să "imite" 
tentativa Coloanei fără de sfârşit a lui Brancuşi). Lucrările sunt fantastice şi se aseamănă 
cu poezie paradoxistă. 

* 

Scurte dialoguri prin e-mail despre avangardă: 

Dragoş Constantinescu: 

Când vor fi gata voi putea compune muzică experimentală. Partiturile rezultate vor fi 
interpretate o parte cu muzică la computer (am câteva programe foarte reuşite), iar altele 
cu orchestra simfonică a Liceului de Arte Plastice din Rin. Vâlcea sau cu grupuri vocale 
sau instrumentale din liceu. 

FS: 

Foarte interesant. Te-ai gândit la crearea de "muzică numerică", adică notelor li se 
asociază numere, apoi o secvenţă (ori şir) de numere este convertit înapoi în note 
muzicale. Deci, pot fi urmate/cântate şiruri clasice. Multe secvenţe (şiruri) de numere au 
anumite pattern-e (formule, proprietăţi), care pot, prin translatare înapoi în note muzicale 
crea refrene. 

In orice caz, experimentele tale muzicalo-matematico-computeriste sunt pe gustul meu, 
mă preocupau de mult lingvistica şi poetica matematică ale lui Solomon Marcus, şi în 
ultimii ani inteligenţa artificială. 



* 

A. Johnson (editorul de la Zayupress): 

Trilogia 4 dvs. a venit chiar la timp, în această lume întoarsă pe dos, în care ne aflăm 
astăzi. Sper că v-au luat în serios colegii dvs. şi nu-s aşa de naivi să creadă că 

4 “Metalstorie”, trilogie despre totalitarism, cuprinzând piesele de teatru: “Formarea 
omului nou”, “O lume întoarsă pe dos”, “Patria de animale”, prefaţă de Dan Tărchilă, Ed. 
Doris, Bucureşti, 1993. Tradusă în engleză de către autor, “A Trilogy in pArAdOxIsM / 
Avant-Garde Political Dramas”, editată de A. Johnson şi Zakalin Nezic, ZayuPress, 
Hampton, VA, SUA, 204 p., 2004. 

comentariile dvs. au fost inutile. Vremurile de azi sunt periculoase. Teroarea îşi arată 
urâţenia în multe fonne! Adesea precum lupul îmbrăcat în piele de oaie. 

FS: 

Expresia “lupul îmbrăcat în piele de oaie” reprezintă folclor paradoxist: oameni perverşi, 
ajunşi la putere, care încearcă să apară cum nu sunt, lucruri întoarse pe dos, idei opuse 
conectate, etc. 

* 

Trăim cu contradicţii, le îmbinăm, le absorbim vrând-ne vrând. 

Paradoxismele titlurilor de articole în ziare, ale reclamelor, ale protestelor publice nu pot 
fi trecute cu vederea, indiferent de rănchiuna care mi-o poartă unii. 

Folclorul conţine nostime paradoxisme, şi va continua să producă; cât adevăr este în ele! 
Fiindcă cineva mă acuza că, după dispariţia mea, paradoxismul va înceta - cum s-a 
întâmplat cu dadaismul de pildă, 
iată însă un alt exemplu, celebru, din fotbal: 

"Cea mai bună apărare / este atacul!" 

care arată marea viabilitate a paradoxismului. . . ce izbucneşte involuntar. . . 

Paradoxist Distiches in Our Everyday Life 



After collaborating with paradoxist distiches to the Third and Fourth International 
Anthologies on Paradoxism ( 2000 and 2004 respectively, that readers can 
download from www.qallup.unm.edu/~smarandache/a/paradoxism.htm ), where 
hundreds of writers from around the world contributed, the estimated poet B. 
Venkateswara Rao took the iniţiative to publish alone a such precious collection 
of poetical jewelries. 

In the frame of paradoxism, the paradoxist distich is a species of poem formed by 
two verses which are contradictory, but together they have a unitary sense. 

Paradoxism is an avant-garde movement in literature, art, philosophy, Science, 
based on excessive used of antitheses, antinomies, contradictions, parables, 
odds, paradoxes in creations. 

"The goal is to enlargement of the artistic sphere through non-artistic elements. 
But especially the counter-time, counter-sense creation. Also, to experiment." 
Etymologically, paradoxism = paradox+ism, means the theory and school of 
using paradoxes in literary and artistic creation. 

Historically, paradoxism started as an anti-totalitarian protest against a closed 
society, Romania of 1980's, where the entire culture was manipulated by a small 
group. Only their ideas and their publications counted. 

We couldn't publish almost anything. 

I published the first volume of Paradoxist Distiches in 1998, and this was 
translated in year 2000 in Serbo-Croatian by loan Baba. 

Afterwards, Doru Motoc published a bilingual Romanian-English volume. 

The poet B. Venkateswara Rao’s volume of Paradoxist Distiches brings a new 
breeze of gentleness and splendor to this lyrical species. 

Un om „periculos” 



De la început mă pot „mândri” cu faptul că în anul 2002 am descoperit 4 (patru!) 
dosare la adresa mea întocmite de către Securitatea din Craiova, totalizând circa 
880 pagini! Eram, aşadar, un om „periculos” pentru puterea unora... 

Prin intermediul unui prieten din Bucureşti, căruia i-am dat o procură să mă 
reprezinte, am obţinut fotocopii după toate foile, plătind 4.400 lei vechi pe pagină. 

Fusesem botezat „Savu” de către Securitate, iar ofiţerii care scriau rapoarte 
despre mine mă apelau în acest fel. 

Erau anumite zile când mă urmăreau pas cu pas, mă pozau (am găsit fotografiile 
la dosar!) şi descriau la fiecare oră unde am fost - deşi eu nu mi-am dat seama 
niciodată! [Când i-am povestit scriitorului Ion Soare din Rm. Vâlcea, acesta a 
replicat râzând: Păi... aveam Securitate, nu glumă!] 

Dosarele abundă în rapoarte seci la adresa mea, unele repetate. Cei care intrau 
în contact cu mine erau şi ei imediat luaţi sub lupă de către Securitatea din oraşul 
lor. 

Dar am citit şi multe aserţiuni false la adresa mea: de pildă că aş fi avut maşină 
Dacia (eu nu am posedat niciodată un vehicul în România, şi nici părinţii sau 
socrii mei), că aş fi deţinut 3000 $ în bancă rămaşi de când lucrasem ca profesor 
cooperant de matematică în Maroc unde predasem în franceză (1982-1984) [în 
realitate aveam doar a zecea parte din această sumă], etc. 

Aceste afirmaţii ar fi putut fi verificate foarte simplu, deoarece Securitatea avea 
acces la toate informaţiile oficiale, dovadă că existau destui informatori care nu 
îşi făceau „datoria” şi transmiteau date eronate! 

Destule scrisori mi-au fost confiscate, le-am găsit în dosare. 

Profesorul Nicolae Ivăşchescu, care scotea o revistă de matematică la care 
colaboram şi eu, „Caiet 32”, m-a avertizat odată, când ieşeam de la Poşta 
Centrală din Craiova: Vezi că eşti urmărit de Securitate... M-a trecut un fior 

atunci... aveam familie, un copil mic... Vroiam să fug, eram disperat să plec din 
ţară... 

Mă gândeam: ce curaj a avut să-mi spună... 

Plănuirea/pregătirea fugii a fost şi tragi-comică... 

- De pildă, mă antrenam cu Mitică Furtună, inginer la IUG, într-un lac de la 
marginea Craiovei. Mitică nici nu ştia, săracu’, să-noate; îşi confecţionase o 
vestă din vată artificială care îl ţinea la suprafaţă - ne gândeam să trecem 

Dunărea între Orşova şi Severin. Nevestelor le spuneam că ne ducem ... la 
pescuit! 

Auzisem şi varianta de-a traversa un râu cu tubul de oxigen... 

- Cu Geonea, prieten din copilărie, care lucra în Bucureşti, am fost într-un loc 
unde veneau tirişti turci, ce treceau din România în Iugoslavia. Vroiam să plătim 
şoferului să ne ascundă în tir ca să trecem graniţa. Dar turcul ne-a refuzat, a 
spus ca grănicerii bagă câini să controleze încărcătura camionului. 

- Am fost şi la o Şcoală Franceză din Bucureşti şi am înmânat unui administrator 
francez un manuscris antitotalitar (trilogia „Metalstorie”, compusă din piesele de 
teatru „O lume întoarsă pe dos”, „Formarea omului nou”, şi „Patria de animale”!) 
pentru a-l trimite unei edituri pariziene. N-am mai ştiut niciodată ce s-a întâmplat 
cu acest manuscris... 

Toate aceste tentative m-au condus la confecţionarea unui roman [în jur de 
1 10 pagini scrise de mână; atunci era greu de făcut şi xeroxuri...], numit „Veşnica 
evadare”, pe care l-am dat unui verişor care lucra ca marinar pe Dunăre, llie 
Moraru, să-l treacă cu vaporul, iar din Austria să-l expedieze traducătoarei mele 
din Franţa, Chantal Signoret, care să-l păstreze până când voi fi putut eu emigra. 
Dar llie, de frică probabil, ar fi ars manuscrisul - după Revoluţie i-am cerut 
romanul de nenumărate ori, prin intermediul altor rude, dar mi s-a răspuns că: 
nu-l mai are... 

Printre rapoarte, am identificat şi pe cel al profesorului meu de franceză din liceu, 
D-l Traian Nica, ajuns apoi profesor la Universitatea din Craiova. 

Eram buni amici, ne destăinuiam unul altuia, eram nemulţumiţi. D-l Nica îmi 
tradusese un volum de poeme în limba franceză, care se publicase în Maroc: 
„Sentimente fabricate în laborator - Sentiments fabriques en laboratoire” (1984). 
Am fost şocat, iar într-un interviu acordat scriitoarei Silvia Constantinescu din 
Stockholm pentru revista „Curierul românesc”, întâmplat la scurt timp după ce 
aflasem ştirea, am răbufnit [pentru că în acea perioadă Inspectoratul Şcolar 
Judeţean Dolj nu-mi dăduse post şi supravieţuiam din meditaţii particulare]; am 
răbufnit deoarece eu îi meditam fiica la matematică gratuit, în timp ce el, drept 
mulţumire (!), scria rapoarte despre mine la Securitate. 

Interviul a fost pus şi pe Internet, iar fiica lui a sărit, m-a ameninţat cu presa, a zis 
că nu se-aştepta de la mine... în fond, eu sunt cel care nu m-aşteptam de la D-l 
Nica... Dar presupun c-a fost constrâns de Securitate, fiindcă nu părea un om 
rău... 

După ce-am expediat fiicei sale o fotocopie a scrisorii olografe turnătoare a D-lui 

Nica [vezi anexa acestui articol] ... n-a mai răspuns... 

între timp, D-l Nica a trecut în altă lume... Dumnezeul să-l ierte! 

După „lecturarea” dosarelor, am solicitat în scris D-lui Gheorghe Onişoru, 
Preşedintele Consiliului Naţional pentru Studierea Arhivelor Securităţii (CNSAS), 
să-mi dea fotocopii şi după manuscrisele confiscate de Securitate (probleme 
propuse şi articole/note de matematică, poeme, încercări rebusiste, un roman, 
nişte eseuri), despre care se menţiona deja în rapoartele informatorilor şi 

ofiţerilor securişti ataşate la dosare. N-am mai primit nici un răspuns, iar amicul 
bucureştean, care s-a dus să le fotocopieze, a fost refuzat. 

Apelez încă o dată la domnii din aşa-zisul CNSAS să-mi înapoieze copii după 
manuscrisele confiscate. 

Dacă nu, înseamnă că acest CNSAS este astăzi folosit mai mult pentru 
propagandă ideologică şi pentru şantajarea unor politicieni şi a persoanelor 
incomode stăpânirii actuale. 



{Ataşez, în paginile următoare, folocopia unei scrisori informative despre 
subsemnatul} 

GERALD ENGLAND 



Poet britanic, locuind la marginea Colinelor Pennines din nordul Angliei, 
împreună cu soţia sa pasmanterieră*. Activ pe scena Presei Mici timp de 30 de 
ani şi editor al revistei "Aabye". A publicat 1 1 volume de poezii şi a fost tradus în 
câteva limbi străine. Despre volumul său "Limbo Time", apărut în 1998, <Poetry 
Quarterly Review> scrie: "creaţia sa este personală şi accesibilş, prezentând un 
mod original de viaţă". Poemele sale au fost tipărite în numeroase magazine 
literare şi în diverse websites. 

Pagina sa pe Internet se găseşte la http://www.nhi.clara.net/gehome.htm. 



(Poeme traduse din engleză de Raluca lurea şi Florentin Smarandache) 



1 . 

INIMA UNUI RÂU 



în susul apei 
Podul 

Debarcaderul 
Oraşul 
Zgomotul 
Mulţimii 
Fabricilor 
De Distracţii 

în josul apei 
în raceala mării 
o vastă goliciune 
de val furtunos. 



2 . 

CEL CARE ÎNTREABĂ 



A întrebat mereu, 
a căutat sursa susţinerii 

Nu că n-ar fi avut niciuna, 

deşi nu avea vreuna 

L-ar fi putut alunga 

dar n-au făcut-o, 

datorită întrebărilor lui, 

pentru că vroiau să fie generoşi 

l-au răspuns cu toţii- 

-dacă duci lipsă de mâncare, 

vino, ia dintr-a noastră! 

Nu că ar fi avut prea mult 
Nu că ar fi fost generoşi 
Ci mai degrabă pentru că vroiau 
Să-i umple gura cu mâncare 
Că sa-i întrerupă întrebările. 



3 . 

EXPERIMENTUL “PISICA LUI SCHRODINGER” 



în cutie avem o pisică 
Şi o capsulă cu cianură 
Şansele capsulei de a se desintegra 
Eliberând gazul mortal şi ucigând pisica 
Sunt strict egale. 

Când vom deschide cutia 

pisica va fi vie 

sau, în caz contrar, moartă. 

Dar până să deschidem cutia 
Care este starea pisicii? 

Fizicianul relativist 
pur si simplu nu ştie. 

Fizicianul quantic 
nu are îndoieli defel - 
pisica este şi vie şi moartă - 
în animaţie suspendată. 

Doar deschiderea cutiei 
va rezolva problema 
într-un fel sau altul. 



Pisica este existenţialistă ... 




4. 

ADEVĂRUL? 



Exista 16 milioane de nuanţe de gri 
Negrul nu există 
Albul nu există 

Trebuie să-ţi trasezi singur linia 

Poate fi dreaptă sau nu 

Există întotdeauna circumstanţe atenuante 

Judecata se poate baza 

Doar pe înţelepciune şi experienţă proprie 

Oprirea pentru a cântări 

Nu este o opţiune 

Pe tine însuţi nu te poţi găsi 

Poţi doar să te conformezi ori să te diferenţiezi 

De fiecare imagine percepută 

Cataractele bunului simţ 

Nu pot fi îndepărtate niciodată 

Concentrându-te pe înşelătoria realităţii. 



5. 

ULTIMA DATĂ 



1 a.m. străpung cu privirea întunericul 

2 a.m. îţi simt inima bătând 

3 a.m. degetele tale de-a lungul coloanei vertebrale 

4 a.m. barba mea pe pieptul tău 

5 a.m. soarele răsărind peste piramidă 

6 a.m. comandâand cafea şi un toast 

7 a.m. duşul împreună 

8 a.m. întingând marmelada pe şuncă 

9 a.m. norii se adună peste stradă 

10 a.m. sunetul vapoarelor pe râu 

1 1 a.m. sunetul corăbiilor pe râu 
amiază, fum negru din autobuze 

1 p.m. foc de armă în deşert 

2 p.m. îmi spui să nu plâng 

3 p.m. la Galeria de Artă evitând portrete 

4 p.m. mâncând îngheţată în parc 

5 p.m. cursa/drumul la aeroport 

6 p.m. nedespărţit de paşaportul tău 

7 p.m. privind DC10 urcând 

8 p.m. adormind în sala de aşteptare 

9 p.m. un taxi la întoarcerea în oraş 

10 p.m. liniştea camerei 

1 1 p.m. trăgând draperia 

miezul nopţii va dura pentru totdeauna. 



6 . 

TRILOGIA TIMPULUI 



( 1 ) 

Pe peretele peşterii 

Trog desenează viziunea 

unei lumi viitoare 

în care arta sa 

ţinteşte 

către lună 

apoi retransmisă 

ca un boomerang 

unei fiinţe 

din străfundurile 

pământului. 

( 2 ) 

Wilma se întreabă 

pe drumul de întoarcere de la jocul de pterodactyl 
dacă generaţiile următoare ii vor uita 
sau vor prefera să le ignore invenţiile 
doar pentru a le reinventa. 

Are acest recurent coşmar 
în care vreo catastrofă îi distruge 
lăsând doar dinozaurii în viaţă 
pentru a le perpetua cultura 
generaţiilor următoare. 

( 3 ) 

Urmele călătorilor în timp 
neacoperite de arheologi 
nasc câteva teorii 
doua secte religioase 
un titlul universitar 
demisia unui profesor universitar 




şi un volum subţire de poezii. 



' Lucrătoare în ramura textilă la făcut dantele, panglici, şireturi. ” 

** Experiment în Fizica Relativistă, cunoscut sub numele de <Paradoxul Pisicii lui 
Schrodinger>. 

Ordin de reptilă zburătoare (Pterosauria), extinctă, din Era Mezozoică. Joc cu 
mingea denumit astfel. 

Edmund Miller 



Părăsind România 
Lui Trai 1 



Maică-sa prevăzuse clar viitorul: 

Un nume la naştere care să onoreze cucerirea lui Traian 
Zice, “Du-te să faci avere în Occident”. 

Cântând în spectacolul Sfârşitul Vestului, aproape 
C-a făcut. în pauză îşi arată pieptul 
Cu pămăduf de păr, cercelul sportiv în ureche, 

Şi stă în cizme şi blugi lungi bând bere, 

Odihnindu-şi vocea sa baritonală. 

Printre reclame, care plătesc mai mult decât un şfanţ, 

Trai imortalizează în tatuaje ezoterice 

Principalele momente de tranziţie din viaţa sa, propunând rezolvări 
într-un cod scanat din piaţă precum în codul Braille 2 . 

Dar unele lucruri sunt prea comune pentru artele publice - 
Deşi alte semne particulare ar putea pândi în locuri mai intime. 



[Traducere din engleză de Florentin Smarandache] 



1 Trai este un actor şi cântăreţ care-a apărut pe scenele din Londra. 

2 Sistem de scriere inventat de profesorul francez orb L. Braille 
(1809-1852), cu caractere formate din puncte în relief, ce pot fi 
simţite cu degetele de către nevăzători şi citite. 

VERSURI 

MACARONARU 



Goarnă mare de bărbat! 

Da' are o nevastăăă ... nici 

Nu-i trece pe dinainte 

Se ţine de bietul om ca scaiul de oaie. 

Să mor, să nu mă scol de 
La masă dacă-ţi mint 

Cică l-a prins aia cu mâţa'n sac 

Şi ce garagară i-a făcut... i-a pus tot 

Părul pe bigudiuri - 

în vreme ce Domnul 

Bou de Soţ se uita în gura 

Altora şi credea toate minciunile ieşite din 

Pâlnia lor 

ASTRO-POEME ÎNTR-UN VERS 



Tristeţe: 

O ploaie măruntă de stele cade în sufletul meu 
Pustnicie: 

Mă bate un vânt cosmic prin gânduri la plus infinit 
Stea căzătoare: 

Nimic nou sub soare - totul moare... 

Aceste scrieri literare târzii, adunate în volumul de faţă, au fost ocazionale, 
fie solicitări de interviuri , de scurte eseuri şi omagieri prozodice, ori de traduceri , 
precum şi creări de versuri pe-o temă anumită cerută de editori. 



ISBN 1-59973-058-8 

